fefka | മോഹന്‍ലാല് പത്തു ലക്ഷം, മഞ്ജു വാര്യര് അഞ്ചുലക്ഷം; കൊറോണ കാലത്ത് ദുരിതമനുഭവിക്കുന്ന ചലച്ചിത്ര നിര്‍മ്മാണ മേഖലയിലെ താഴെത്തട്ടില് പ്രവര്‍ത്തിക്കുന്ന 5000 പേര്‍ക്ക് സാമ്ബത്തികസഹായം നല്‍കാന് ഫെഫ് ക തീരുമാനം - Malayalivartha.com Widgets Magazine\nമോഹന്‍ലാല് പത്തു ലക്ഷം, മഞ്ജു വാര്യര് അഞ്ചുലക്ഷം; കൊറോണ കാലത്ത് ദുരിതമനുഭവിക്കുന്ന ചലച്ചിത്ര നിര്‍മ്മാണ മേഖലയിലെ താഴെത്തട്ടില് പ്രവര്‍ത്തിക്കുന്ന 5000 പേര്‍ക്ക് സാമ്ബത്തികസഹായം നല്‍കാന് ഫെഫ് ക തീരുമാനം\n26 MARCH 2020 02:56 PM IST\nകൊറോണ കാലത്ത് ദുരിതമനുഭവിക്കുന്ന ചലച്ചിത്ര നിര്‍മ്മാണ മേഖലയിലെ താഴെത്തട്ടില് പ്രവര്‍ത്തിക്കുന്ന 5000 പേര്‍ക്ക് സാമ്ബത്തികസഹായം നല്‍കാന് ഫെഫ് ക ജനറല് കൗണ്‍സില് യോഗം കഴിഞ്ഞ ദിവസം തീരുമാനമെടുത്തിരുന്നു. ഷൂട്ടിങ് നിലച്ചതോടെ സിനിമാ പ്രവർത്തകർ പ്രതിസന്ധിയിലാണ്. സാങ്കേതികവിദഗ്ധരുടെ കൂട്ടായ്മയായ ഫെഫ്ക മുന്നോട്ടു വച്ച പദ്ധതിയിലേക്ക് മോഹന്‍ലാല് 10 ലക്ഷം രൂപയും മഞ്ജു അഞ്ചുലക്ഷം രൂപയും നല്‍കി. തെലുങ്ക് നടന് അല്ലു അര്‍ജുനും സഹായം വാഗ്‌ദാനം ചെയ്തിട്ടുണ്ട്..\n''സിനിമയിലുള്ള ഒരുപാടുപേര് ഈ ഘട്ടത്തില് സാമ്ബത്തികബുദ്ധിമുട്ട് അനുഭവിക്കുന്നുണ്ട്. അവരെ സഹായിക്കേണ്ടത് നമ്മുടെ കടമയാണ്. വരുംദിവസങ്ങളില് കൂടുതല് സിനിമാപ്രവര്‍ത്തകര് സഹായവുമായി മുന്നോട്ടുവരുമെന്നാണ് പ്രതീക്ഷ'' എന്നും മഞ്ജുവാരിയര് പ്രതികരിച്ചു.\nദിവസവേതനക്കാരായ സിനിമാപ്രവര്‍ത്തകര്‍ക്ക് വരുംമാസങ്ങളില് സാമ്ബത്തികസഹായം നല്‍കും. ഏകദേശം അയ്യായിരത്തോളംപേര്‍ക്ക് ഇതിന്റെ പ്രയോജനം ലഭിക്കും. ഷൂട്ടിങ് നിലച്ച ചെറിയ ചിത്രങ്ങളില് കുറഞ്ഞ വേതനത്തിന് ജോലി ചെയ്തിരുന്ന സാങ്കേതികപ്രവര്‍ത്തരെയും പദ്ധതിയില്‍പ്പെടുത്തും. അര്‍ഹരായവരുടെ പട്ടിക തയ്യാറാക്കാന് ഫെഫ്കയിലെ 19 സംഘടനാ ഭാരവാഹികളോടും നിര്‍ദേശിച്ചിട്ടുണ്ടെന്ന് ജനറല് സെക്രട്ടറി ബി. ഉണ്ണികൃഷ്ണന് അറിയിച്ചു. ഓണ്‍ലൈനിലൂടെ ചേര്‍ന്ന ഫെഫ്ക ജനറല് കൗണ്‍സിലാണ് പദ്ധതിക്ക് രൂപംനല്‍കിയത്.\nലൈറ്റ് ബോയിമാരും, ഹെയര്‍ഡ്രെസര്‍മാരും മുതല് ചലച്ചിത്ര നിര്‍മ്മാണ മേഖലയിലെ താഴെത്തട്ടില് പ്രവര്‍ത്തിക്കുന്ന 5000 പേര്‍ക്കാണ് ഫെഫ് കയുസേ സഹായം ലഭ്യമാക്കുന്നത്. കൂടാതെ കൊറോണയ്ക്കെതിരായ പ്രതിരോധ പ്രവര്‍ത്തനങ്ങളില് ഏര്‍പ്പെട്ടിരിക്കുന്ന ആരോഗ്യമേഖലയുടെ ആവശ്യത്തിനായി 400 വാഹനങ്ങള് വിട്ടു നല്‍കാനും ഫെഫ്ക തീരുമാനിച്ചതായി ജനറല് സെക്രട്ടറി ബി.ഉണ്ണികൃഷ്ണന് വ്യക്തമാക്കി.\nഷൂട്ടിങ്ങുകള് പുനരാരംഭിക്കാന് മൂന്നുമാസമെങ്കിലും എടുക്കുമെന്നാണ് വിലയിരുത്തല്. കൊറോണ വ്യാപനം അതിരൂക്ഷമായ സാഹചര്യത്തിൽ ജൂണ് പകുതിയോടെ എങ്കിലും സിനിമാ ഷൂട്ടിംഗ് പുനരാരംഭിക്കാന് കഴിയുമോയെന്ന് സംശയമാണെന്ന് യോഗം വിലയിരുത്തി. ഈ സാഹചര്യം കണക്കിലെടുത്താണ് വിവിധ മേഖലകളില് പ്രവര്‍ത്തിക്കുന്ന ദിവസ വേതനക്കാരായ 5000 ചലച്ചിത്ര പ്രവര്‍ത്തകരെ സഹായിക്കാന് ഫെഫ്ക തീരുമാനിച്ചത്. ചെറിയ ചിത്രങ്ങളില് പ്രവര്‍ത്തിക്കുന്ന ടെക്നീഷ്യന്‍മാരടക്കം എല്ലാവര്‍ക്കും കഴിയാവുന്ന വിധത്തില് സഹായം നല്‍കാനും യോഗത്തിൽ തീരുമാനമായി. ചലച്ചിത്ര മേഖലയിലെ 19 യൂണിയനുകളില് നിന്നും ഓരോ മേഖലയില് പ്രവര്‍ത്തിക്കുന്നവരില് സഹായം ആവശ്യമുള്ളവരുടെ പട്ടിക ചോദിച്ചിട്ടുണ്ട്. ഈ പട്ടിക ഫെഫ്ക അന്തിമമായി വിലയിരുത്തിയ ശേഷം ആദ്യ ഗഡു സഹായം ഏപ്രില് 14 ഓടെ നല്‍കാനാണ് തീരുമാനം. ജൂണിനു മുമ്ബ് രണ്ടാമതൊരു ഗഡു കൂടി നല്‍കാനും ആലോചിക്കുന്നുണ്ട്. സഹായ ധനത്തിന്റെ തോത് അര്‍ഹതപ്പെട്ടവരുടെ പട്ടിക ലഭിച്ച ശേഷം തീരുമാനിക്കും.\nഫെഫ്കയില് സാമ്ബത്തിക ഭദ്രതയുള്ള അംഗങ്ങള്,മറ്റു യൂണിയനുകളില് നി്ന്ന് സാമ്ബത്തിക സഹായം നല്‍കാന് തയ്യാറുള്ളവര്,നിര്‍മ്മാതാക്കള് ,ചലച്ചിത്ര താരങ്ങള്,ചലച്ചിത്ര മേഖലയ്ക്കു പുറത്തുള്ള അഭ്യദയാകാംക്ഷികള് തുടങ്ങി സിനിമയെ സ്നേഹിക്കുന്നവരുടെ സഹകരണത്തോടെയാണ് സാമ്ബത്തിക സഹായം നല്‍കുന്നതിനുള്ള തുക സമാഹരിക്കുക. കുടുംബാംഗങ്ങളുടെ എണ്ണവും സാമ്ബത്തികഭദ്രതയും അടിസ്ഥാനമാക്കിയായിരിക്കും തുക നിശ്ചയിക്കുക. ഇതിനുള്ള സാമ്ബത്തിക സമാഹരണത്തിന് തുടക്കമായി. അംഗ സംഘടനകളുടെ വെല്‍ഫയര്‍കമ്മിറ്റികള് തുക നല്‍കും. ഇതുകൂടാതെ ഫെഫ്കയിലെ സാങ്കേതികപ്രവര്‍ത്തകര് തങ്ങളാല് കഴിയുന്ന വിഹിതം നല്‍കും.\nദുബായില് യാത്രാവിലക്ക്; ഭക്ഷണത്തിനും മരുന്നിനുമല്ലാതെ പുറത്തിറങ്ങരുത് ; കൊവിഡ് വ്യാപനം നേരിടാനാണ് ലോക്ക് ഡൗണിനു സമാനമായ നിയന്ത്രണങ്ങൾ ഏർപ്പെടുത്തിയത്; നിലവിൽ ദുബായ് എമിറേറ്റിൽ മാത്രമാണ് സഞ്ചാര വിലക് (2 minutes ago)\nരാജ്യത്ത് കൊവിഡ് മരണം 75 ആയി, രോഗം സ്ഥിരീകരിച്ചത് 3072 പേര്‍ക്ക്; ഇത് വരെ നിസാമുദ്ദീൻ തബ്‍ലീഗ് മത സമ്മേളനത്തിൽ പങ്കെടുത്തതുമായി ബന്ധപ്പെട്ട് കൊവിഡ് കേസുകള് റിപ്പോര്‍ട്ട് ചെയ്തത് 17 സംസ്ഥാനങ്ങളിൽ; ചൊവ (56 minutes ago)


ചെന്നൈ: തമിഴ്നാട്ടില് പളനിസാമി സര്‍ക്കാരിന്‍റെ വിശ്വാസവോട്ടെടുപ്പ് തുടങ്ങി. സഭ തുടങ്ങിയപ്പോള് ഒ.പനീര്‍സെല്‍വത്തെ സംസാരിക്കാന് അനുവദിക്കണമെന്ന് ഡി.എം.കെ വര്‍ക്കിംഗ് പ്രസിഡന്‍റ്എം.കെ.സ്റ്റാലിന് ആവശ്യപ്പെട്ടു. ഈ ആവശ്യം നിരസിച്ച സ്പീക്കര് പി.ധനപാല് രഹസ്യബാലറ്റ് വേണമെന്ന ഒപിഎസിന്‍റെ ആവശ്യവും തളളി. 234 അംഗങ്ങളാണ് സഭയിലുളളത്. രണ്ട് എംഎല്‍എമാര് സഭയിലെത്തിയില്ല. അനാരോഗ്യം കാരണം ഡി.എം.കെ അധ്യക്ഷന് എം.കരുണാനിധിയും എത്തിയിട്ടില്ല. തുടര്‍ന്ന് സഭയുടെ വാതിലുകള് അടച്ചാണ് വോട്ടെടുപ്പ് ആരംഭിച്ചത്.\nഎംജിആറിന് ശേഷം ജാനകിയും ജയലളിതയും തമ്മില് നടന്ന അധികാരവടംവലിക്ക് സമമായ സാഹചര്യങ്ങളില് കൂടിയാണ് തമിഴകം ഇപ്പോള് കടന്നുപോകുന്നത്.ജയലളിതയ്ക്ക് ശേഷം തോഴി ശശികലയും വിനീതവിധേയന് ഒ.പനീര്‍സെല്‍വവും തമ്മിലായി തര്‍ക്കം . ജയിലില് പോയ ശശികല ഒപിഎസിനെ പുറത്താക്കി തന്‍റെ തിരുവായ്ക്ക്എതിര്‍വാ മൊഴിയാത്ത പളനിസാമിയെ നിയമസഭാക്ഷി നേതാവാക്കി. പളനിസാമി മുഖ്യനുമായി. ഇനി സഭയില് വിശ്വാസവോട്ട് തേടണം.\n1988~ലാണ് ഇതിനു മുന്‍പു തമിഴ്നാട് നിയമസഭയില് വിശ്വാസ വോട്ടെടുപ്പ് നടന്നത്. ജയ പക്ഷത്തെ എംഎല്‍എമാരെ സ്പീക്കര് പുറത്താക്കിയതോടെ ജാനകി പക്ഷം വിശ്വാസ വോട്ട് നേടി. എന്നാല് 23 ദിവസത്തിനു ശേഷം കേന്ദ്രം ഈ സര്‍ക്കാരിനെ പിരിച്ചുവിട്ടു. ഇന്ന് പളനിക്ക് ഭൂരിപക്ഷം തെളിയിക്കാന് കഴിഞ്ഞില്ലെങ്കില് സര്‍ക്കാര് വീഴും.


More than 900 People Confirmed Coronavirus Case in Malappuram | മലപ്പുറത്ത് ആശങ്ക ഇരട്ടിയായി; 900 കടന്ന് കൊറോണ രോഗികള്, പ്രതിദിന എണ്ണത്തില് ഇത്രയധികം ആദ്യം - Malayalam Oneindia\n6 min ago തിരുവനന്തപുരത്ത് ബിജെപി ചരിത്രം കുറിക്കും; ഇത്തവണ കോര്‍പ്പറേഷന് ഭരണം നേടുമെന്ന് വിവി രാജേഷ്\n26 min ago ചാല പൈതൃക തെരുവ് ഒരുങ്ങുന്നു, നിർമാണ പ്രവർത്തനങ്ങൾ പുരോഗമിക്കുന്നുവെന്ന് മന്ത്രി\n51 min ago കെഎസ്ആര്‍ടിസിയില് നടപ്പാക്കുന്നത് യാത്രക്കാരെ മുന്നില് കണ്ടുകൊണ്ടുള്ള പരിഷ്‌കാരങ്ങൾ: ഗതാഗതമന്ത്രി\nPublished: September 27 2020, 21:03 [IST]\nമലപ്പുറം: ജില്ലയില് കോവിഡ് രോഗ ബാധിതരുടെ എണ്ണത്തില് വീണ്ടും റെക്കോര്‍ഡ് വര്‍ധന. പ്രതിദിന രോഗബാധതിരുടെ എണ്ണം 900 കടന്നു. 915 പേര്‍ക്കാണ് ഇന്ന് ജില്ലയില് രോഗം സ്ഥിരീകരിച്ചതെന്ന് ജില്ലാ കലക്ടര് കെ. ഗോപാലകൃഷ്ണന് അറിയിച്ചു. ഇതില് 848 പേര്‍ക്കും നേരിട്ടുള്ള സമ്പര്‍ക്കത്തിലൂടെയാണ് രോഗബാധ. കഴിഞ്ഞ ദിവസങ്ങളിലെല്ലാം 700ലധികം പേര്‍ക്ക് രോഗം ബാധിച്ചിരുന്നു. അടുത്തടുത്ത ദിവസങ്ങളിലായാണ് ഇത്രയുമധികം രോഗബാധിതര് ജില്ലയില് റിപ്പോര്‍ട്ട് ചെയ്യപ്പെടുന്നത് എന്നത് ഏറെ ആശങ്കപ്പെടുത്തുന്നു.\nകൃത്യമായ ആരോഗ്യ ജാഗ്രത പാലിക്കുന്നതിലെ വീഴ്ചയാണ് ഇത് ചൂണ്ടിക്കാണിക്കുന്നത്. ലോക്ഡൗണ് ഇളവുകള് ജനങ്ങള് കോവിഡിനെതിരെയുള്ള ജാഗ്രതയിലെ ഇളവായി കണ്ടതാകാം ഇത്രയും കേസുകള് വര്‍ദ്ധിക്കാനിടയാക്കിയതെന്നാണ് കരുതപ്പെടുന്നത്. ഇന്ന് രോഗം സ്ഥിരീകരിച്ചവരില് 40 പേര്‍ക്ക് ഉറവിടമറിയാതെയാണ് രോഗബാധയുണ്ടായത്. അഞ്ച് ആരോഗ്യ പ്രവര്‍ത്തകര്‍ക്കും ഇന്ന് രോഗം സ്ഥിരീകരിച്ചിട്ടുണ്ട്. ഇന്ന് രോഗബാധയുണ്ടായവരില് നാല് പേര് ഇതര സംസ്ഥാനങ്ങളില് നിന്നെത്തിയവരും ശേഷിക്കുന്ന 18 പേര് വിവിധ വിദേശ രാജ്യങ്ങളില് നിന്നെത്തിയവരുമാണ്. ഇന്ന് രോഗമുക്തി നേടിയ 399 പേരുള്‍പ്പടെ ഇതുവരെ 15,060 പേരാണ് വിദഗ്ധ ചികിത്സക്ക് ശേഷം ജില്ലയില് വീടുകളിലേക്ക് മടങ്ങിയത്.\n34,387 പേരാണ് ഇപ്പോള് ജില്ലയില് നിരീക്ഷണത്തിലുള്ളത്. 4,757 പേര് വിവിധ ചികിത്സാ കേന്ദ്രങ്ങളില് നിരീക്ഷണത്തിലുണ്ട്. കോവിഡ് പ്രത്യേക ചികിത്സാ കേന്ദ്രങ്ങളായ ആശുപത്രികളില് 523 പേരും വിവിധ കോവിഡ് ഫസ്റ്റ് ലൈന് ട്രീറ്റ്‌മെന്റ് സെന്ററുകളില് 1,749 പേരുമാണ് നിരീക്ഷണത്തിലുള്ളത്. മറ്റുള്ളവര് വീടുകളിലും കോവിഡ് കെയര് സെന്ററുകളിലുമായി നിരീക്ഷണത്തിലാണ്. ഇതുവരെ ജില്ലയില് നിന്ന് പരിശോധനക്കയച്ച 1,60,541 സാമ്പിളുകളില് 4,796 സാമ്പിളുകളുടെ ഫലങ്ങളാണ് ഇനി ലഭിക്കാനുള്ളത്.\nMore than 900 People Confirmed Coronavirus Case in Malappuram\nStory first published: Sunday, September 27, 2020, 21:03 [IST]


പാരാലിമ്പിക്‌സ്; ബാഡ്മിന്റണില് സുഹാസ് യതിരാജിനു വെള്ളി - Keralabhooshanam Daily പാരാലിമ്പിക്‌സ്; ബാഡ്മിന്റണില് സുഹാസ് യതിരാജിനു വെള്ളി\nHome/SPORTS/പാരാലിമ്പിക്‌സ്; ബാഡ്മിന്റണില് സുഹാസ് യതിരാജിനു വെള്ളി\nപാരാലിമ്പിക്‌സ്; ബാഡ്മിന്റണില് സുഹാസ് യതിരാജിനു വെള്ളി\nവെബ് ഡെസ്ക് Send an email September 5, 2021\nടോക്കിയോ: ടോക്കിയോ പാരാലിമ്പിക്‌സില് ഇന്ത്യക്ക് 18ആം മെഡല്. ബാഡ്മിന്റണിലൂടെ സുഹാസ് യതിരാജാണ് ഇന്ത്യക്ക് അടുത്ത മെഡല് സമ്മാനിച്ചത്. പുരുഷന്മാരുടെ വ്യക്തിഗത എസ്എല്4 വിഭാഗത്തിലെ സ്വര്‍ണ മെഡല് പോരില് ഫ്രാന്‍സിന്റെ ടോപ്പ് സീഡ് താരം ലൂക്കാസ് മസുറിനോട് കീഴടങ്ങിയ താരം വെള്ളിമെഡല് നേടുകയായിരുന്നു. എതിരാളി ടോപ്പ് സീഡ് താരമാണെങ്കിലും മൂന്ന് സെറ്റ് നീണ്ട മത്സരത്തില് മികച്ച പോരാട്ടം കാഴ്ചവച്ചാണ് യതിരാജ് കീഴടങ്ങിയത്. ആദ്യ സെറ്റ് സ്വന്തമാക്കാന് ഇന്ത്യന് താരത്തിനു കഴിഞ്ഞു. എന്നാല് അടുത്ത രണ്ട് സെറ്റുകള് തിരിച്ചുപിടിച്ച് ലൂക്കാസ് സ്വര്‍ണം നേടുകയായിരുന്നു. സ്‌കോര് 21-15, 17-21, 15-21.\nഎസ്എല്3 പുരുഷ വ്യക്തിഗത ബാഡ്മിന്റണ് ഫൈനലില് ഇന്ത്യ ടോക്യോ പാരാലിമ്പിക്‌സിലെ നാലാം സ്വര്‍ണം കുറിച്ചിരുന്നു. ബ്രിട്ടണിന്റെ ഡാനിയല് ബെഥലിനെ കീഴടക്കി പ്രമോദ് ഭാഗത് ആണ് ഇന്ത്യക്കായി സുവര്‍ണ നേട്ടം കുറിച്ചത്. സ്‌കോര് 21-14, 21-17. ഈയിനത്തില് വെങ്കലവും ഇന്ത്യക്ക് തന്നെയാണ്. ജപ്പാന്റെ ദൈസുക്കെ ഫുജിഹാരയെ 22-20, 21-13 എന്ന സ്‌കോറുകള്‍ക്ക് കീഴടക്കി മനോജ് സര്‍ക്കാര് ആണ് ഇന്ത്യക്കായി വെങ്കലം നേടിയത്. പാരാലിമ്പിക്‌സ് ചരിത്രത്തിലാദ്യമായാണ് ഇക്കുറി ബാഡ്മിന്റണ് നടന്നത്. അതുകൊണ്ട് തന്നെ ഈയിനത്തിലെ ആദ്യ മെഡലുകള് നേടിയ താരങ്ങളെന്ന റെക്കോര്‍ഡും ഇന്ത്യന് താരങ്ങള് കുറിച്ചു.\nലോക ഒന്നാം നമ്പര് താരമായ പ്രമോദും രണ്ടാം നമ്പര് താരമായ ബെഥലും തമ്മിലുള്ള പോരാട്ടത്തില് ആധികാരികമായാണ് ഇന്ത്യന് താരം വിജയിച്ചത്. രണ്ട് സെറ്റുകളിലും തുടക്കത്തില് ലീഡെടുത്ത ബെഥലിനെ പിന്നീട് തുടര്‍ച്ചയായി പോയിന്റുകള് സ്വന്തമാക്കിയ പ്രമോദ് അനായാസം കീഴടക്കുകയായിരുന്നു. മനോജ് സര്‍ക്കാര് ആവട്ടെ ആദ്യ സെറ്റ് ജപ്പാന് താരത്തിന്റെ കടുത്ത വെല്ലുവിളി അതിജീവിച്ചാണ് സ്വന്തമാക്കിയത്. രണ്ടാം സെറ്റില് കൂടുതല് ആധികാരികത കാണിച്ച താരം സെറ്റും ഗെയിമും സ്വന്തമാക്കുകയായിരുന്നു.\nഇന്നലെ അമ്പെയ്ത്തില് ഹര്‍വിന്ദര് സിംഗ് ആണ് ഇന്ത്യക്കായി വെങ്കല മെഡല് നേടിയിരുന്നു. പാരാലിമ്പിക്‌സ് അമ്പെയ്ത്തിലെ ഇന്ത്യയുടെ ആദ്യ മെഡലാണിത്. കൊറിയയുടെ എംഎസ് കിമ്മിനെയാണ് ഹര്‍വിന്ദര് കീഴടക്കിയത്. ഷൂട്ടോഫിലേക്ക് നീണ്ട ആവേശജനകമായ മത്സരത്തില് 6-5 എന്ന സ്‌കോറിനായിരുന്നു ഇന്ത്യന് താരത്തിന്റെ ജയം.\nറെഡ്മി 10 പ്രൈം ഇന്ത്യയിൽ പുറത്തിറങ്ങി; റിയൽമി, സാംസങ് ഫോണുകളെ വെല്ലുമോ? നോക്കാം\nനിപ സംശയം:12 വയസുകാരൻ മരിച്ചു\n20 ലീഡ് നേടിയശേഷം ബ്ലാസ്‌റ്റേഴ്‌സിനു നാണം കെട്ട തോല്‍വി\nരാജസ്ഥാൻ റോയൽസിനെതിരെ 45 റൺസിന്റെ ജയം സ്വന്തമാക്കി ചെന്നൈ സൂപ്പർ കിങ്‌സ്\nസ‍ഞ്ജു സാംസൺ വീണ്ടും ഇന്ത്യൻ ടീമിൽ,ശ്രീലങ്കൻ പര്യടനത്തിനുള്ള ഇന്ത്യൻ വൈറ്റ്ബോൾ ടീമിനെ പ്രഖ്യാപിച്ചു


പൊങ്കാല ചടങ്ങുകള് ആരംഭിച്ചു. - dnnewsonline\nപൊങ്കാല ചടങ്ങുകള് ആരംഭിച്ചു.\nMarch 11, 2017\tKerala\t, Lead Story\t, News\nപൊങ്കാലപ്രഭയില് തിളങ്ങി അനന്തപുരി ആറ്റുകാലമ്മയുടെ പുണ്യം തേടിയെത്തിയ ലക്ഷോപലക്ഷം ഭക്തജനങ്ങള് അനന്തപുരിയില്. രാവിലെ 10.45ന് പൊങ്കാല ചടങ്ങുകള് ആരംഭിച്ചു.\nഅടുപ്പുവെട്ടിന് ശേഷം ആറ്റുകാല് ക്ഷേത്രതന്ത്രി തെക്കേടത്ത് കഴിക്കാട്ട് പരമേശ്വരന് വാസുദേവന് ഭട്ടതിരിപ്പാട് ശ്രീകോവിലില് നിന്ന് ദീപം പകര്‍ന്ന് മേല്‍ശാന്തി അരുണ്‍കുമാര് നമ്പൂതിരിക്ക് കൈമാറി. ക്ഷേത്ര തിടപ്പള്ളികളിലെ അടുപ്പുകളില് തീ പകര്‍ന്ന ശേഷം മേല്‍ശാന്തി കൈമാറിയ അഗ്‌നി സഹ മേല്‍ശാന്തി പി.വി കേശവന് നമ്പൂതിരി ക്ഷേത്രത്തിനു പുറത്തെ പണ്ടാര അടുപ്പിലേക്ക് പകര്‍ന്നതോടെ അമ്മേ നാരായണാ… ദേവീ നാരായണ മന്ത്രോച്ചാരണങ്ങളുടെ അകമ്പടിയില് പൊങ്കാലയ്ക്ക് തുടക്കമായി.\nചെണ്ടമേളവും കതിനാവെടിയും വായ്ക്കുരവയും മുഴങ്ങുന്നതിനിടെ പൊങ്കാല അടുപ്പുകളിലേക്കും തീ പകര്‍ന്നു. വര്‍ഷത്തിലൊരിക്കല് നടക്കുന്ന ആറ്റുകാല് പൊങ്കാലയ്ക്കായി ഏകദേശം 40 ലക്ഷത്തോളം ഭക്തര് ഇവിടെ എത്തിച്ചേര്‍ന്നിട്ടുണ്ട്. ഉച്ചയ്ക്ക് 2.15നാണ് പൊങ്കാല നിവേദ്യം. ഇതിനായി 250 ഓളം പൂജാരിമാരാണുള്ളത്. സ്ത്രീകളുടെ ശബരിമല എന്നറിയപ്പെടുന്ന ക്ഷേത്രമാണ് ആറ്റുകാല് ഭഗവതി ക്ഷേത്രം.\nതിരുവനന്തപുരം നഗരത്തില് നിന്നും2കിലോ മീറ്റര് അകലെ കിള്ളിയാറിന്റെ തീരത്താണ് ക്ഷേത്രം സ്ഥിതി ചെയ്യുന്നത്. ലോകത്തില് ഏറ്റവും കൂടുതല് സ്ത്രീകള് പങ്കെടുക്കുന്ന ചടങ്ങെന്ന നിലയില് ആറ്റുകാല് പൊങ്കാല ഗിന്നസ് ബുക്കില് ഇടം നേടിയിട്ടുണ്ട്. പൊങ്കാല ഇട്ടാല് ആപത്തുകള് ഒഴിഞ്ഞു ആഗ്രഹിക്കുന്ന കാര്യം നടക്കുമെന്നും മോക്ഷം ലഭിക്കുമെന്നും ഭക്തര് വിശ്വസിക്കുന്നു.\nPrevious article ആറ്റുകാല് പൊങ്കാല ഇന്ന്.\nNext article ഉത്തര്‍പ്രദേശ് നിയമസഭാ തിരഞ്ഞെടുപ്പില് ബിജെപി തരംഗം.


27കാരന് അമിര് വിരമിച്ചു, പാക് ക്രിക്കറ്റില് സംഭവിക്കുന്നത് മനസിലാകുന്നില്ലെന്ന് അക്തര്\nടെസ്റ്റ് ക്രിക്കറ്റില് നിന്നും വിരമിക്കാന് അമിര് തീരുമാനിച്ചതിനെ പമ്പര വിഡ്ഢിത്തമെന്നാണ് അക്തര് വിശേഷിപ്പിച്ചിരിക്കുന്നത്.\n27 Jul, 2019 at 03:48 PM\nടെസ്റ്റ് ക്രിക്കറ്റില് നിന്നും വിരമിക്കാനുള്ള പാകിസ്താന് ഫാസ്റ്റ് ബൗളര് മുഹമ്മദ് ആമിറിന്റെ തീരുമാനത്തിനെതിരെ മുന് പാക് ക്രിക്കറ്റ് താരം ഷുഹൈബ് അക്തര്. 27ആം വയസില് ടെസ്റ്റ് ക്രിക്കറ്റില് നിന്നും വിരമിക്കാന് അമിര് തീരുമാനിച്ചതിനെ പമ്പര വിഡ്ഢിത്തമെന്നാണ് അക്തര് വിശേഷിപ്പിച്ചിരിക്കുന്നത്. കഴിഞ്ഞ ദിവസമാണ് ടെസ്റ്റില് നിന്നും വിരമിക്കുന്നുവെന്ന് മുഹമ്മദ് അമിര് പ്രഖ്യാപിച്ചത്.\nപാക് ക്രിക്കറ്റ് ടീമിലെ താരങ്ങള് തമ്മിലുള്ള പടലപ്പിണക്കമാണ് മുഹമ്മദ് അമിറിന്റെ വിരമിക്കലിലേക്ക് നയിച്ചതെന്ന വിവാദങ്ങള് പുകയുമ്പോഴാണ് അക്തറിന്റെ അഭിപ്രായ പ്രകടനം. സ്വന്തം യുട്യൂബ് ചാനലില് അപ്ലോഡ് ചെയ്ത വീഡിയോയിലൂടെയാണ് നയം വ്യക്തമാക്കിയിരിക്കുന്നത്. 27 വയസുള്ള അമിര് വിരമിച്ചിരിക്കുന്നു. അദ്ദേഹത്തിന് പിന്നാലെ വഹാബ് റിയാസും ജുനൈദ് ഖാനും ഹസന് അലിയുമൊക്കെ വിരമിക്കട്ടെയെന്ന് അക്തര് രോഷത്തോടെ പറയുന്നു.\n'പാക് ക്രിക്കറ്റിലെന്താണ് സംഭവിക്കുന്നതെന്ന് മനസിലാകുന്നില്ല. ഈ യുവതാരങ്ങളെല്ലാം ടി20 ക്രിക്കറ്റില് കളിക്കാനാണ് കൂടുതല് ഇഷ്ടപ്പെടുന്നത്. പാകിസ്താന് ക്രിക്കറ്റ് അത്രയേറെ പ്രതീക്ഷയര്‍പ്പിച്ച യുവതാരമായ മുഹമ്മദ് അമിര്, ഈയവസരത്തില് വിരമിക്കല് പ്രഖ്യാപിക്കുന്നത് എന്തുകൊണ്ടെന്നറിയാനാകുന്നില്ല. തന്റെ മുകളില് അര്‍പിച്ച വിശ്വാസത്തിന് ടീമിന് തിരിച്ചു പ്രതിഫലം നല്‍കേണ്ട സമയത്താണ് അദ്ദേഹത്തിന്റെ വിരമിക്കല്. ഞാന് പാകിസ്താന് ക്രിക്കറ്റ് ബോര്‍ഡിലുണ്ടെങ്കില് ടീമിലെ കളിക്കാരെ ടി20 ക്രിക്കറ്റ് കളിക്കാന് അനുവദിക്കില്ല' അക്തര് തുറന്നടിക്കുന്നു.\nഅവസാനം കളിച്ച ടെസ്റ്റില് ദക്ഷിണാഫ്രിക്കക്കെതിരെ നാല് വിക്കറ്റുകള് അമിര് വീഴ്ത്തിയിരുന്നു. ആകെ കളിച്ച 36 ടെസ്റ്റുകളില് നിന്നും 119 വിക്കറ്റുകളാണ് താരം വീഴ്ത്തിയത്. അടുത്ത വര്‍ഷം ആസ്‌ട്രേലിയയില് നടക്കുന്ന ടി20 ലോകകപ്പില് കൂടുതല് ശ്രദ്ധ കേന്ദ്രീകരിക്കാനാണ് ടെസ്റ്റില് നിന്നും വിരമിക്കുന്നതെന്ന സൂചനയും ഇടംകയ്യന് പേസ് ബൗളര് നല്‍കിയിരുന്നു. ഇക്കഴിഞ്ഞ ഏകദിന ലോകകപ്പില് എട്ട് മത്സരങ്ങളില് നിന്നും 17 വിക്കറ്റു വീഴ്ത്തി പാക് ബൗളിംങിലെ പ്രധാനിയായും മുഹമ്മദ് അമിര് മാറിയിരുന്നു.


ലോണില് തവണ മുടങ്ങിയോ?, അറിയാം നിങ്ങളുടെ അവകാശങ്ങളെപ്പറ്റി; റിക്കവറി ഏജന്‍റുമാരെ എങ്ങനെ കൈകാര്യം ചെയ്യാം | loan pending dues customer protection and rights\nThiruvananthapuram, First Published 16, Dec 2019, 6:24 PM\nവായ്പ മുടക്കം വന്നെന്ന് കരുതി റിക്കവറി സ്ഥാപനത്തില് നിന്ന് കൂട്ടത്തോടെ ഏജന്റുമാര് വരുന്നതോ തുടരെ തുടരെ ഫോണ് ചെയ്യുന്നതോ അനുവദിക്കരുത്. നേരിട്ട് വരുമ്പോള് ഒരു എക്‌സിക്യൂട്ടീവോ അയാളുടെ സൂപ്പര്‍വൈസറെയോ ഒപ്പം കൂട്ടാം.\nകോളേജ് ഗേറ്റില് കുട്ടികള് കണ്ടതാണ് ജോണിന് ചമ്മലായത്. ജീന്‍സും ടീ ഷര്‍ട്ടുമൊക്കെയായി മാന്യമായ വേഷത്തിലായിരുന്നെങ്കിലും കണ്ടാല് തന്നെ ബൗണ്‍സര് ലുക്കുള്ള രണ്ട് തടിമാടന്മാരാണ് ബൈക്ക് തടഞ്ഞത്. ബൈക്കിന്റെ സിസി അടയ്ക്കാത്തതിനാല് വായ്പ കമ്പനിയില് നിന്ന് എത്തിയവന്‍മാരാണ് എന്ന് പരിചയപ്പെടുത്തി, വണ്ടിയുടെ താക്കോലും പേപ്പറും ആവശ്യപ്പെട്ടു. എതിര്‍ത്താല് കോളേജ് പ്രിന്‍സിപ്പലിനെ കണ്ട് വായ്പ തിരിച്ചടയ്ക്കാത്ത വിവരം അറിയിക്കേണ്ടി വരുമെന്ന് പറഞ്ഞപ്പോള് സംഗതി കൂടുതല് വഷളാക്കാത്തത് ബുദ്ധിയെന്ന് തോന്നി.\nഎന്നാലും ധൈര്യം സംഭരിച്ച് ഐഡി കാര്‍ഡ് ചോദിച്ച് വാങ്ങി വായ്പയെടുത്ത ബാങ്കില് നിന്നാണെന്ന് ഉറപ്പാക്കിയിട്ടാണ് വണ്ടി നല്‍കിയത്. നാളെയോ മറ്റോ ശാഖയില് വന്ന് പൈസ കെട്ടിയാല് വണ്ടി തിരികെ തരാമെന്നും പറഞ്ഞ് അവന്മാര് പോയി. വായ്പ തിരിച്ചടയ്ക്കാന് വീഴ്ച വന്നാല് ഇവന്മാര്‍ക്കൊക്കെ ഒരു നോട്ടീസ് അയച്ചാല് പോരേ?. വെറുതെ മനുഷ്യന്മാരെ ഇങ്ങനെ നാറ്റിക്കണോ?, ജോണ് ചിന്തിച്ചു.\nവായ്പ കുടിശ്ശിക വരുത്തിയെന്ന കാരണത്താല് കടം എടുത്തവരെ ഓടിച്ചിട്ട് പിടിച്ച് വിരട്ടി പണം ബലമായി വാങ്ങിയെടുക്കാന് പാടില്ലെന്നാണ് ബാങ്കുകളുടെ ബാങ്കായ റിസര്‍വ് ബാങ്ക് അന്ത്യശാസനം നല്‍കുന്നത്. കിട്ടാകടം പിരിക്കാനായി വായ്പ എടുത്തവരുടെ ജോലി സ്ഥലത്തും മറ്റും റിക്കവറി ഏജന്റുമാരെ പറഞ്ഞ് വിടുന്നത് റിസര്‍വ് ബാങ്ക് നിരോധിച്ചിട്ടുമുണ്ട്. പേഴ്‌സണല് ലോണുകളും ക്രെഡിറ്റ് കാര്‍ഡുകളും വാഹന വായ്പകളും കണ്‍സ്യൂമര് വായ്പകളും ഒക്കെ വില്‍പ്പന നടത്തുന്നതിനായി ഡിഎസ്എ എന്നറിപ്പെടുന്ന ഡയറക്ട് സെല്ലിംഗ് ഏജന്റുമാരെയാണ് മിക്ക ബാങ്കുകളും വായ്പ നല്‍കുന്ന കമ്പനികളും ഉപയോഗപ്പെടുത്തുന്നത്. മൂന്ന് തുല്യമാസ തവണകളില് തുടര്‍ച്ചയായി അടവ് മുടങ്ങുമ്പോള് ആളെ പൊക്കാന് ഡിഎസ്എ തന്നെ വരും.\nആരും ഒന്ന് അന്താളിച്ച് പോകുമെങ്കിലും കിട്ടാകടം പിരിക്കാന് വരുന്ന ഏജന്റുമാരുടെ മാന്യത പരിശോധിക്കാവുന്നതാണ്. മുമ്പ് കുറ്റകൃത്യങ്ങളില് ഏര്‍പ്പെട്ടിട്ടുള്ളവരെ ഈ പണിയ്ക്ക് അയയ്ക്കാന് പാടില്ലെന്നാണ് നിയമം. പൂര്‍വ്വകാല കുറ്റവാളികളും കുഴപ്പക്കാരുമാണ് വരുന്നതെങ്കില് അവരോട് ചൂടാകാന് നില്‍ക്കണ്ട. സൂത്രത്തില് പറഞ്ഞ് വിട്ട് ശേഷം ബാങ്കില് വിളിച്ച് ഇനി ഇത്തരക്കാരെ ഇങ്ങോട്ട് വിട്ടേക്കരുതെന്ന് പറയാം.\nഅപമാനിച്ചാല് എതിര്‍പ്പ് അറിയിക്കാം\nപുറം ഏജന്‍സികള് ഫോണിലൂടെയോ നേരിട്ടോ നിങ്ങളുമായി ബന്ധപ്പെടുന്നത് രാവിലെ 9.30 നും വൈകിട്ട് ഏഴ് മണിയ്ക്കും ഇടയില് അല്ലെങ്കില് മൈന്‍ഡ് ചെയ്യണ്ട. ജോലി സ്ഥലം, പൊതു ഇടങ്ങള് തുടങ്ങി അപമാനകരമായ രീതിയില് ഇവര് സമീപിച്ചാല് വായ്പ തന്നവരോട് കര്‍ശനമായി എതിര്‍പ്പ് അറിയിക്കാം.\nവീട്ടില് നേരിട്ടോ ഫോണിലൂടെയോ ഏജന്റുമാര് അനുവാദം വാങ്ങിയശേഷം മാത്രമേ വായ്പക്കാരനെ സമീപിക്കാവൂ. വായ്പ നല്‍കിയ സ്ഥാപനത്തില് നിന്നാണെന്ന് തെറ്റിദ്ധരിപ്പിക്കാനും പാടില്ല. പുറം സ്ഥാപനത്തിന്റെ യഥാര്‍ത്ഥ വിവരങ്ങളും വന്നിരിക്കുന്നവരുടെ പേരും തിരിച്ചറിയല് രേഖകളും ബോധ്യപ്പെടുത്തിയശേഷം മാത്രമേ സംസാരം തുടങ്ങാവൂ. ആവശ്യമെങ്കില് വന്നവരുടെ മേലുദ്യോഗസ്ഥന്റെ പേരും ഫോണ് നമ്പരും വാങ്ങി പരിശോധിക്കാവുന്നതുമാണ്.\nവായ്പ കാര്യങ്ങളെക്കുറിച്ചല്ലാതെ ആവശ്യമില്ലാത്ത കലിപ്പുകളൊന്നും സംസാരത്തില് കടന്ന് വരാന് പാടില്ല. വായ്പ എടുത്തവരുടെ സ്വകാര്യതയില് കടന്ന് കയറുക, വിശേഷ സന്ദര്‍ഭങ്ങളില് ശല്യപ്പെടുത്തുക എന്നിവ അനുവദിക്കരുത്. വായ്പ മുടക്കം വന്നെന്ന് കരുതി റിക്കവറി സ്ഥാപനത്തില് നിന്ന് കൂട്ടത്തോടെ ഏജന്റുമാര് വരുന്നതോ തുടരെ തുടരെ ഫോണ് ചെയ്യുന്നതോ അനുവദിക്കരുത്. നേരിട്ട് വരുമ്പോള് ഒരു എക്‌സിക്യൂട്ടീവോ അയാളുടെ സൂപ്പര്‍വൈസറെയോ ഒപ്പം കൂട്ടാം.\nവന്നവര് പ്രകോപിപ്പിച്ചാലും വായ്പക്കാരന് കൂളായി തന്നെ നില്‍ക്കുക. ഏജന്റുമാര് ഇടപാടുകാരന്റെ ശരീരത്തില് തൊടുന്നത് കര്‍ശനമായി നിരോധിച്ചിട്ടുണ്ട്. പരിധികള് ലംഘിക്കുന്ന രീതിയിലുള്ള പെരുമാറ്റങ്ങള് വിരുദ്ധമായ പ്രവര്‍ത്തനങ്ങളും സംഭാഷണങ്ങളും തെളിവ് സഹിതം വായ്പ എടുത്ത സ്ഥാപനത്തിന് പരാതിയായി നല്‍കാവുന്നതാണ്. അടുത്ത ബന്ധുക്കള് അല്ലാത്തവരെ സാക്ഷിയായോ സഹായത്തിനോ വിളിച്ച് വരുത്താം. ബാങ്കിന്റെ പരാതി പരിഹാര സംവിധാനത്തില് നിന്ന് പ്രശ്‌നപരിഹാരം കിട്ടുന്നില്ലെങ്കില് പോലീസില് പരാതി നല്‍കാവുന്നതുമാണ്.\nLast Updated 16, Dec 2019, 6:27 PM\nloan pending dues


Posted by BINDU PP, 06 Jul, 2018\nകാടിന്റെ കാഴ്ചകൾ പകർത്താൻ കാടിന്റെ മകൾക്കല്ലാതെ ആർക്കാകും ...കഥകൾ കേൾക്കാൻ ലീലക്ക് ഏറെ ഇഷ്ടമായിരുന്നു. കുട്ടികാലത്തെ വൈകുന്നേരങ്ങളിൽ കഥകൾക്ക് കാത് കൂർപ്പിക്കാനായിരുന്നു അവൾക്കേറെ ഇഷ്ടം. കേട്ട കഥകളെല്ലാം കാടിന്റെ മക്കളുടെതായിരുന്നു. അന്നേ മനസിൽ എവിടേയോ നിറഞ്ഞു നിന്നിരുന്നു കരിന്തണ്ടൻ .കാലങ്ങൾക്കിപ്പുറം സിനിമ എന്ന സ്വപ്നത്തിലേക്ക് കാൽ വെക്കുമ്പോൾ കാടിൻറെ മൂപ്പൻ കരിന്തണ്ടൻ അല്ലാതെ മറ്റാരാണ് ലീലയുടെ സിനിമക്ക് വിഷയമാക്കുക .ആദ്യ ആദിവാസി സംവിധായികയായി മലയാള സിനിമയിലേക്ക് വയനാടൻ ചൂരം ഇറങ്ങി വരുന്ന ലീലക്ക് മുൻപിൽ കാലം ക്ലാപ്പ് അടിച്ചു കഴിഞ്ഞു. വയനാട്ടിലെ പണിയ സമുദായത്തിലെ ലീല ചരിത്രത്തിൽ ഇടം പിടിക്കാൻ പോവുകയാണ്...\nചെറുപ്പം മുതൽ കേൾക്കുന്ന പേരാണ് കരിന്തണ്ടൻ എന്നത്. ചരിത്രത്തിൽ ഇടം പിടിക്കാത്ത ആരും അറിയാത്ത ഒരു കഥാപത്രമാണ് കരിന്തണ്ടൻ. പണിയസമുദായമാണ് എന്റേത്. മുതിര്‍ന്നവര് പറഞ്ഞ കാര്യങ്ങള്, കേട്ടറിഞ്ഞ കരിന്തണ്ടന്‍റെ കഥകളൊക്കെത്തന്നെയാണ് ഞാൻ റെഫെറൻസിന് വേണ്ടി ഉപയോഗിച്ചത്. കരിന്തണ്ടന്റെ ആത്മാവിനെ ചങ്ങലയിലാണ് തളച്ചിട്ടിരിക്കുന്നത്. അത്രയും ശക്തമായ കഥാപത്രമാണ് കരിന്തണ്ടൻ. കൂടുതൽ കഥയെ കുറിച്ച് പറയുന്നില്ല. തിരക്കഥ പൂർത്തിയാക്കിയതിനുശേഷം കളക്റ്റീവ് ഫേസിലെ രാജീവ് ഏട്ടനുമായി സംസാരിക്കുകയായിരുന്നു .അവർക്ക് തിരക്കഥ ഇഷ്ടപ്പെട്ടപ്പോൾ കരിന്തണ്ടൻ എന്ന എന്റെ സ്വപ്ന സിനിമ സാക്ഷാത്കരമാവുന്നു.\nആരാണ് കരിന്തണ്ടൻ ?\nവയനാട്ടിലെ പണിയ സമുദായത്തിലെ തലവനായിരുന്ന കരിന്തണ്ടന് 1750 മുതല് 1799 വരെയുള്ള കാലഘട്ടത്തിലാണ് കരിന്തണ്ടന് ജീവിച്ചിരുന്നതായി കരുതപ്പെടുന്നത്. കരിന്തണ്ടനെക്കുറിച്ച് ആധികാരികമായി പറയാന് ഇന്നും എഴുതപ്പെട്ട ചരിത്രമോ രേഖകളോ ഇല്ല. വയനാടന് അടിവാത്തുള്ള ചിപ്പിലിത്തോട് ഭാഗത്ത് പണിയയെന്ന ആദിവാസി വിഭാഗത്തിന്‍റെ മൂപ്പനായിരുന്നു കരിന്തണ്ടന്. പൊന്നും മണ്ണും ഏലവും കുരുമുളകും തേയിലയും എല്ലാം തേടി ബ്രിട്ടീഷുകാർ കോഴിക്കോടുമെത്തി. താമരശ്ശേരി അടിവാരം വരെ എത്തിയ ബ്രിട്ടീഷുകാർക്ക് അവിടെ ഉയർന്നു നിൽക്കുന്ന മല നിരകൾ അവരുടെ മുന്നോട്ടുള്ള പ്രയാണത്തെ തടഞ്ഞു. മല കയറിയാൽ വയനാട്ടിലെ സുഗന്ധദ്രവ്യങ്ങൾ എളുപ്പത്തിൽ കൈക്കലാക്കാമെന്ന് മനസിലായ അവർ അതിനുള്ള വഴികൾ ആരാഞ്ഞു. ശ്രീരംഗപട്ടണത്തെ ടിപ്പുവിന്റെ സാമ്രാജ്യം കീഴടക്കാനുള്ള മാര്‍ഗ്ഗമായാണ് അവര് ഈ പാതയെ നോക്കിക്കണ്ടത്. പക്ഷേ അതൊരു സ്വപ്‌നമായി തന്നെ അവശേഷിച്ചു. പാതക്ക് വേണ്ടി ഇറങ്ങിത്തിരിച്ച പല ഇംഗ്ലീഷുകാരും വന്യമൃഗങ്ങളുടെ ആക്രമണത്തിനിരയായി. അടിവാരത്ത് ആടുമേച്ചു നടന്നിരുന്ന ആജാനുബാഹുവായ കരിന്തണ്ടനാണ് അവര്‍ക്ക് ആ വഴി തുറന്നുകൊടുത്തത്. കാടിന്‍റെ മുക്കും മൂലയും അറിയാമായിരുന്ന കരിന്തണ്ടന്‍റെ സഹായത്തോടെ ഇംഗ്ലണ്ടില് നിന്നെത്തിയ എഞ്ചിനീയറുടെ നേതൃത്വത്തില് അടിവാരത്തില് നിന്നും ലക്കിടിയിലേക്കുള്ള ആ എളുപ്പവഴി കണ്ടെത്തി. ഈ പാത കരിന്തണ്ടന് മറ്റാര്‍ക്കെങ്കിലും കാട്ടിക്കൊടുത്താലോ എന്ന് ചിന്തിച്ച ബ്രിട്ടീഷുകാർ കരിന്തണ്ടനെ ചതിയിലൂടെ കൊലപ്പെടുത്തി. വായ്‌മൊഴിയായി പറയപ്പെടുന്ന ഈ ചരിത്രം ആധികാരികമല്ലെങ്കിലും ചങ്ങലമരവും അതിലുറങ്ങുന്ന കരിന്തണ്ടന്‍റെ ആത്മാവും വയനാട് ചുരത്തിലിപ്പോഴും കാണാം.\nഎന്ത് കൊണ്ട് കരിന്തണ്ടനായി വിനായകൻ ?\nവിനായകന് മാത്രമാണ് കരിന്തണ്ടന്റെ വേഷം ചെയ്യാൻ സാധിക്കുകയുള്ളു. കളക്റ്റീവ് ഫേസ് ആണ് വിനായകൻ എന്ന നടനിലേക്ക് എത്തിച്ചത്. ആഴത്തിലുള്ള കഥാപത്രമാണ് കരിന്തണ്ടൻ . വിനായകന്റെ ശക്തമായ കഥാപത്രമായിരിക്കും കരിന്തണ്ടന്റെ വേഷം. കരിന്തണ്ടനെ വീരനായകനായിട്ടാണ് എല്ലാവരും കാണുന്നത്. പശുക്കളെ മേയ്ക്കാന് വേണ്ടി വയനാട്ടില് നിന്നും താമരശ്ശേരിയിലേക്ക് കാടിനുള്ളില് കൂടി കരിന്തണ്ടന് കണ്ടെത്തിയ വഴിയായിരുന്നു ഇപ്പോഴത്തെ താമരശ്ശേരി ചുരം. 14 കിലോമീറ്റര് ദൂരത്തില് പശ്ചിമഘട്ടത്തിലെ ഏറ്റവും മനോഹരമായ കാഴ്ചയുടെ വിരുന്നൊരുക്കിയ താമരശ്ശേരി ചുരത്തിന് കരിന്തണ്ടന്റെ ജീവന്റെ വിലയാണുള്ളത്. ഇത്രയും വലിയൊരു കണ്ടുപിടുത്തം നടത്തി എന്നതിന്റെ പേരിലായിരുന്നു ബ്രിട്ടൂഷുകാര് അദ്ദേഹത്തെ വെടിവെച്ച് കൊന്നത്. ചരിത്രത്തിൽ ആരും എഴുതിവെക്കാത്ത കഥാപത്രമാണ് കരിന്തണ്ടൻ. കമ്മട്ടിപ്പാടം എന്ന ചിത്രത്തിൽ മികച്ച നടനുള്ള സംസ്ഥാന പുരസ്‌കാരം വിനായകനെ തേടി എത്തിയത്. വിനായകന് കരിന്തണ്ടൻ എന്ന കഥാപത്രം ധൈര്യമായി ഏൽപ്പിക്കാൻ കഴിയും. അതുകൊണ്ട് തന്നെ വ്യക്തമാണ് എന്ത് കൊണ്ട് വിനായകൻ എന്നത്.\nഊരിൽ നിന്ന് കനവിലേക്ക്\nഊരിൽ ഒരു സാധാരണ പെൺകുട്ടിയായി ജീവിച്ചു വളരേണ്ട എന്റെ ജീവിതത്തിൽ വഴിത്തിരിവുണ്ടാക്കിയത് കനവ് ആണ്.കനവ് എന്നത് 1994 ല് ആദിവാസികളുടെ ഗദ്ദിക എന്ന നാടന് കലാരൂപത്തെ പ്രോത്സാഹിപ്പിക്കുന്നതിനായി കെ.ജെ ബേബി പനമരത്ത് ആരംഭിച്ച കനവ് എന്ന ഗുരുകുലത്തില് നിന്ന് ബദല് വിദ്യഭ്യാസം നേടാനായി. കനവിന്റെ മുഖ്യ ഉത്തരവാദിത്തം പിന്നോക്കത്തിൽ നിൽക്കുന്ന ആദിവാസി കുട്ടികളെ മുഖ്യധാരയിലേക്ക് കൊണ്ടുവരുക എന്നാണ്.കനവിലെ ഒരു പാഠ്യവിഷയമായിരുന്നു സിനിമ . സിനിമയെ ഇഷ്ടപെട്ടതും , സിനിമയെ അറിയാൻ ശ്രമിച്ചതും ഞാൻ കനവിലൂടെയാണ്. കനവിൽ ഞാൻ എത്തിപെട്ടില്ലായിരുന്നെങ്കിൽ ഞാൻ ഒരിക്കലൂം ഒരു സംവിധായികയിലേക്ക് എത്തില്ലായിരുന്നു. കൂടുതൽ സിനിമയെ പഠിക്കാനും ,അറിയാനും കഴിഞ്ഞത് കനവിൽ വന്നതിനു ശേഷമാണ്. എന്റെ സിനിമയിലേക്കുള്ള വഴി തെളിയിച്ചത് കനവ് തന്നെയാണ്. കനവിൽ ഞാൻ രണ്ട് ഡോക്യൂമെന്ററി പൂർത്തീകരിച്ചു. സാമ്പത്തികമായും സാങ്കേടതികമായും ഒരുപാട് ബുദ്ധിമുട്ടിയിട്ടാണ് ഈ രണ്ട് ഡോക്യൂമെന്ററിയും ചെയ്തത്.തണലുകള് നഷ്ടപ്പെടുന്ന ഗോത്രഭൂമി എന്ന പേരില് സ്വന്തമായി ഒരു ഡോക്യുമെന്‍ററി ചെയ്യുന്നത്. അവിഹിതരായ അമ്മമാരേ കുറിച്ച് ചീരു എന്ന ഡോക്യൂമെന്ററിയും ചെയ്തു. ഒരു സിനിമയിൽ അസിസ്റ്റൻഡ് സംവിധായികയാവാൻ സാധിച്ചു. അതിലൂടെ ഒരുപാട് ടെക്‌നിക്കൽ കാര്യങ്ങൾ പഠിച്ചു .\nആദ്യ ആദിവാസി സംവിധായിക\nഎനിക്ക് ആദ്യ ആദിവാസി സംവിധായക എന്ന ലേബൽ വേണ്ട മറിച്ച് നല്ല സിനിമകൾ എടുക്കുന്ന സംവിധായക എന്ന് കേൾക്കാനാണ് കൂടുതൽ ഇഷ്ടം. സ്ത്രീ എന്ന രീതിയിൽ സിനിമ മേഖലയിലേക്ക് എത്തിപെടുമ്പോൾ ആശങ്കയില്ല. സിനിമ മേഖലയിൽ ഇപ്പോൾ കഴിവുള്ള എല്ലാവര്ക്കും അവസരങ്ങൾ ഉണ്ട്. നല്ലൊരു പ്ലാറ്റഫോം ഇപ്പോൾ ഒരുക്കുന്നുണ്ട്. അതുകൊണ്ട് തന്നെയാണ് താൻ പരിമിതിക്കുളിൽ നിന്ന് ഇവിടെ എത്തിപ്പെട്ടത്. ആദിവാസി സമൂഹത്തിന് ഒരുപാട് കഥകൾ പറയാനുണ്ട് അതെല്ലാം കാമറ കണ്ണുകൾക്ക് ഒപ്പിയെടുക്കാൻ സാധിക്കണം. മലയാളത്തിൽ ഇപ്പോൾ ഒരുപാട് നല്ല സിനിമകൾ വരുന്നുണ്ട് . അത്തരം സിനിമകൾ സിനിമയെ സ്നേഹിക്കുന്ന എല്ലാവർക്കും ഒരു പ്രചോദനമാണ്.\nകനവ് വഴി വന്ന നല്ല സൗഹൃദങ്ങൾ മാത്രമേ ഉള്ളു. കനവ് ആണ് എനിക്ക് സിനിമ എടുക്കാനുള്ള ധൈര്യം തന്നത്.അതുകൊണ്ട് തന്നെ സിനിമയിലെ സൗഹൃദങ്ങൾ ആദ്യം മുതൽ അവസാനം വരെ സഹായിച്ചിട്ടുണ്ട്. സിനിമ സിനിമ ചർച്ചകളും , നല്ല സിനിമ പറഞ്ഞു തന്നതും എല്ലാം ഇത്തരത്തിലുള്ള സുഹൃത്തുക്കൾ വഴിയാണ്.\nഅറിഞ്ഞിരുന്നു എന്നാൽ ഇതിനെക്കുറിച്ച് ഒന്നും പറയാനില്ല . ഇത്തരം വിവാദങ്ങൾ ഡീൽ ചെയ്യുന്നത് കളക്റ്റീവ് സ്പേസ് ആണ് .\nകരിന്തണ്ടന്റെ ഷൂട്ട് എല്ലാം അടുത്ത വർഷമേ ആവുകയുള്ളൂ. ഇപ്പോൾ അതിനുള്ള തയ്യാറെടുപ്പുകളാണ്. താമരശ്ശേരിയും വായനാടുമൊക്കെ കുറെ മാറ്റം വന്നതുകൊണ്ട് ലൊക്കേഷൻ സ്ഥലങ്ങൾ ഒന്നും തീരുമാനിച്ചിട്ടില്ല. പഴയ കഥ ആയത് കൊണ്ട് അതിനനുസരിച്ച ലൊക്കേഷനുകൾ കണ്ടുപിടിക്കണം. അടുത്ത വർഷത്തിന്റെ ആദ്യത്തോടുകൂടി കൂടുതൽ വിവരങ്ങൾ തീരുമാനിക്കും. ഇപ്പോൾ അതിനെ കുറിച്ചൊന്നും ആലോചിക്കുന്നില്ല.\nകനവിലെ സുഹൃത്ത് പിന്നെ ജീവിതത്തിലേക്ക്...\nകനവിൽ എന്റെ കൂടെ ഉണ്ടായിരുന്ന വ്യക്തിയാണ് സന്തോഷ്. സുഹൃത്തായിരുന്നു പിന്നിട് ജീവിതത്തിലേക്ക് കൈപിടിച്ചു കയറ്റി.ഭര്‍ത്താവ് സന്തോഷ് എല്ലാത്തിനും കൂടെയുള്ളത് കൊണ്ട് മനസ് കൊണ്ട് ഒരു ബുദ്ധിമുട്ടും ഇതുവരെയില്ല. ഇനി ഉണ്ടാവുകയുമില്ല.കനവില് നിന്ന് തന്നെ കൂട്ടായി ലഭിച്ച സന്തോഷ് ക്‌ളേ മോഡലിംഗ് ആര്‍ട്ടിസ്റ്റാണ്.കളരി സ്കൂള് നടത്തുന്നുമുണ്ട്.മൂന്നു കുട്ടികള് ഉണ്ട്.


ഭാര്യയുടെ കാമുകനെ പിടികൂടിയ തൊഴിലാളിയെ മുറിയില് പൂട്ടിയിട്ട് മര്‍ദ്ദിച്ചു Written By kvarthaksd on 24 Aug 2012 | 7:24 pm\nകാസര്‍കോട്: ഭാര്യയുടെ കാമുകനെ പിടികൂടിയ ഹോട്ടല് തൊഴിലാളിയെ ഭാര്യയും ബന്ധുക്കളായ മൂന്നു പേരും ചേര്‍ന്ന് മുറിയില് പൂട്ടിയിട്ട് മര്‍ദ്ദിച്ചു. മര്‍ദ്ദനത്തില് മുഖത്ത് ഗുരുതരമായി പരിക്കേറ്റ ഉപ്പള ജാവിദ് ക്വാട്ടേര്‍സിലെ ഷെയ്ഖ് ഉസ്മാന്റെ മകന് ഷെയ്ഖ് മുഹമ്മദ് ആഷിഖിനെ കാസര്‍കോട് ജനറല് ആശുപത്രിയില് പ്രവേശിപ്പിച്ചു.\nഉപ്പളയിലെ ഫുഡ് മാജിക്ക് ഹോട്ടല് വ്യാപാരിയാണ് ഷെയ്ഖ് മുഹമ്മദ് ആഷിഖ്. വ്യാഴാഴ്ച ഹോട്ടല് അടച്ച് വീട്ടില് പോകുമ്പോള് വീടിന്റെ ബാല്‍ക്കണിയില് ഭാര്യ ഒരാളുമായി സംസാരിക്കുന്നത് കണ്ടിരുന്നു. ഇയാളെ പിടികൂടാന് ശ്രമിച്ചെങ്കിലും കടന്നുകളയുകയായിരുന്നു. ഇതേ കുറിച്ച് ഭാര്യയോട് ചോദിച്ചപ്പോള് കഴുത്തിന് പിടിച്ച് മുറിയിലേക്ക് തള്ളിയിടുകയും ബന്ധുക്കളായ മറ്റ് മൂന്നു പേരെത്തി മുറിയില് പൂട്ടിയിട്ട് ഷെയ്ഖ് മുഹമ്മദ് ആഷിഖിനെ ക്രൂരമായി മര്‍ദ്ദിക്കുകയായിരുന്നു.\nKeywords: Wife, Attack, Hotel, Family, General-hospital, Uppala, House, Kasaragod\nമൊഗ്രാല് പുത്തൂരിലെ ദുരിതബാധിതര്‍ക്ക് സാന്ത്വനവുമായി കെ.എം.സി.സി പ്രവര്‍ത്തകരെത്തി\nമൊഗ്രാല് പുത്തൂര്: പഞ്ചായത്തിലെ വിവിധ പ്രദേശങ്ങളില് ദുരിതമനുഭവിക്കുന്ന കുടുംബങ്ങള്‍ക്ക് സാന്ത്വനവുമായി ദുബൈ-കാസര്‍കോട് മണ്ഡലം കെ.എം.സി.സി പ്രവര്‍ത്തകരെത്തി. മൊഗ്രാല് പുത്തൂര് ഗവ.ഹയര് സെക്കന്‍ഡറി സ്‌കൂളിലെ പ്രത്യേക പരിഗണന അര്‍ഹിക്കുന്ന 32 വിദ്യാര്‍ത്ഥികള്‍ക്ക് ദുബൈ കെ.എം.സി.സി മണ്ഡലം കമ്മിറ്റിയുടെ ഓണകിറ്റ് വിതരണം ചെയ്തു.\nസ്‌കൂളില് നടന്ന ചടങ്ങില് കെ.എം.സി.സി ജനറല് സെക്രട്ടറി സലാം കന്യപ്പാടി ഓണകിറ്റ് ഹെഡ്മാസ്റ്റര് മഹാലിങ്കേശ്വര രാജിന് കൈമാറി. യോഗം മണ്ഡലം മുസ്‌ലിം ലീഗ് ജന.സെക്രട്ടറി എ.എ. ജലീല് ഉദ്ഘാടനം ചെയ്തു. പി.ടി.എ പ്രസിഡന്റ് പി.ബി. അബ്ദുര് റഹ്മാന് അദ്ധ്യക്ഷത വഹിച്ചു. മൊഗ്രാല് പുത്തൂര് പഞ്ചായത്തിലെ വിവിധ പ്രദേശങ്ങളില് 154-ഓളം മാനസിക വൈകല്യമുള്ളവര് ഉണ്ടെന്ന് കണ്ടെത്തിയിരുന്നു. ഇതില് മൊഗ്രാല് പുത്തൂര് സ്‌കൂളിലെ 32-ഓളം കുട്ടികള്‍ക്കാണ് ദുബൈ കെ.എം.സി.സിയുടെ ജീവകാരുണ്യ പ്രവര്‍ത്തനത്തിന്റെ ഭാഗമായി ജാതി-മത ഭേദമന്യേ കിറ്റ് നല്‍കിയത്. എന്‍ഡോസള്‍ഫാന് ദുരിതബാധിതരായ 100-ഓളം കുടുംബങ്ങള്‍ക്ക് കഴിഞ്ഞ വര്‍ഷം കെ.എം.സി.സി ധനസഹായം നല്‍കിയിരുന്നു. ഈ റമളാനില് അഞ്ച് ലക്ഷം രൂപ ചിലവ് വരുന്ന 10 കുടുംബങ്ങള്‍ക്കുള്ള ശിഹാബ് തങ്ങള് ഭവന പദ്ധതി ആരംഭിച്ചിരുന്നു.പഞ്ചായത്ത് പ്രസിഡന്റ് നജ്മ അബ്ദുല് ഖാദര്, വൈസ് പ്രസിഡന്റ് ഗഫൂര് ചേരങ്കൈ, കെ.എം.സി.സി നേതാക്കളായ ഹനീഫ് കല്‍മട്ട, മുനീര് ചെര്‍ക്കള, സലീം ചേരങ്കൈ, സത്താര് ആലംപാടി, എസ്. പി.സലാഹുദ്ദീന്, സി. രാമകൃഷ്ണന്, ജാഫര് എരിയാല്, മാഹിന് കുന്നില്, സുലൈമാന് ചൗക്കി, ഹസൈനാര് ചൗക്കി, വേണു ഗോപാല് മാസ്റ്റര്, ഹമീദ് മാസ്റ്റര്, സലീം അക്കര, സിദ്ദീഖ് ബേക്കല്, കരീം ചൗക്കി, കെ.ബി. അഷ്‌റഫ്, ഹംസു മേനത്ത്, മുരളീധരന് മാസ്റ്റര് തുടങ്ങിയവര് സംബന്ധിച്ചു. സലാം കന്യപ്പാടി സ്വാഗതവും, സ്റ്റാഫ് സെക്രട്ടറി എം. സുരേന്ദ്രന് നന്ദിയും പറഞ്ഞു. Keywords: Dubai-KMCC, Mogral puthur, Kasaragod, Kerala\nആറംഗസംഘം വിദ്യാര്‍ത്ഥിനികളെ ഒരു വര്‍ഷക്കാലത്തോളം പീഡിപ്പിച്ചതായി പരാതി\nWritten By kvartha delta on 22 Aug 2012 | 2:17 pm\nകാസര്‍കോട്: കാസര്‍കോട്ടും പരിസരപ്രദേശങ്ങളിലുമുള്ള ആറംഗ സംഘം ഒരുവര്‍ഷക്കാലത്തോളം പീഡിപ്പിച്ചതായുള്ള പരാതിയുമായി രണ്ട് കമ്പ്യൂട്ടര് വിദ്യാര്‍ത്ഥിനികള് പോലീസിനെ സമീപിച്ചു. അണങ്കൂര് സ്വദേശിനികളായ രണ്ട് പെണ്‍കുട്ടികളാണ് പോലീസിനെ സമീപിച്ചത്.\nഇന്നോവ, സാന്‍ട്രോ, സൈലോ കാറുകളില് പെണ്‍കുട്ടികളെ കര്‍ണാടകയിലെ സുള്ള്യയിലേക്കും ബദിയടുക്കയിലേക്കും കൂട്ടികൊണ്ടുപോയി ആളൊഴിഞ്ഞ പ്രദേശത്ത് വാഹനങ്ങളില് വെച്ചാണ് പീഡിപ്പിച്ചതെന്ന് പെണ്‍കുട്ടികള് പോലീസിനോട് വെളിപ്പെടുത്തി. വിദ്യാനഗര് ചാല സ്വദേശിയായ യുവാവാണ് ബന്ധുക്കള് കൂടിയായ പെണ്‍കുട്ടികളെ പ്രണയം നടിച്ച് വശത്താക്കി കാറില് കയറ്റി കൊണ്ടുപോയി ഒരു വര്‍ഷം മുമ്പ് ആദ്യം പീഡിപ്പിച്ചത്. 19 ഉം 17 ഉം വയസുള്ള ബന്ധുക്കളായ പെണ്‍കുട്ടികളെയാണ് പീഡനത്തിനിരയാക്കിയത്. കാസര്‍കോട് ബിഗ് ബസാറിന് സമീപത്തെ കമ്പ്യൂട്ടര് സ്ഥാപനത്തിലെ വിദ്യാര്‍ത്ഥിനികളാണ് പീഡനത്തിരയായ പെണ്‍കുട്ടികള്. പെണ്‍കുട്ടികളെ ആദ്യം പീഡിപ്പിച്ച ചാല സ്വദേശിയായ യുവാവ് പെണ്‍കുട്ടികളുടെ നഗ്ന രംഗങ്ങള് മൊബൈല് ക്യാമറയില് പകര്‍ത്തുകയും ഇത് കാണിച്ച് ബ്ലാക്ക്‌മെയില് ചെയ്ത് സുഹൃത്തുക്കള്‍ക്കും മറ്റും പെണ്‍കുട്ടികളെ കാഴ്ച വെയ്ക്കുകയായിരുന്നു. അഞ്ചിലധികം തവണ പെണ്‍കുട്ടികളെ സുള്ള്യയില് കൊണ്ടുപോയി പീഡിപ്പിച്ചതായി വിവരം പുറത്തുവന്നിട്ടുണ്ട്. സന്തോഷ് നഗര് സ്വദേശിയായ ഒരു യാവാവിനെയും ചാലയിലെ തന്നെ മറ്റൊരു യുവാവിനെയും മാത്രമാണ് പെണ്‍കുട്ടികള്‍ക്ക് നേരത്തെ പരിചയമുള്ളത്. മറ്റുള്ളവര് ഇവരുടെ സുഹൃത്തുക്കളാണെന്നും ഇവരുടെ പേരുവിവരങ്ങള് അറിയില്ലെന്നുമാണ് പെണ്‍കുട്ടികള് വെളിപ്പെടുത്തിയത്. രാവിലെ കമ്പ്യൂട്ടര് സെന്ററിലേക്ക് പോകുന്ന പെണ്‍കുട്ടികളെ കാറില് കയറ്റി സുള്ള്യയിലും ബദിയടുക്കയിലുമെത്തിച്ച് പീഡിപ്പിക്കുകയും വൈകിട്ട് ക്ലാസ് വിടുന്നതിന് മുമ്പ് തിരിച്ച് കാസര്‍കോട്ടെത്തിക്കുകയുമാണ് ചെയ്തുവന്നത്. പീഡിപ്പിച്ചവരില് ഒരാള് ഗള്‍ഫുകാരനും മറ്റൊരാള് കാസര്‍കോട്ടെ ടാക്‌സി ഡ്രൈവറുമാണെന്ന് വ്യ്ക്തമായിട്ടുണ്ട്. പീഡനത്തിനിരയായവരില് ഒരു പെണ്‍കുട്ടിയെ ചാല സ്വദേശിയായ യുവാവ് രണ്ടാഴ്ച മുമ്പ് ബദിയടുക്കയില് കൂട്ടികൊണ്ടുപോയി പീഡിപ്പിക്കുകയായിരുന്നു. പെരുന്നാള് ദിനത്തില് പെണ്‍കുട്ടികളെ വീണ്ടും ഇന്നോവ കാറില് കയറ്റി കൊണ്ടുപോകാനുള്ള ശ്രമത്തിനിടയില് നാട്ടുകാര് കണ്ട് കാര് വിദ്യാനഗറില് വെച്ച് തടഞ്ഞപ്പോള് കാറിലുണ്ടായിരുന്ന യുവാവ് ഓടി രക്ഷപ്പെട്ടിരുന്നു. ഈ യുവാവ് പിന്നീട് നാട്ടുകാരായ ചിലര് തന്നെ മര്‍ദ്ദിച്ചതായും കൈയ്യിലുണ്ടായിരുന്ന 18,300 രൂപയും മൊബൈല് ഫോണും, എ.ടി.എം കാര്‍ഡും, ക്യാമറയും കവര്‍ച്ച ചെയ്തതായി ആരോപിച്ച് പോലീസില് പരാതി നല്‍കിയതിന്റെ അടിസ്ഥാനത്തില് നാട്ടുകാരായ ഏഴുപേര്‍ക്കെതിരെ കാസര്‍കോട് ടൗണ് പോലീസ് കേസെടുക്കുകയായിരുന്നു. ഈ കേസില് പോലീസ് സാക്ഷികളാക്കിയിരിക്കുന്നത് പീഡനത്തിനിരയായതായി പറയുന്ന പെണ്‍കുട്ടികളെയാണ്. പെരുന്നാള് ദിനത്തില് ബന്ധുവീടുകളില് പോകാനായി ഓട്ടോകിട്ടാതിരുന്ന ഇവരെ കാറില് കയറ്റിയതിന്റെ പേരിലാണ് മര്‍ദ്ദിച്ച് പണവും മറ്റും തട്ടിയെടുത്തതാണെന്നാണ് യുവാവ് നല്‍കിയ പരാതി. യുവാവ് നല്‍കിയ കേസില് സാക്ഷികളായ പെണ്‍കുട്ടികള് പിന്നീട് തങ്ങളെ പീഡിപ്പിച്ചതായി പറയുന്ന കാര്യങ്ങള് വിശ്വാസ്യ യോഗ്യമല്ലെന്ന മറുപടിയാണ് ഇവര്‍ക്ക് പോലീസില് നിന്നും ലഭിച്ചത്. പെണ്‍കുട്ടികളുടെ പരാതികള് പരിശോധിച്ച് വരികയാണെന്നാണ് കാസര്‍കോട് സി.ഐ ബാബു പെരിങ്ങേയത്ത് അറിയിച്ചത്. പീഡിപ്പിച്ചവര്‍ക്കെതിരെ ശക്തമായ നടപടി സ്വീകരിക്കണമെന്നാവശ്യപ്പെട്ട് നാട്ടുകാര് ഒന്നടങ്കം ഇതിനിടയില് രംഗത്തുവന്നിട്ടുണ്ട്. പെണ്‍കുട്ടികളെ തട്ടികൊണ്ടുപോകുന്നത് തടഞ്ഞതിന്റെ പേരില് നാട്ടുകാരായ ഏഴ് യുവാക്കള്‍ക്കെതിരെ കള്ളക്കേസ് രജിസ്റ്റര് ചെയ്ത സംഭവത്തിലും പ്രതിഷേധം ശക്തമായിട്ടുണ്ട്. പീഡന സംഭവത്തില് പോലീസ് കേസെടുക്കാന് തയ്യാറായില്ലെങ്കില് ഉന്നത പോലീസ് ഉദ്യോഗസ്ഥര്‍ക്കും, വനിതാ കമ്മീഷനും പരാതി നല്‍കാനാണ് പെണ്‍കുട്ടികളും ബന്ധുക്കളും തീരുമാനിച്ചിട്ടുള്ളത്. സംഭവത്തെ കുറിച്ച് വിശദമായ അന്വേഷണം ആവശ്യപ്പെട്ട് നാട്ടുകാര് ആക്ഷന് കമ്മിറ്റി രൂപീകരിക്കാന് തയ്യാറെടുക്കുന്നുണ്ട്. പീഡനത്തിനിരയായ പെണ്‍കുട്ടികളോട് സുഹൃത്തുക്കളായ മറ്റ് പെണ്‍കുട്ടികളെയും ഒപ്പം കൂട്ടിവരാന് സംഘം പല തവണ നിര്‍ബന്ധിച്ചിരുന്നുവെങ്കിലും ഇവര് ഇതിന് തയ്യാറായിരുന്നില്ല. Keywords: Kasaragod, Police, Anangoor, Rape, Students, Car, Kerala\nകമ്പ്യൂട്ടര് വിദ്യാര്‍ത്ഥിനികളെ പീഢിപ്പിച്ച മൂന്നു പേര്‍ക്കെതിരെ കേസെടുത്തു\n2:17 pm | 0\nകാസര്‍കോട് വെടിവെപ്പ്: സി.ബി.ഐ. അഡീഷണല് സൂപ്രണ്ടും ഡി.ഐ.ജി.യും എത്തി\nകാസര്‍കോട്: മുസ്ലിം ലീഗ് സംസ്ഥാന നേതാക്കള്‍ക്ക് നല്‍കിയ സ്വീകരണ പരിപാടിക്കിടെയുണ്ടായ സംഘര്‍ഷത്തിനിടെ മുസ്ലിം ലീഗ് പ്രവര്‍ത്തകന് കൈതക്കാട്ടെ ഷെഫീഖ് (21) വെടിയേറ്റ് മരിച്ച സംഭവത്തില് സി.ബി.ഐ. അഡീഷണല് സൂപ്രണ്ട് നന്ദകുമാറും ഡി.ഐ.ജി. സൈനുഗതറും എസ്.പി. ജോസ് മോഹനും കാസര്‍കോട്ടെത്തി. വെടിവെപ്പ് നടന്ന കാസര്‍കോട് പുതിയ ബസ് സ്റ്റാന്‍ഡ് പരിസരത്ത് സാക്ഷികളില് നിന്നും മൊഴിയെടുത്തു. 2009 നവംബര് 15 നാണ് വെടിവെപ്പ് നടന്നത്.\nകാസര്‍കോട് എസ്.പിയായിരുന്ന രാംദാസ്‌പോത്തന്റെ സര്‍വീസ് റിവോള്‍വറില് നിന്നുള്ള വെടിയേറ്റാണ് ഷെഫീഖ് മരിച്ചത്. ഇത് മൂന്നാം തവണയാണ് സി.ബി.ഐ. സംഘം അന്വേഷണത്തിനായി കാസര്‍കോട്ടെത്തുന്നത്. മൂന്ന് ദിവസം സി.ബി.ഐ.സംഘം കാസര്‍കോട്ട് തങ്ങി അന്വേഷണം നടത്തും. വെടിവെപ്പു സംഭവത്തില് സാക്ഷികളായ മാധ്യമ ഫോട്ടോ ഗ്രാഫര് അച്ചു കാസര്‍കോട്, ആലംപാടിയിലെ മുസ്ലിം ലീഗ് പ്രവര്‍ത്തകന് ഷെരീഫ് എന്നിവരില് നിന്നാണ് പ്രധാനമായും മൊഴിയെടുത്തത്. പ്രകോപനമൊന്നുമില്ലാതെയാണ് രാംദാസ് പോത്തന് വെടിവെച്ചതെന്ന് ദൃക്‌സാക്ഷികള് സി.ബി.ഐക്ക് മൊഴി നല്‍കിയത്. സംഘര്‍ഷത്തിനിടെ പരിക്കേറ്റ പോലീസുകാരില് നിന്നും സി.ബി.ഐ. സംഘം മൊഴിയെടുക്കും. വെടിവെപ്പിന് ഉത്തരവാദിയായ റിട്ട. എസ്.പി. രാംദാസ് പോത്തനേയും ഉടന് ചോദ്യം ചെയ്യും. ഇടതു മുന്നണി ഭരണകാലത്ത് വെടിവെപ്പിനെക്കുറിച്ച് ആദ്യം സിറ്റിംഗ് ജഡ്ജിയെ ജുഡീഷ്യല് അന്വേഷണത്തിന് നിയോഗിച്ചെങ്കിലും ഉത്തരവിറങ്ങാത്തതിനാല് കാസര്‍കോട് ജില്ലാ ജഡ്ജിക്ക് അന്വേഷണം നടത്താന് സാധിച്ചില്ല. ഇവര് പിന്നീട് വിരമിക്കുകയായിരുന്നു. ഇതിനുശേഷം റിട്ട. ജസ്റ്റിസ് നിസാറിനെ ജുഡീഷ്യല് അന്വേഷണത്തിന് നിയമിച്ചെങ്കിലും യു.ഡി.എഫ്. ഗവണ്‍മെന്റ് അധികാരമേറ്റ ശേഷം ജസ്റ്റിസ് നിസാര് കമ്മീഷനെ സര്‍കാര് പിരിച്ചു വിടുകയും സി.ബി.ഐ. അന്വേഷണം പ്രഖ്യാപിക്കുകയുമായിരുന്നു. മരിച്ച ഷെഫീഖിന്റെ പിതാവും സി.ബി.ഐ. അന്വേഷണം ആവശ്യപ്പെട്ട് ഹൈക്കോടതിയെ സമീപിച്ചിരുന്നു. ഷെഫീഖിന്റെ കുടുംബത്തിന് സര്‍കാര് അഞ്ച് ലക്ഷം രൂപ ധനസഹായവും നല്‍കിയിരുന്നു.\nKeywords: Kasaragod, Muslim Youth League, Clash, Death, Police firing, Enquiry, CBI, Kerala Read More\nവിലകയറ്റത്തിനെതിരെ മാവേലിസ്റ്റോറുകളിലേക്ക് സിപിഐ മാര്‍ച്ച് തൃക്കരിപ്പൂര് സപ്ലെകോ ലാഭം മാര്‍കറ്റിനു മുന്നില് നടത്തിയ മാര്‍ചും ധര്‍ണയും ജില്ലാ എക്‌സിക്യൂട്ടീവ് അംഗം ബങ്കളം കുഞ്ഞികൃഷ്ണന് ഉദ്ഘാടനം ചെയ്യുന്നു.\nകാസര്‍കോട്: നിത്യോപയോഗ സാധനങ്ങളുടെ രൂക്ഷമായ വിലകയറ്റത്തിനെതിരെ മാവേലിസ്റ്റോറുകളിലേക്കുള്ള സിപിഐ പ്രകടനത്തില് ജനരോഷമിറമ്പി. സാധനങ്ങളുടെ വില അനുദിനം വര്‍ധിപ്പിച്ചുകൊണ്ടു സാധാരണക്കാരനെ ആത്മഹത്യയിലേക്ക് നയിക്കുന്ന സര്‍കാരിന്റെ നയങ്ങള്‍ക്കും പൊതുവിതരണ സ്ഥാപനങ്ങള് നോക്കുകുത്തിയാക്കുന്നതിനുമെതിരെയാണ് പ്രവര്‍ത്തകര് അണിനിരന്നത്. വിലകയറ്റം പിടിച്ചുനിര്‍ത്തണമെന്നും കൂടുതല് സബ്‌സിഡി അനുവദിച്ചുകൊണ്ട് അവശ്യസാധനങ്ങള് മാവേലി സ്റ്റോറുകളിലൂടെയും പീപ്പിള്‍സ് ബസാറിലൂടെയും വിതരണം ചെയ്യണമെന്നും സമരക്കാര് ആവശ്യപ്പെട്ടു. ഓരോ കേന്ദ്രങ്ങളിലും നൂറുകണക്കിനാളുകള് പ്രകടനത്തില് പങ്കുചേര്‍ന്നു. സിപിഐ നേതൃത്വത്തില് സംസ്ഥാന വ്യാപകമായി നടന്നുവരുന്ന വിലകയറ്റ വിരുദ്ധ സമരത്തിന്റെ ഭാഗമായി ജില്ലയിലെ തിരഞ്ഞെടുക്കപ്പെട്ട 17 മാവേലി സ്റ്റോറുകള്‍ക്ക് മുന്നിലാണ് ചൊവാഴ്ച പ്രകടനം നടന്നത്.\nകാസര്‍കോട് സപ്ലൈകോ പീപ്പിള്‍സ് ബസാറിലേക്ക് നടന്ന മാര്‍ച് സിപിഐ സംസ്ഥാന സെക്രട്രിയേറ്റംഗം ഇ. ചന്ദ്രശേഖരന് എംഎല്‍എ ഉദ്ഘാടനംചെയ്തു. ജില്ലാഎക്‌സിക്യൂട്ടിവംഗം ഇ.കെ. നായര് അധ്യക്ഷത വഹിച്ചു. സംസ്ഥാന കൗണ്‍സിലംഗം ടി. കൃഷണന്, മണ്ഡലം സെക്രടറി വി. രാജന്, ജില്ലാകൗണ്‍സിലംഗം അഡ്വ. രാധാകൃഷ്ണന് എന്നിവര് സംസാരിച്ചു. ബിജു ഉണ്ണിത്താന്, കെ. കൃഷ്ണന്, എ. നാരായണന് മൈലുല, ഇ. മാലതി, ബി.പി. അഗ്ഗിത്തായ എന്നിവര് നേതൃത്വംനല്‍കി.\nകുറ്റിക്കോല് മാവേലിസ്റ്റോറിലേക്ക് നടന്ന മാര്‍ച് സിപിഐ സംസ്ഥാന കൗണ്‍സിലംഗം ടി. കൃഷ്ണന് ഉദ്ഘാടനം ചെയ്തു. കെ. തമ്പാന് അധ്യക്ഷതവഹിച്ചു. എ. ഗോപാലന്, പി. ശശി എന്നിവര് സംസാരിച്ചു. കൊടക്കുഴി മാധവന്, ബേബിസി നായര്, എം.ജി. മണിയാണി എന്നിവര് നേതൃത്വം നല്‍കി. എം. ബാബു സ്വാഗതം പറഞ്ഞു.\nകോളിയടുക്കത്ത് മാവേലി സ്റ്റോറിലേക്ക് നടന്ന പ്രകടനം ജില്ലാ എക്‌സിക്യൂട്ടിവംഗം ഇ.കെ. നായര് ഉദ്ഘാടനം ചെയ്തു. ബി.പി. അഗ്ഗിത്തായ അധ്യക്ഷതവഹിച്ചു. കെ. നാരായണന് മൈലൂല സ്വാഗതം പറഞ്ഞു. പാര്‍ട്ടി മണ്ഡലം സെക്രട്ടറി വി. രാജന്, കെ. കൃഷ്ണന്, എം. ഗംഗാധരന്, രാജേഷ് ബേനൂര് എന്നിവര് സംസാരിച്ചു. കോളിയടുക്കത്ത് നിന്നാരംഭിച്ച പ്രകടനത്തിന് ഇ. രാഘവന് നായര്, ടി. കുഞ്ഞിരാമന് നായര്, അനിത രാജ്, ഗംഗാധരന് ചട്ടഞ്ചാല്, ഇ. മാലതി, ഇ. മണികണ്ഠന് എന്നിവര് നേതൃത്വം നല്‍കി.\nഉപ്പള മാവേലി സ്റ്റോറിലേക്ക് നടന്ന മാര്‍ച് മണ്ഡലം സെക്രടറി എം. സജ്ഞീവ ഷെട്ടി ഉദ്ഘാടനം ചെയ്തു. മാധവ അധ്യക്ഷത വഹിച്ചു. ആനന്ദ ഷെട്ടി, എസ്. രാമചന്ദ്ര, കെ. കൃഷ്ണപ്പ എന്നിവര് സംസാരിച്ചു. രാമകഷ്ണ ഷെട്ടിഗാര് സ്വാഗതം പറഞ്ഞു.\nപൈവെളിഗെ മാവേലി സ്റ്റോറിലേക്ക് നടന്ന മാര്‍ച് ജില്ലാകൗണ്‍സിലംഗം ഗോവിന്ദ ഹെഗ്‌ഡെ ഉദ്ഘടനം ചെയ്തു. ലോറന്‍സ് ഡിസൂസ അധ്യക്ഷത വഹിച്ചു. എം. ചന്ദ്രനായക്, എം.സി. അജിത്, കേശവ വായിക്കട്ട എന്നിവര് സംസാരിച്ചു.\nചെറുവത്തൂരില് സപ്ലൈകോ മാര്‍ക്കറ്റിലേക്ക് നടന്ന മാര്‍ച്ച് ജില്ലാഎക്‌സിക്യൂട്ടിവംഗം പി.എ. നായര് ഉദ്ഘാടനം ചെയ്തു. പി.പി. ശ്രീധരന് അധ്യക്ഷത വഹിച്ചു. കെ.കെ. ബാലകൃഷ്ണന്, എ. ബാലകൃഷ്ണന്, ബി.എം. കുമാരന്, എം.എ. ലക്ഷ്മി എന്നിവര് നേതൃത്വം നല്‍കി. മുകേഷ് ബാലകൃഷ്ണന് സ്വാഗതം പറഞ്ഞു.\nനീലേശ്വരം ലാഭം മാര്‍ക്കറ്റിലേക്ക് നടന്ന മാര്‍ച് മണ്ഡലം സെക്രടറി എ. അമ്പൂഞ്ഞി ഉദ്ഘാടനം ചെയ്തു.\nഎം. അസൈനാര് അധ്യക്ഷത വഹിച്ചു. പി. ഭാര്‍ഗവി, പി. വിജയകുമാര് എന്നിവര് സംസാരിച്ചു. നീലേശ്വരം ഓവര്‍ബ്രിഡ്ജിന് സമീപത്തുനിന്നുമാരംഭിച്ച പ്രകടനത്തിന് പി.കെ. മോഹന്‍കുമാര്, എം.വി. ചന്ദ്രന്, ബി.സി. ജോസ്, അഡ്വ. എം. രജ്ഞിത്, പുഷ്പകുമാരി എന്നിവര് നേതൃത്വം നല്‍കി. സി.വി. വിജയരാജ് സ്വാഗതം പറഞ്ഞു.\nതൃക്കരിപ്പൂര് സപ്ലെകോ ലാഭം മാര്‍ക്കറ്റിനു മുന്നില് നടത്തിയ മാര്‍ചും ധര്‍ണയും ജില്ലാ എക്‌സിക്യൂട്ടീവ് അംഗം ബങ്കളം കുഞ്ഞികൃഷ്ണന് ഉദ്ഘാടനം ചെയ്തു. മണ്ഡലം എക്‌സിക്യൂട്ടീവ് അംഗം പി. കുഞ്ഞമ്പു അധ്യക്ഷത വഹിച്ചു. രവീന്ദ്രന് മാണിയാട്ട്, രാജന് കഞ്ചിയില് എന്നിവര് സംസാരിച്ചു. തൃക്കരിപ്പൂര് ലോക്കല് സെക്രട്ടറി എം. ഗംഗാധരന് സ്വാഗതം പറഞ്ഞു. തങ്കയം മുക്കില് നിന്നുമാരംഭിച്ച പ്രകടനത്തിന് പാലക്കീല് രാമകൃഷ്ണന്, കെ. ശേഖരന്, എം. ചന്ദ്രന്, കെ. മനോഹരന്, പരങ്ങേന് സദാനന്ദന് തുടങ്ങിയവര് നേതൃത്വം നല്‍കി.\nKeywords: Kasaragod, CPI, March, Dharna, Kerala, Suplyco\nപെരുന്നാള് ദിനത്തില് ആഭാസ നൃത്തം ചെയ്തവര്‍ക്കെതിരെ ജമാഅത്ത് നടപടിവരുന്നു\nഉദുമ: സംയുക്ത ജമാഅത്തിന്റെ ആഹ്വാനം വകവെയ്ക്കാതെ ചെറിയപെരുന്നാള് ദിനമായ ഞായറാഴ്ച നാലാംവാതുക്കല് ജംങ്ഷനില് ആഭാസ നൃത്തംചവുട്ടിയ മൂന്ന് യുവാക്കള്‍ക്കെതിരെ ജമാഅത്ത് കമ്മിററി നടപടിക്കൊരുങ്ങുന്നു. കീഴൂര് സംയുക്ത ജമാഅത്തിന്റെ കീഴിലുളള പാക്യാര മുസ്‌ലിം ജമാഅത്താണ് ആഭാസ നൃത്തത്തിന്റെ പേരില് നടപടി സ്വീകരിക്കാനൊരുങ്ങുന്നത്. ഒരു മാസത്തെ വ്രതാനുഷ്ഠാനത്തിന് ശേഷം വന്നണഞ്ഞ പുണ്യദിനമായ ചെറിയ പെരുന്നാള് ദിനത്തില് നാലാംവാതുക്കല് ജംങ്ഷനില് പ്രധാന ഇസ്‌ലാമിക സൂക്തങ്ങള് ആലേഖനം ചെയ്ത കൂറ്റന് ഫഌ്‌സ് ബോര്‍ഡ് നിര്‍മിച്ച് സ്ഥാപിക്കുകയും വലിയ സൗണ്ട് ബോക്‌സ് ഘഡിപ്പിച്ച് പോപ് സംഗീതത്തിന് താളം പിടിച്ച് ഒരു കൂട്ടം യുവാക്കള് നൃത്തം ചവിട്ടിയതാണ് നാട്ടില് വിവാദമായിരിക്കുന്നത്. സംഘര്‍ഷം നിലനിന്നിരുന്ന നാലാംവാതുക്കലില് കുറച്ചു നാളായി സമാധാനം കൈവന്നിട്ട്. ഇത് തകരാതിരിക്കാന് ആഘോഷങ്ങളിലും മറ്റും പരമാവധി മിതത്വം പാലിക്കണെമെന്ന മുതിര്‍ന്നവരുടെ ആഹ്വവാനവും ഇസ്ലാം അനുവദിച്ച രീതിയില് മത്രമേ പെരുന്നാള് ആഘോഷിക്കാന് പാടുള്ളുവെന്ന സംയുക്ത ജമാഅത്തിന്റെ നിര്‍ദേശം ലംഘിക്കുകയും പെരുന്നാള് ദിനത്തിന്റെ പ്രവിത്രത കളങ്കപ്പെടുത്താന് മുതിരുകയും ചെയ്ത യുവാക്കള്‍ക്കെതിരെ ശക്തമായ പ്രതിഷേധം ഉയര്‍ന്നതോടെയാണ് ഇവര്‍ക്കെതിരെ നടപടിയെടുക്കാന് ജമാഅത്ത് കമ്മിററി ആലോചിക്കുന്നത്. ഇതുമായി ബന്ധപ്പെട്ട് അടുത്ത ദിവസം ജമാഅത്ത് കമ്മിററിയുടെ യോഗം ചേരും. അതിനിടെ സംഭവം ശ്രദ്ധയില്‍പ്പെട്ട സംയുക്ത ജമാഅത്തും ഉദുമ, പാക്യാര ജമാഅത്തുകളോട് വിശദീകരണം തേടിയേക്കും. Keywords: Kasaragod, Uduma, Eid, D.J, Nalamvadhukkal, Pakkiyara, Kizhur Samyuktha Jamaath.\n1:09 am | 0\nഎയര് ഇന്ത്യയുട ക്രൂരത കെ.എം.സി.സി. പ്രക്ഷോഭത്തിലേക്ക്\nകാസര്‍കോട്: എയര് ഇന്ത്യ അധികൃതര് നിരന്തരമായി ഗള്‍ഫ് മലയാളികളെ ദ്രോഹിക്കുന്ന നടപടിയില് പ്രതിഷേധം വ്യാപകമാകുന്നു.\nസീസണ് സമയത്തും മറ്റും ടിക്കറ്റിന് അധിക നിരക്ക് ഈടാക്കുമെങ്കിലും നല്ല സര്‍വീസ് യാത്രക്കാര്‍ക്ക് ലഭിക്കാറില്ല. മിക്കപ്പോഴും മുന്നറിയിപ്പിലാതെ സര്‍വ്വീസുകള് റദ്ദാക്കുന്നത് പതിവാണ്. യാത്രക്കാര്‍ക്ക് വന് ദുരിതമാണ് ഇതുവഴി സമ്മാനിക്കുന്നത്. ദുബൈയില് നിന്നുള്ള യാത്രക്കാരാണ് പലപ്പോഴും എയര് ഇന്ത്യയുടെ ക്രൂരതയ്ക്ക് ഇരയാകുന്നത്.\nതിങ്കളാഴ്ച പുലര്‍ച്ചേ 6.25ന് മംഗലാപുരം വിമാനത്താവളത്തില് ലാന്‍ഡ് ചെയ്യേണ്ട എയര് ഇന്ത്യ വിമാനം മോശമായ കാലാവസ്ഥയെ തുടര്‍ന്ന് കരിപ്പൂരിലേക്ക് തിരിച്ചുവിടുകയും പിന്നീട് മണിക്കൂറുകള് കഴിഞ്ഞ ശേഷമാണ് മംഗലാപുരത്ത് ലാന്‍ഡ് ചെയത്ത്. ഇതിലുണ്ടായിരുന്ന യാത്രക്കാര്‍ക്ക് വെള്ളവും, ഭക്ഷണവും ലഭിക്കാത്തത് പ്രതിഷേധത്തിന് ഇടയാക്കിയിരുന്നു.\nഉത്സവ സീസണിലും വെക്കേഷന് സമയത്തും ഗള്‍ഫില് നിന്ന് നാട്ടിലേക്ക് വരുമ്പോഴും തിരികെ നാട്ടില് നിന്നും ഗള്‍ഫിലേക്ക് പറക്കുമ്പോഴും വിവിധ സര്‍വീസുകള്‍ക്ക് വന് നിരക്കാണ് എയര് ഇന്ത്യ യാത്രക്കാരില് നിന്നും ഈടാക്കുന്നത്. ടിക്കറ്റ് നിരക്കില് കൊള്ളലാഭം കൊയ്യുമ്പോഴും യാത്രക്കാര്‍ക്ക് ആവശ്യമായ സേവനങ്ങള് നല്‍കാത്തത് ഏറെ പരാതിക്ക് ഇടയാക്കുന്നു. നിരന്തരമായി എയര് ഇന്ത്യ ഗള്‍ഫ് യാത്രക്കാരോട് കാണിക്കുന്ന ക്രൂരത അവസാനിപ്പിക്കണമെന്നും യാത്രക്കാര്‍ക്ക് മെച്ചപ്പെട്ട സേവനം നല്‍കണമെന്നും ദുബൈ-കാസര്‍കോട് മണ്ഡലം കെ.എം.സി.സി. സിക്രട്ടറി സലാം കന്യപ്പാടി ആവശ്യപ്പെട്ടു. എയര് ഇന്ത്യയുട ക്രൂരത തുടരുന്ന പക്ഷം കെ.എം.സി.സി.യുടെ നേതൃത്വത്തില് പ്രക്ഷോഭം നടത്തുമെന്നും സലാം പറഞ്ഞു.\n-മാഹിന് കുന്നില് Keywords: Kasaragod, Air India, KMCC, Ticket.\n12:41 am | 0\nകേരളത്തിലും അടക്ക പൊതിക്കാന് യന്ത്രം എത്തുന്നു\nകാഞ്ഞങ്ങാട്: കേരളത്തിലും അടക്ക പൊതിക്കാന് യന്ത്രം എത്തുന്നു. കര്‍ണാടകയിലെ കവുങ്ങ് കര്‍ഷകര്‍ക്കിടയില് അടക്ക പൊതിക്കുന്ന യന്ത്രങ്ങള് വ്യാപകമാണെങ്കിലും കേരളത്തില് ഇതാദ്യമായാണ് അടക്ക പൊതിക്കാന് യന്ത്രം ഉപയോഗിക്കുന്നത്.\nകാഞ്ഞങ്ങാട് ബ്ലോക്ക് പഞ്ചായത്ത് ഓഫീസ് പരിസരത്ത് കാംപ്‌കോയുടെ നേതൃത്വത്തില് സംഘടിപ്പിച്ച കര്‍ഷക സംഗമത്തില് അടക്ക പൊതിക്കുന്ന യന്ത്രം അധികൃതര് കര്‍ഷകര്‍ക്ക് പരിചയപ്പെടുത്തി. ഒരു മണിക്കൂറിനുള്ളില് 45 മുതല് 50 കിലോ വരെ നല്ല ഉണങ്ങിയ അടക്ക ഈ യന്ത്രത്തിലൂടെ പൊതിച്ചെടുക്കാം.\nസിംഗിള് ഫെയ്‌സില് രണ്ട് എച്ച് പി മോട്ടോര് വെച്ചുള്ള ഘടനയാണ് യന്ത്രത്തിന്റേത്. ഇതിന് പ്രവര്‍ത്തിക്കാന് ഒരു മണിക്കൂറില് 1.6 യൂണിറ്റ് വൈദ്യുതി വേണ്ടി വരും. കേരളത്തില് തെക്കന് ജില്ലകളെ അപേക്ഷിച്ച് വടക്കന് ജില്ലകളിലാണ് ഏറ്റവും കൂടുതല് അടക്കാ കര്‍ഷകരുള്ളത്. പ്രത്യേകിച്ചും കാസര്‍കോട് ജില്ലയിലെ അതിര്‍ത്തി പ്രദേശങ്ങളിലാണ് അടക്കാകൃഷി വ്യാപകം.\nഅടക്ക പൊതിക്കാന് ജോലിക്കാരെ കിട്ടാത്ത സ്ഥിതിയാണ് നിലവിലുള്ളത്. ആളെ കിട്ടിയാല് തന്നെ ഒരു കിലോ അടക്ക പോതിക്കാന് പത്ത് മുതല് 12 രൂപാ വരെ കൂലി നല്‍കേണ്ടിവരും. ഇത്തരമൊരു സാഹചര്യത്തില് അടക്ക പൊതിക്കല് യന്ത്രങ്ങള് കേരളത്തിലെ അടക്കാ കര്‍ഷകര്‍ക്ക് ഏറെ പ്രയോജനപ്പെടും. സംസ്ഥാനത്തെ എല്ലാ ജില്ലകളിലും അടക്ക പൊതിക്കുന്ന യന്ത്രങ്ങള് വിതരണം ചെയ്യാനുള്ള നടപടികള് സ്വീകരിച്ചു വരികയാണെന്ന് കാംപ്‌കോ അധികൃതര് വ്യക്തമാക്കി.\nKeywords: Areca nut machine, Kanhangad, Kasaragod.\nട്യൂഷന് സെന്ററിലെ പീഡനം: 300 വിദ്യാര്‍ത്ഥികളെ പോലീസ് ചോദ്യം ചെയ്യും\nകാഞ്ഞങ്ങാട്: കോട്ടച്ചേരി ബസ് സ്റ്റാന്‍ഡിന് സമീപമുള്ള ട്യൂഷന് സെന്ററില് ഉടമ വിദ്യാര്‍ത്ഥിനികളെ ലൈംഗീകമായി പീഡിപ്പിച്ചുവെന്ന ആരോപണത്തെ തുടര്‍ന്ന് കേസ് രജിസ്റ്റര് ചെയ്ത പോലീസ് വട്ടം കറങ്ങുന്നു. ലൈംഗിക പീഢനക്കേസില് പോലീസ് അറസ്റ്റ് ചെയ്ത ട്യൂഷന് സെന്റര് ഉടമ ബല്ലാകടപ്പുറത്തെ മുഹമ്മദ് അഷ്‌കറിനെ(24)ചോദ്യം ചെയ്തപ്പോള് ട്യൂഷന് സെന്ററില് വെച്ച് ആറോളം പെണ്‍കുട്ടികളെ പീഡനത്തിനിരയാക്കിയിരുന്നുവെന്ന് മൊഴി നല്‍കിയിരുന്നു. ഈ മൊഴിയുടെ അടിസ്ഥാനത്തില് തുടരന്വേഷണത്തിന് തുടക്കം കുറിച്ച പോലീസിന് വ്യക്തമായി പരാതിക്കാരെ കണ്ടെത്താന് കഴിഞ്ഞില്ല.\nഅഷ്‌കര് വെളിപ്പെടുത്തിയ പെണ്‍കുട്ടികളെ അന്വേഷിച്ചുവരികയാണ് പോലീസ്. ഇവരെ ചോദ്യം ചെയ്ത് കൂടുതല് തെളിവുകള് ശേഖരിക്കാനാണ് തീരുമാനം. കോട്ടച്ചേരിയിലും അജാനൂര് ഇഖ്ബാല് ഹയര്‍സെക്കന്‍ഡറി സ്‌കൂളിനടുത്തും പ്രവര്‍ത്തിച്ചുവരികയായിരുന്ന ഈ ട്യൂഷന് സെന്ററില് ഏതാണ്ട് മുന്നൂറിലധികം കുട്ടികള് പഠിക്കുന്നുണ്ട്.\nട്യൂഷന് സെന്ററിലെ അഡ്മിഷന് രജിസ്റ്ററും അനുബന്ധ രേഖകളും ബന്തവസിലെടുത്ത് കുട്ടികളുടെ മേല്‍വിലാസങ്ങള് ശേഖരിച്ച് അവരെ വിശദമായി ചോദ്യം ചെയ്യാനാണ് പോലീസ് തീരുമാനിച്ചിട്ടുള്ളത്. ഏതാണ്ട് 300 ഓളം വിദ്യാര്‍ത്ഥികളെ ചോദ്യം ചെയ്യേണ്ടുന്ന ഭാരിച്ച ഉത്തരവാദിത്വമാണ് സംഘത്തിന് മുന്നിലുള്ളത്. വിദ്യാര്‍ത്ഥികളെ ചോദ്യം ചെയ്യുന്നതോടെ അഷ്‌കറിന്റെ പീഢനത്തിനിരയായി എന്ന് കരുതുന്ന പെണ്‍കുട്ടികളെ കണ്ടെത്താന് കഴിയുമെന്നാണ് പോലീസിന്റെ പ്രതീക്ഷ.\nഅപമാനഭാരം ഭയന്ന് പെണ്‍കുട്ടികളോ രക്ഷിതാക്കളോ പരാതിയുമായി രംഗത്തുവരാത്തത് പോലീസിനെ വല്ലാതെ കുഴക്കിയിട്ടുണ്ട്. പീഡനത്തിനിരയായ പെണ്‍കുട്ടികളെ കണ്ടെത്തി അഷ്‌കറിനെതിരെ അവരില് നിന്ന് മൊഴി ശേഖരിക്കാനും പോലീസ് തീരുമാനിച്ചിട്ടുണ്ട്.\nട്യൂഷന് സെന്ററില് പ്ലസ്ടുവിന് ഒരു ബാച്ചും പ്ലസ്‌വണ്ണിന് രണ്ട് ബാച്ചുകളുമുണ്ട്. ഇതിന് പുറമെ 9, 10 ക്ലാസുകളിലെ വിദ്യാര്‍ത്ഥികള്‍ക്ക് ട്യൂഷനും നല്‍കുന്നുണ്ട്. പത്താം ക്ലാസില് സിബിഎസ്ഇ സിലബസിനും കേരള സിലബസിനും പ്രത്യേക ട്യൂഷന് നല്‍കിവരാറുണ്ടായിരുന്നു. കാഞ്ഞങ്ങാട്ടെയും പരിസരത്തെയും വിദ്യാര്‍ത്ഥികളാണ് കൂടുതലായും ഈ ട്യൂഷന് സെന്ററിനെ ആശ്രയിച്ചിരുന്നത്. പീഡനക്കേസ് പുറത്തായതോടെ നിരപരാധികളായ ഒട്ടേറെ വിദ്യാര്‍ത്ഥിനികള്‍ക്ക് പുറത്തിറങ്ങി നടക്കാനാവാത്ത അവസ്ഥയാണിപ്പോഴുള്ളത്. നാട്ടില് കല്ലുവെച്ച നുണകളും അഭ്യൂഹങ്ങളും ഊഹാപോഹങ്ങളുമാണ് ട്യൂഷന് സെന്ററിനെ മറയാക്കി ഉയര്‍ന്നിട്ടുള്ളത്.\n2011 ഡിസംബര് മുതല് 2012 ഏപ്രില് വരെയാണ് ട്യൂഷന് സെന്ററില് വെച്ച് പെണ്‍കുട്ടികളെ ലൈംഗിക പീഡനത്തിനിരയാക്കിയതെന്ന് അസ്ഹര് പോലീസിന് നല്‍കിയ മൊഴിയില് വെളിപ്പെടുത്തിയിട്ടുണ്ട്. കുട്ടികളെ തനിച്ച് ട്യൂഷന് സെന്ററിലേക്ക് വിളിപ്പിക്കുകയായിരുന്നുവത്രെ പതിവ്. പുലര്‍ച്ചെ ആറ് മണിക്ക് പോലും ഈ ട്യൂഷന് സെന്ററിലേക്ക് പെണ്‍കുട്ടികളെ അഷ്‌കര് വിളിച്ചുവരുത്താറുണ്ട്.\nഅതിനിടെ അറസ്റ്റിലായ അസ്ഹറിനെ ചൊവ്വാഴ്ച രാവിലെ കാഞ്ഞങ്ങാട് ജില്ലാശുപത്രിയില് വൈദ്യ പരിശോധനക്ക് വിധേയനാക്കി. ഉച്ചയോടെ കോടതിയില് ഹാജരാക്കി.\nഈ ട്യൂഷന് സെന്ററില് പഠിപ്പിച്ചുകൊണ്ടിരുന്ന ഇലക്ട്രിസിറ്റി വകുപ്പില് പെരിയ അസിസ്റ്റന്റ് എഞ്ചിനീയര് ഓഫീസിലെ കാഷ്യര് രാജേന്ദ്രകുറുപ്പ് പോലീസ് വലയില് നിന്ന് പുറത്തുചാടി. കുറുപ്പ് നിരവധി വിദ്യാര്‍ത്ഥികളെ പ്രകൃതിവിരുദ്ധത്തിന് വിധേയരാക്കിയതായി സൂചനയുണ്ട്. അഷ്‌കറി നെതിരെ പോലീസ് അന്വേ ഷണമാരംഭിച്ചു എന്നറിഞ്ഞതോടെ ഇലക്ട്രിസിറ്റി ഓഫീസില് വെച്ച് ചുമതല മറ്റൊരാള്‍ക്ക് കൈമാറി കുറുപ്പ് മുങ്ങുകയായിരുന്നു. പോലീസ് ഓഫീസില് എത്തുമ്പോഴേക്കും കുറുപ്പ് സ്ഥലം വിട്ടിരുന്നു. ട്യൂഷന് സെന്ററില് കണക്ക് വിഷയം പഠിപ്പിച്ചിരുന്ന കുറുപ്പ് വര്‍ഷങ്ങളായി അസ്ഹറിന്റെ നിയന്ത്രണത്തിലുള്ള ക്വാര്‍ട്ടേഴ്‌സിലായിരുന്നു താമസിച്ചുവന്നിരുന്നത്. കുറുപ്പിനെ പിടികൂടാന് പോലീസ് നീക്കമാരംഭിച്ചിട്ടുണ്ട്. ട്യൂഷന് സെന്റര് കേന്ദ്രീകരിച്ച് പീഡനം: MBBS വിദ്യാര്‍ത്ഥി അറസ്റ്റില്\nKeywords: Molestation, Tution centre, Kanhangad, Police, Enquiry, Kasaragod.\nകുമ്പള ട്രെയിന് അട്ടിമറിക്കേസ്: അമ്മിയെ എസ് ഐ ടി ചോദ്യം ചെയ്യും\nWritten By Kvarthakgd on 21 Aug 2012 | 11:57 pm\nകാഞ്ഞങ്ങാട്: ഗുണ്ടാ ആക്ട് പ്രകാരം കരുതല് തടങ്കില് കഴിയുന്ന കാസര്‍കോട് സ്വദേശി അബ്ദുല് ഹാരിസ് എന്ന അമ്മിയെ കേന്ദ്ര ആഭ്യന്തര സുരക്ഷാ അന്വേഷണ സംഘം(എസ് ഐ ടി) കുമ്പള ട്രെയിന് അട്ടിമറിക്കേസുമായി ബന്ധപ്പെട്ട് ചോദ്യം ചെയ്യും. ഹാരിസിനെ കോടതിയുടെ അനുമതിയോടെ ജയിലിലെത്തി ചോദ്യം ചെയ്യാനാണ് അന്വേഷണ സംഘത്തിന്റെ തീരുമാനം. ഇതിന് കോടതിയില് ഉടന് അപേക്ഷ സമര്‍പ്പിക്കും.\nകുമ്പള റെയില്‍വെ സ്റ്റേഷന് മാസ്റ്ററെ അക്രമിച്ച കേസിലെ ഒന്നാം പ്രതിയാണ് ഹാരിസ്. കുമ്പളയ്ക്കും മഞ്ചേശ്വരത്തിനുമിടയില് റെയില്‍പ്പാളത്തില് രണ്ട് തവണ തടസങ്ങള് ഉണ്ടാക്കി തീവണ്ടി അട്ടിമറിക്കാനുള്ള ശ്രമമുണ്ടായിരുന്നു. ഇപ്പോള് തടവില് കഴിയുന്ന ഹാരിസ് ഏതെങ്കിലും തീവ്രവാദ സംഘടനയുമായി ചേര്‍ന്ന് നടപ്പാക്കിയ പദ്ധതിയാണോ ട്രെയിന് അട്ടിമറിശ്രമം എന്നാണ് പ്രധാനമായും അന്വേഷിക്കുന്നത്. കാസര്‍കോട് പോലെയുള്ള സ്ഥലത്ത് യുവാക്കളിലുള്ള വ്യക്തി വൈരാഗ്യം മുതലെടുത്ത് തീവ്രവാദികള് വിധ്വംസക പ്രവര്‍ത്തനങ്ങള് നടത്താന് സാധ്യത ഏറെയാണ്.\nകുമ്പളയില് രണ്ട് തവണ ട്രെയിന് അട്ടിമറി ശ്രമങ്ങള് നടന്നപ്പോഴും ഹാരിസ് സ്ഥലത്തുണ്ടായിരുന്നതായി എസ് ഐടിക്ക് വിവരം ലഭിച്ചിട്ടുണ്ട്. ഈ വര്‍ഷം ജനുവരിയിലാണ് കേസുമായി ബന്ധപ്പെട്ട് ഹാരിസിനെതിരെ എസ് ഐ ടി അന്വേഷണമാരംഭിച്ചത്. സാങ്കേതികമായി കേസന്വേഷണത്തില് കാലതാമസം നേരിട്ടിരുന്നു. ഇക്കാരണത്താലാണ് ചോദ്യം ചെയ്യല് നീണ്ടുപോയത്. കഴിഞ്ഞ സെപ്റ്റംബര് ഒമ്പതിനാണ് ഹാരിസ് കുമ്പള സ്റ്റേഷന് മാസ്റ്ററെ അക്രമിച്ചത്. ഹാരിസും മൂന്ന് സുഹൃത്തുക്കളും മദ്യപിച്ച് സ്റ്റേഷനിലെത്തിയത് ചോദ്യം ചെയ്തതിന് സ്റ്റേഷന് മാസ്റ്ററെ ഈ സംഘം തലക്കടിച്ച് വീഴ്ത്തുകയായിരുന്നു. സംഭവത്തിന് ശേഷം ഒളിവിലായിരുന്ന ഹാരിസിനെ രണ്ടാഴ്ചക്ക് ശേഷം പിടികൂടി. തുടര്‍ന്ന് ജാമ്യത്തിലിറങ്ങിയ ഹാരിസ് വീണ്ടും ഒളിവില് പോയി. ഈ സമയത്താണ് കുമ്പള, മഞ്ചേശ്വരം റെയില്‍പ്പാളത്തില് രണ്ടിടങ്ങളിലായി ട്രെയിന് അട്ടിമറി ശ്രമം നടന്നത്. സംഭവങ്ങള് നടന്ന സമയങ്ങളില് ഹാരിസിനെ പരിസര പ്രദേശങ്ങളില് കണ്ടവരുണ്ട്. സെപ്റ്റംബര് 12ന് കുമ്പള -കാസര്‍കോട് സ്റ്റേഷനുകള്‍ക്കിടയില് റെയില്‍പ്പാളത്തില് കൂറ്റന് കല്ലുകൊണ്ടിട്ട് ട്രെയിന് പാളം തെറ്റിക്കാനായിരുന്നു ആദ്യ പദ്ധതി. ഇത് പരാജയപ്പെട്ടപ്പോള് 22ന് മഞ്ചേശ്വരത്തിനും ഉപ്പളയ്ക്കുമിടയില് മൈല്‍കുറ്റി ഉപയോഗിച്ചും ട്രെയിന് അട്ടിമറിക്കാനുള്ള ശ്രമം നടന്നു. ഇരു സംഭവങ്ങളിലും തീവ്രവാദ ബന്ധമുണ്ടെന്ന നിഗമനത്തില് ഡിജിപിയുടെ നിര്‍ദ്ദേശപ്രകാരമാണ് കേസ് എസ് ഐ ടിക്ക് കൈമാറിയത്. എന്നാല് ട്രെയിന് അട്ടിമറികേസില് ഇതുവരെ തീവ്രവാദം കണ്ടെത്താന് എസ് ഐടിക്ക് കഴിഞ്ഞിട്ടില്ല. Keywords: Kumbala, Train, Case, Accuse, Questioned, SIT, Kasaragod.\n11:57 pm | 0\nചന്ദ്രിഗിരി സംസ്ഥാന പാത നവീകരണം ജനുവരിയില് തുടങ്ങും\nകാസര്‍കോട്: ചന്ദ്രഗിരി തീരദേശപാത (കാഞ്ഞങ്ങാട്- കാസര്‍കോട്) യുടെ നവീകരണത്തിന് കെ.എസ്.ടി.പി. രണ്ടാംഘട്ട പദ്ധതിയില് ഉള്‍പ്പെടുത്തി 560 കോടി രൂപയുടെ നവീകരണപ്രവൃത്തിക്ക് അനുമതി ലഭിച്ചു. നിര്‍മാണ പ്രവൃത്തികള് ജനുവരിയില് തുടങ്ങും.\n28 കിലോമീറ്റര് ദൈര്‍ഘ്യമുള്ള റോഡ് ഏഴുമീറ്റര് വീതിയില് ഗ്രാനുലാല് സബ് ബെയ്‌സ് (ജി.എസ്.ബി), വെറ്റ് മിക്‌സ്ഡ് മെക്കാഡം എന്നീ രീതികള് അവലംബിച്ചാണു നവീകരിക്കുക. ഒരു കിലോമീറ്റര് റോഡ് നിര്‍മാണത്തിന് 28 കോടി രൂപയാണ് ചെലവ് പ്രതീക്ഷിക്കുന്നത്. കൂടാതെ റോഡിന്റെ ഇരുവശങ്ങളിലും രണ്ടരമീറ്റര് വീതിയില് പേവ്ഡ് ഷോള്‍ഡര്, റോഡ് മാര്‍ക്കിങ്, ഇരുവശങ്ങളിലും ഓടകള്, റോഡ് സൈനേജ് ഉള്‍പ്പടെയുള്ള സുരക്ഷാ ക്രമീകരണങ്ങള്, ജംഗ്ഷന് വികസനം, മരംവച്ചുപിടിപ്പിക്കല്, റോഡിനിരുവശവും ലൈറ്റുകള് സ്ഥാപിക്കല് എന്നിവ ഇതിന്റെ ഭാഗമായി നടപ്പാക്കും. അന്താരാഷ്ട്ര ടൂറിസ്റ്റ് കേന്ദ്രമായ ബേക്കല് കോട്ട അടക്കമുള്ള പ്രധാനപ്പെട്ട ടൂറിസം കേന്ദ്രങ്ങളിലൂടെയാണ് സംസ്ഥാനപാത കടന്നുപോവുന്നത്. കാസര്‍കോട് പ്രസ്‌ക്ലബ് ജംഗ്ഷനില്‍നിന്ന് ആരംഭിക്കുന്ന തീരദേശപാത കാഞ്ഞങ്ങാട് സൗത്തില് ദേശീയ പാതയിലാണ് അവസാനിക്കുന്നത്. ജില്ലാ ആശുപത്രി വരെ നവീകരണപദ്ധതിയില് ഉള്‍പെടുത്തി റോഡ് ദീര്‍ഘിപ്പിക്കും. ചെമ്മനാട്, മേല്‍പറമ്പ്, കളനാട്, ഉദുമ, പാലക്കുന്ന്, കോട്ടിക്കുളം, ബേക്കല്, പള്ളിക്കര, ചാമുണ്ടിക്കുന്ന്, ചിത്താരി, മഡിയന് വഴിയാണു റോഡ് കടന്നുപോവുന്നത്. പള്ളിക്കര ബീച്ച്, ബേക്കല് കോട്ട എന്നിവിടങ്ങളിലേക്കെത്തുന്ന സഞ്ചാരികള്‍ക്ക് പുതിയ റോഡ് ഏറെ ഉപകാരപ്പെടും. 1982 ല് അന്നത്തെ ഉപമുഖ്യമന്ത്രിയായിരുന്ന പരേതനായ സി.എച്ച്. മുഹമ്മദ് കോയയാണ് എം.എല്.എയായിരുന്ന സി ടി അഹമ്മദലിയുടെ സമര്‍ദ്ദത്തെ തുടര്‍ന്ന് ചന്ദ്രഗിരി പാലവും തീരദേശ റോഡും അനുവദിച്ചത്. 1984ലാണ് ചന്ദ്രഗിരിപാലം റോഡ് ഗതാഗതത്തിനു തുറന്നുകൊടുത്തത്. ദേശസല്‍കൃത റൂട്ടാണ് ചന്ദ്രഗിരി തീരദേശപാത. പള്ളിക്കരയില് റെയില്‍വേ മേല്‍പാലം യാഥാര്‍ത്ഥ്യമായതോടെ ഈ ഭാഗത്തെ ഗതാഗതക്കുരുക്കും ഒഴിവായിട്ടുണ്ട്. ചെര്‍ക്കള-ജാല്‍സൂര് സംസ്ഥാനപാതയും വികസനത്തിന്റെ വഴിയിലാണ്. റോഡിനിരുവശങ്ങളിലും അപകടം കുറയ്ക്കാന് സിഗ്നലുകളും മറ്റും സ്ഥാപിച്ചിട്ടുണ്ട്. കേരള-കര്‍ണാടക അതിര്‍ത്തിയായ ജാല്‍സൂരില് സ്വാഗതകമാനവും സ്ഥാപിച്ചിട്ടുണ്ട്.\nKeywords: State highway, Work, Kasaragod-Kanhangad, Chandragiri Road, K.S.T.P.\n11:50 pm | 0\nപാട്ടും ബഹളവുമായി ഒമ്‌നി വാനില് സഞ്ചരിച്ച സംഘത്തെ പിടികൂടി\nബേക്കല്: പാട്ടും ബഹളവുമായി എട്ടംഗ സംഘം സഞ്ചരിച്ച ഒമ്‌നി വാന് പോലീസ് കസ്റ്റഡിയിലെടുത്തു.\nതിങ്കളാഴ്ച വൈകുന്നേരം ബേക്കല് ബീച്ച് പരിസരത്ത് നിന്നാണ് പൊതുജനങ്ങള്‍ക്ക് ശല്യമുണ്ടാക്കുന്ന വിധത്തില് കാതടപ്പിക്കുന്ന പാട്ടും ബഹളവുമായി എട്ടോളം യുവാക്കള് സഞ്ചരിച്ച വാന് വിവരമറിഞ്ഞെത്തിയ ബേക്കല് എസ് ഐ ടി ഉത്തംദാസിന്റെ നേതൃത്വത്തിലുള്ള പോലീസ് സംഘം പിടികൂടിയത്. വാനിന്റെ ഡോറുകള് തുറന്നിട്ട നിലയിലായിരുന്നു. വാനില് വിവിധ വര്‍ണ്ണങ്ങളിലുള്ള ചിത്രങ്ങളും വര്‍ണ്ണക്കടലാസുകളുമുണ്ടായിരുന്നു. ബി എല് എന് 144 നമ്പര് വാന് പോലീസ് പിടികൂടിയെങ്കിലും യുവാക്കള് ഓടിരക്ഷപ്പെട്ടു. എട്ടു പേര്‍ക്കെതിരെ ബേക്കല് പോലീസ് കേസെടുത്തിട്ടുണ്ട്. Keywords: Omni van, Gang, Arrest, Case, Bekal, Kasaragod.\nകള്ളനോട്ട് കേസ്: കോങ്കണ്ണന് യുവാവിനെ തിരിച്ചറിഞ്ഞു\nകാഞ്ഞങ്ങാട്: നോര്‍ത്ത് കോട്ടച്ചേരിയിലെ മലബാര്‍ഗോള്‍ഡില് നിന്ന് സ്വരണാഭരണങ്ങള് വാങ്ങി 1. 80 ലക്ഷം രൂപയുടെ കള്ളനോട്ട് നല്‍കി മുങ്ങുകയും ഒടുവില് ഹൊസ്ദുര്‍ഗ് സി ഐ വേണുഗോപാലും സംഘവും പിടികൂടുകയും ചെയ്ത ചെറുവത്തൂര് കൈതക്കാട്ട് വാടക ക്വാര്‍ട്ടേഴ്‌സില് താമസിക്കുന്ന പെരിങ്ങോം സ്വദേശി അബ്ദുല് ജബ്ബാറിന്റെ വീട്ടിലേക്ക് കുഴല്‍പ്പണമായി ആറ് ലക്ഷം രൂപ എത്തിച്ചുകൊടുത്ത കോങ്കണ്ണന് യുവാവിനെ തേടി നീലേശ്വരം സി ഐ സി കെ സുനില്‍കുമാറിന്റെ നേതൃത്വത്തിലുള്ള സംഘം വീണ്ടും മംഗലാപുരത്തേക്ക് പോയി.\nആഗസ്ത് 12ന് ഉച്ചയോടെയാണ് ദുബായില് നിന്നുള്ള നിര്‍ദ്ദേശമനുസരിച്ച് മംഗലാപുരം സ്വദേശിയായ മൊയ്തീന്‍കുട്ടി മുഖാന്തിരം മോട്ടോര്‍ബൈക്കിലെത്തിയ കോങ്കണ്ണന് യുവാവ് ജബ്ബാറിന്റെ വീട്ടിലെത്തി ഭാര്യയെ കള്ളനോട്ടുകള് ഏല്‍പിച്ച് മടങ്ങിപ്പോയത്. ഈ യുവാവ് ഉപയോഗിക്കുന്ന മൊബൈല് ഫോണ്‍നമ്പര് പോലീസിന് കിട്ടിയത് സുപ്രധാനമായ തെളിവായി മാറുകയായിരുന്നു. മംഗലാപുരം മൊബൈല് ടവറിന് കീഴിലാണ് പലപ്പോഴും ഈ നമ്പര് പ്രവര്‍ത്തിച്ചിരുന്നതെന്ന് സൈബര് സെല്ലിന്റെ സഹായത്തോടെ പോലീസ് കണ്ടെത്തുകയും ചെയ്തു. കഴിഞ്ഞ ദിവസം ജില്ലാ പോലീസ് സൂപ്രണ്ട് എസ് സുരേന്ദ്രന്റെ നിര്‍ദ്ദേശമനുസരിച്ച് നീലേശ്വരം സിഐയും സംഘവും മംഗലാപുരത്തേക്ക് ചെന്നെങ്കിലും റംസാന് അവധിയായതിനാല് തുടര് നടപടികള് പൂര്‍ത്തിയാക്കാന് കഴിയാതെ മടങ്ങിവന്നു. തിങ്കളാഴ്ച ഈ സംഘം വീണ്ടും മംഗലാപുരത്തേക്ക് തിരിച്ചിട്ടുണ്ട്. കോങ്കണ്ണന് യുവാവ് വലയിലാവുന്നതോടെ കാഞ്ഞങ്ങാട്ടെ കള്ളനോട്ട് കേസ് വഴിത്തിരിവിലെത്തുമെന്നാണ് പ്രതീക്ഷിക്കുന്നത്.\nകോങ്കണ്ണന് യുവാവിനെ പോലീസ് തിരിച്ചറിഞ്ഞതായി സൂചനയുണ്ട്. അതിനിടെ ജബ്ബാര് വിതരണം ചെയ്ത 1. 53 ലക്ഷം രൂപയുടെ കള്ളനോട്ടുകള് ചന്തേര പോലീസ് സ്റ്റേഷനിലെത്തിച്ചു. കാഞ്ഞങ്ങാട്ട് ജ്വല്ലറിയില് കള്ളനോട്ടുകള് നല്‍കുന്നതിന് മുമ്പ് ചെറുവത്തൂരിലെ രണ്ട് ജ്വല്ലറികളില് ഷോപ്പിംഗ് നടത്തിയ ജബ്ബാര് അവിടെനിന്നും സ്വര്‍ണ്ണാഭരണങ്ങള് വാങ്ങി പണമായി കള്ളനോട്ടാണ് നല്‍കിയത്. കാഞ്ഞങ്ങാട്ടെ കള്ളനോട്ട് സംഭവം പുറത്തായതോടെയാണ് ചെറുവത്തൂരിലെ രണ്ട് ജ്വല്ലറികളിലെയും ജീവനക്കാര് ജബ്ബാര് തങ്ങളുടെ കടയിലും കള്ളനോട്ട് നല്‍കിയതായി തിരിച്ചറിഞ്ഞത്. ചെറുവത്തൂരിലെ അറ്റ്‌ലസ് ജ്വല്ലറിയില് 52000 രൂപയുടെയും ഫാഷന് ഗോള്‍ഡില് 1,01,000 രൂപയുടെയും കള്ളനോട്ടുകളാണ് ജബ്ബാര് നല്‍കിയത്. രണ്ട് ജ്വല്ലറികളുടെയും ഉടമകള് നല്‍കിയ പരാതി അനുസരിച്ച് ചന്തേര പോലീസ് ജബ്ബാറിനെതിരെ രണ്ട് കേസുകള് രജിസ്റ്റര് ചെയ്തിട്ടുണ്ട്. കേസന്വേഷണത്തിന്റെ ഭാഗമായി ജ്വല്ലറി ഉടമകള് മൊത്തം 1.53 ലക്ഷം രൂപയുടെ കള്ളനോട്ടുകള് പോലീസിന് കൈമാറി. പോലീസിത് ബന്തവസിലെടുത്ത് ഹൊസ്ദുര്‍ഗ് കോടതിയില് റിപോര്‍ട്ട് നല്‍കി.\nഅതിനിടെ കാഞ്ഞങ്ങാട്ടെ കള്ളനോട്ട് കേസുമായി ബന്ധപ്പെട്ട് ഹവാല ഇടപാടുകാരന് കാസര്‍കോട്ട് പോലിസിന്റെ പിടിയിലായി. കാഞ്ഞങ്ങാട്ടെ മലബാര് ഗോള്‍ഡിലും പിലിക്കോട് ഇലക്ട്രിസിറ്റി ഓഫീസിലും കള്ളനോട്ട് നല്‍കിയ ചെറുവത്തൂര് കൈതക്കാട്ടെ ജബ്ബാറിന് കള്ളനോട്ട് എത്തിച്ചു കൊടുത്ത സംഘത്തെ കുറിച്ചുള്ള വിവരങ്ങള് ശേഖരിക്കാനാണ് ഹവാല ഇടപാടുകാരനായ നാസര് എന്ന യുവാവിനെ വിദ്യാനഗര് പോലീസ് കസ്റ്റഡിയിലെടുത്തത്.\nനേരത്തെ കാസര്‍കോട്ടെ ഹവാല സംഘത്തില്‍പ്പെട്ടവര് നാസറിന് നല്‍കിയ നോട്ടുകള് കള്ളനോട്ടുകളാണെന്ന് തിരിച്ചറിഞ്ഞതിനെ തുടര്‍ന്ന് നാസര് ഇത് പണം നല്‍കിയ ആള്‍ക്ക് തന്നെ തിരിച്ചു കൊടുത്തിരുന്നു. ഈ കള്ളനോട്ടുകളാണ് കാഞ്ഞങ്ങാട്ടും മറ്റും വിതരണത്തിനെത്തിച്ചത്. ഈ സാഹചര്യത്തില് നാസറിനെ ചോദ്യം ചെയ്താല് കള്ളനോട്ട് സംഘത്തെ കുറിച്ച് വ്യക്തമായ വിവരങ്ങള് ലഭിക്കുമെന്നാണ് പോലീസ് കരുതുന്നത്. ഹവാല സംഘത്തിലെ കണ്ണിയായ നാസറിന് കള്ളനോട്ട് വിതരണത്തിന് നേതൃത്വം നല്‍കുന്നവരെ കുറിച്ച് നന്നായി അറിയാമെന്ന് പോലീസ് വിശ്വസിക്കുന്നു. കാഞ്ഞങ്ങാട്ട് കള്ളനോട്ട് വിതരണം ചെയ്തതിന്റെ മുഖ്യസൂത്രധാരനായ കോങ്കണ്ണന് യുവാവിനെ കുറിച്ച് നാസറിന് അറിയാമെന്നും സൂചനയുണ്ട്.\nKeywords: Fake currency, Hawala money, Police, Enquiry, Mangalore, Cheruvathur, Kasaragod.\nRelated News: കോങ്കണ്ണന് യുവാവിനെ തേടി പോലീസ് മംഗലാപുരത്തേക്ക്\nചെമ്മനാട് നെച്ചിപ്പടുപ്പിലെ എന്. അബ്ദുര് റഹ്മാന് നിര്യാതനായി\nകാസര്‍കോട്: ചെമ്മനാട് നെച്ചിപ്പടുപ്പിലെ എന്. അബ്ദുര് റഹ്മാന് (70) നിര്യാതനായി. അസുഖത്തെ തുടര്‍ന്ന് ചികിത്സയിലായിരുന്നു. ഭാര്യ: ആസ്യമ്മ. മക്കള്: സുഹറ, സകീന ബീഗം, ഹമീദ, മുഹമ്മദ് ശരീഫ്, എന്. മഹാബുന്നിസ, സുലൈഖ. മരുമക്കള്: അബൂബക്കര് പാലോത്ത്, എ എസ്. മുഹമ്മദ്കുഞ്ഞി (കോളമിസ്റ്റ്), മുഹമ്മദ് കുഞ്ഞി (വിദ്യാനഗര്), അസ്മീന, അഷ്‌റഫ് ബോവിക്കാനം, അച്ചു കാസര്‍കോട് എന്ന അഷ്‌റഫ് (ഫോട്ടോ ഗ്രാഫര്). സഹോദരങ്ങള്: പരേതരായ നെച്ചിപ്പടുപ്പ് മുഹമ്മദ്, അബ്ദുല്ല, പരേതനായ അബ്ദുല്ലയുടെ ഭാര്യ ബീഫാത്വിമ, പാലോത്ത് മുഹമ്മദിന്റെ ഭാര്യ സൈനബ, പാലോത്തെ മൊയ്തുവിന്റെ ഭാര്യ ആസ്യ, പരേതനായ വളപ്പോത്ത് ഖാദറിന്റെ ഭാര്യ ഖദീജ. സിഡ്‌കോ ചെയര്‍മാന് സി.ടി. അഹമദലി, എന്. എ നെല്ലിക്കുന്ന് എം.എല്.എ, പ്രഫ. ഇബ്രാഹിം ബേവിഞ്ച, പി.എസ് ഹമീദ്, ചെമനാട് ഗ്രാമ പഞ്ചായത്തംഗം മന്‍സൂര് കുരിക്കള് തുടങ്ങിയര് വസതിയിലെത്തി അനുശോചനം രേഖപ്പെടുത്തി.\nചെമ്മനാട് ജമാഅത്ത് പള്ളി ഖബര്‍സ്ഥാനില് ഖബറടക്കി. Keywords: Kasaragod, Chemnad, Obituary, Charamam, N. Abdul Rahman.\n10:32 pm | 0\nഹസീനയുടെ മരണം: ഉമ്മയും രണ്ടാനച്ഛനും അറസ്റ്റില് Ummar\nകാസര്‍കോട്: 10-ാം ക്ലാസ് വിദ്യാര്‍ഥിനിയായ ചട്ടഞ്ചാല് ഉക്രംപാടിയിലെ ഹസീന (16) വീട്ടിനകത്ത് തൂങ്ങിമരിച്ച സംഭവത്തില് ഉമ്മയും രണ്ടാനച്ഛനും അറസ്റ്റിലായി. ഹസീനയുടെ മാതാവ് ആഇഷ(40), കൂടെ താമസിക്കുന്ന രണ്ടാനാച്ഛന് വയനാട് കീച്ചംകോട് നാലാംമൈല് സ്വദേശി ഉമര്(42) എന്നിവരെയാണ് കാസര്‍കോട് സര്‍ക്കിള് ഇന്‍സ്‌പെക്ടര് ബാബു പെരിങ്ങേത്ത് അറസ്റ്റ് ചെയ്തത്.\nനായന്മാര്‍മൂല ഹയര് സെക്കന്‍ഡറി സ്കൂള് വിദ്യാര്‍ഥിനിയായ ഹസീനയുടെ മരണവുമായി ബന്ധപ്പെട്ട് ക്വാര്‍ട്ടേഴ്‌സ് ഉടമ ചന്ദ്രന് നല്‍കിയ പരാതിയില് നടത്തിയ അന്വേഷണത്തിലാണ് ഉമ്മയും രണ്ടാനച്ഛനും അറസ്റ്റിലായത്.\nആഗസ്ത് 10 നാണ് ഹസീന ക്വാര്‍ട്ടേര്‍സില് തൂങ്ങിമരിച്ചത്. വീട്ടില് വെച്ച് ഉമര് പലപ്പോഴായി ശാരീരികമായി പീഡിപ്പിച്ചതായി ഹസീന സഹോദരിമാരോടും അടുത്ത സുഹൃത്തുക്കളോടും പറഞ്ഞിരുന്നു. ഇക്കാര്യം അറിഞ്ഞിട്ടും മാതാവ് ആഇഷ പീഡനത്തിന് കൂട്ടുനില്‍ക്കുകയായിരുന്നെന്ന് പോലീസ് വെളിപ്പെടുത്തി. ആത്മഹത്യാ പ്രേരണാ കുറ്റമാണ് ഇവര്‍ക്കെതിരെ ചുമത്തിയിരിക്കുന്നത്.\nആയിഷയുടെ ഭര്‍ത്താവ് ഹസൈനാര് 15 വര്‍ഷം മുമ്പ് ബന്ധം ഉപേക്ഷിച്ചിരുന്നു. ഹസീനയടക്കം അഞ്ച് മക്കളാണ് ഈബന്ധത്തില് ഉള്ളത്. ദേര്‍ളക്കട്ട ആസ്പത്രിയില് വെച്ച് പരിചയപ്പെട്ട ഉമര് വര്‍ഷങ്ങളായി ആഇഷയ്‌ക്കൊപ്പം ചട്ടഞ്ചാലിലെ ക്വാര്‍ട്ടേഴ്‌സിലായിരുന്നു താമസം. ബേര്‍ക്ക, കുണിയ, മാങ്ങാട് എന്നിവിടങ്ങളിലും ആഇഷ വാടകയ്ക്ക് താമസിച്ചിട്ടുണ്ട്. തൊടുപുഴ, മാനന്തവാടി, കുമ്പള എന്നിവിടങ്ങളില് ഉമര് വിവാഹം കഴിച്ചിട്ടുണ്ടെന്നും ഏഴ് മക്കള് അദ്ദേഹത്തിന് ഉണ്ടെന്നും പോലീസ് പറഞ്ഞു.\nചൊവ്വാഴ്ച സ്റ്റേഷനില് ചോദ്യം ചെയ്യാന് വിളിച്ചു വരുത്തി അറസ്റ്റ്‌ചെയ്യുകയായിരുന്നു. സി.ഐയെ കൂടാതെ വിദ്യാനഗര് എസ്.ഐ. ദിനേശനും പോലീസ് സംഘത്തില് ഉണ്ടായിരുന്നു. Keywords: Kasaragod, Chattanchal, Arrest, Police, Suicide, Ayisha, Ummar, Haseena\nമുഖ്യമന്ത്രിക്കെതിരെ ആത്മഹത്യ പ്രേരണക്ക് കേസെടുക്കണം: ഡി.വൈ.എഫ്.ഐ\nകാസര്‍കോട്: എന്‍ഡോസള്‍ഫാന് ദുരിത ബാധിതനായ ക്യാന്‍സര് രോഗി ബെള്ളൂര് സരളിമൂലയിലെ ജാനു നായ്ക്ക് ആത്മഹത്യ ചെയ്ത സംഭവത്തില് ആത്മഹത്യാ പ്രേരണാ കുറ്റം ചുമത്തി മുഖ്യമന്ത്രി ഉമ്മന്‍ചാണ്ടിക്കെതിരെ കേസെടുക്കണമെന്ന് ഡിവൈഎഫ്‌ഐ ആവശ്യപ്പെട്ടു. എന്‍ഡോസള്‍ഫാന് രോഗികളുടെ ലിസ്റ്റില് നിന്നും അര്‍ഹതപ്പെട്ട നിരവധി ആളുകളാണ് തഴയപ്പെട്ടിരിക്കുന്നത്. ജില്ലയില് കഴിഞ്ഞ എല്‍ഡിഎഫ് ഗവണ്‍മെന്റ് കാലത്ത് സംസ്ഥാനത്തെ മെഡിക്കല് കോളേജുകളിലെ വിദഗ്ദ്ധ ഡോക്ടര്‍മാരുടെ നേതൃത്വത്തില് മെഡിക്കല് ക്യാംപ് നടത്തി തയ്യാറാക്കിയ 4,000 ത്തോളം വരുന്ന ദുരിത ബാധിതരുടെ ലിസ്റ്റില് നിന്നുമാണ് യാതൊരുവിധ മാനദണ്ഡങ്ങളും പാലിക്കാതെ 99 ശതമാനം ആളുകളെയും ഒഴിവാക്കിയത്. കേന്ദ്ര മനുഷ്യവകാശ കമ്മീഷന് പറഞ്ഞ നഷ്ടപരിഹാരം കൊടുക്കാന് വേണ്ടി തയ്യാറാക്കിയ ലിസ്റ്റിലാണ് ഗവണ്‍മെന്റിന്റെ ഈ ക്രൂരത അരങ്ങേറിയത്. ആകെ 100ല് താഴെ ആളുകള് മാത്രമാണ് സഹായത്തിന് അര്‍ഹതയുള്ളൂവെന്നാണ് സര്‍ക്കാര് തയ്യാറാക്കിയ ലിസ്റ്റില് പറയുന്നത്. ബെള്ളൂര് പഞ്ചായത്തില് ദുരിതബാധിതരായിട്ടുള്ള 360 ആളുകളുടെ ലിസ്റ്റില് നിന്നും ഒമ്പത് ആളുകള് മാത്രമാണ് തെരഞ്ഞെടുക്കപ്പെട്ടത്. ഈ ലിസ്റ്റില് ജാനു നായ്ക്ക് ഉള്‍പ്പെടാത്തതിലുള്ള മനോവിഷമമാണ് ഇദ്ദേഹം ആത്മഹത്യ ചെയ്യാന് കാരണം. അര്‍ഹരായിട്ടുള്ള നിരവധി ആളുകള് ഇത്തരത്തില് ലിസ്റ്റില് നിന്നും ഒഴിവാക്കപ്പെട്ടിട്ടുണ്ട്. ഇത് പ്രതിഷേധാര്‍ഹമാണ്. ലിസ്റ്റ് പുനക്രമീകരിച്ച് അര്‍ഹതപ്പെട്ടവരെ മുഴുവന് ഉള്‍പ്പെടുത്തിയില്ലെങ്കില് എന്‍ഡോസള്‍ഫാന് മേഖല ആത്മഹത്യകളുടെ കേന്ദ്രമായി മാറും. അടിയന്തിരമായി ഇക്കാര്യത്തില് നടപടി സ്വീകരിച്ചില്ലെങ്കില് ശക്തമായി പ്രക്ഷോഭത്തിന് നേതൃത്വം കൊടുക്കുമെന്ന് ഡിവൈഎഫ്‌ഐ ജില്ലാ സെക്രട്ടറിയേറ്റ് പ്രസ്ഥാവനയില് പറഞ്ഞു. Keywords: Endosulfan, Victim, Suicide, Case, Chief Minister, DYFI, Kasaragod\nമനോജ് കുടുംബ സഹായനിധി ശേഖരണം 25, 26 തീയതികളില് കാസര്‍കോട്: ഹര്‍ത്താല് സംഘര്‍ഷത്തിനിടെ മരിച്ച ഡി.വൈ.എഫ്.ഐ. പ്രവര്‍ത്തകന് കീക്കാനം ആലിങ്കാലിലെ ടി മനോജ്കുമാറിന്റെ കുടുംബത്തെ സഹായിക്കാന് ഡിവൈഎഫ്‌ഐ ഹുണ്ടിക പിരിവ് നടത്തും. 25, 26 തീയതികളില് യൂണിറ്റുകളിലാണ് പിരിവ്. പ്രവര്‍ത്തകര് വീടുകള്‍കയറിയിറങ്ങി തുക കണ്ടെത്തും.\nനാടിന്റെ ഏതാവശ്യത്തിനുവേണ്ടിയും മുന്നില്‍നിന്ന് പ്രവര്‍ത്തിക്കുന്ന ഉശിരന് പ്രവര്‍ത്തകനായിരുന്നു മനോജ്. സാമൂഹ്യ-രാഷ്ട്രീയ-സാംസ്കാരിക രംഗങ്ങളിലെ നിറസാന്നിധ്യവുമായിരുന്നു ഈ യുവാവ്. സാമ്പത്തിക പ്രയാസം തുടര്‍പഠനത്തിന് പ്രതിബന്ധമായപ്പോള് കുടുംബം പുലര്‍ത്താന് ജോലിക്കിറങ്ങി. അച്ഛന് മരിച്ചതോടെ ജീവിതം കൂടുതല് ദുരിതപൂര്‍ണമായി. കുടുംബത്തോടുള്ള ഉത്തരവാദിത്തം പൂര്‍ണമായി നിര്‍വഹിച്ചായിരുന്നു മനോജ് രാഷ്ട്രീയ പ്രവര്‍ത്തനത്തില് സജീവമായതെന്ന് പാര്‍ട്ടി പ്രവര്‍ത്തകര് മനോജിനെ സ്മരിക്കുന്നു. നിര്‍ധന കുടുംബത്തിന്റെ അത്താണിയായിരുന്ന മനോജിന്റെ കുടുംബത്തെ സഹായിക്കാന് ഡിവൈഎഫ്‌ഐ പ്രവര്‍ത്തകര്‍ക്കൊപ്പം മുഴുവന് ജനവിഭാഗങ്ങളും രംഗത്തിറങ്ങണമെന്ന് ജില്ലാകമ്മിറ്റി അഭ്യര്‍ഥിച്ചു. Keywords: Kasaragod, Keekanam, Ambangad, Harthal, Clash, Death, Fund, DYFI, T. Manoj\nബൂട്ടുകെട്ടാന് അനഘിന് ഇനി3മാസം Akhil\nതൃക്കരിപ്പൂര്: മൂന്നുമാസത്തിന് ശേഷം അനഘ് ബൂട്ടുകെട്ടും. സന്തോഷ് ട്രോഫിയില് ബംഗാളുമായുള്ള കളിക്കിടെ പരിക്കേറ്റ അനഘിന്റെ ശസ്ത്രക്രിയയുടെ ചെലവ് കെഎഫ്എ വഹിക്കുമെന്ന് സന്തോഷ് ട്രോഫി മാനേജര് സി ദാവൂദ് പറഞ്ഞു.\nപത്തുദിവസം മുമ്പ് അനഘ് കോയമ്പത്തൂരില് കാല്‍മുട്ടിന് ശസ്ത്രക്രിയക്ക് വിധേയനായി ചന്തേരയിലെ വീട്ടില് വിശ്രമത്തിലാണ്. കോഴിക്കോട് നടന്ന നായനാര് കപ്പില് കേരള പ്രതിരോധ നിരയില് തിളങ്ങിയ അനഘ് നിര്‍ണായക മത്സരത്തില് എയര് ഇന്ത്യക്കെതിരെ ഒരു ഗോള് നേടിയതിലൂടെ ശ്രദ്ധിക്കപ്പെട്ടു. ഇതാണ് സന്തോഷ് ട്രോഫി ടീമിലേക്കുള്ള വഴി തുറന്നത്. ഒപ്പം നാട്ടുകാരനായ എടാട്ടുമ്മല് സ്വദേശി സജിത്തുമുണ്ടായിരുന്നു. രണ്ടാംപാദ മത്സരത്തില് ബംഗാളുമായി കളിക്കുമ്പോള് കാല്‍മുട്ടിന് പരിക്കേറ്റു. പരിക്കിന്റെ വിശദാംശം ദാവൂദ് കേരള ഫുട്‌ബോള് അസോസിയേഷന് റിപ്പോര്‍ട്ട് ചെയ്തിരുന്നു. Keywords: Akhil, Trikaripur, Football player, Leg, Injury, Surgery, Santhosh trophy, Team, Kasaragod\nകാട്ടാന ശല്യം: കൊട്ടന്‍കുഴിയില് വനംവകുപ്പിന്റെ പ്രത്യേക സേന മുള്ളേരിയ: കാട്ടാനയെ തുരത്താന് കൊട്ടന്‍കുഴിയില് റാപ്പിഡ് റെസ്‌പോണ്‍സ് ടീം. തളിപ്പറമ്പ് റീജ്യണല് ഓഫീസിന് കീഴിലെ ഫോറസ്റ്റര് എം ഷൈനികുമാറിന്റെ നേതൃത്വത്തിലുള്ള സംഘം ആനകളെ തുരത്താനുള്ള പരിശ്രമത്തിലാണ്. ആറ് കാട്ടാനകളുണ്ടായതില് അഞ്ചെണ്ണത്തിനെയും തുരത്തി. കൂട്ടം തെറ്റിയ ഒരാന കൊട്ടംകുഴി, പാണ്ടി ഭാഗത്തെ കാട്ടിലുണ്ട്.\nഅതേസമയം ശനിയാഴ്ച രാത്രിയില് കാട്ടാന വീണ്ടും കൃഷി നശിപ്പിച്ചു. കൊട്ടംകുഴിയിലെ നാരായണന് മണിയാണിയുടെ വീട്ടുവളപ്പിലെ അമ്പതോളം കുലച്ച വാഴ, ഒരു തെങ്ങ്, നാല് കവുങ്ങിന് തൈ എന്നിവ നശിപ്പിച്ചു. രാത്രി പന്ത്രണ്ടോടെ ശബ്ദം കേട്ട് നാരായണന് പുറത്തിറങ്ങിയപ്പോഴാണ് വീടിന് പത്തുമീറ്റര് അകലെയുള്ള തോട്ടത്തില് ആന കൃഷി നശിപ്പിക്കുന്നത് കണ്ടത്. വാഴകള് നശിപ്പിച്ച ശേഷം സമീപത്തുള്ള കാട്ടിലേക്ക് മടങ്ങി.\nആന ശല്യം കാരണം പുരയിടവും കൃഷിസ്ഥലവും ഉപേക്ഷിച്ചുപോകേണ്ട ഗതികേടിലാണ് മലയോരത്തെ കര്‍ഷകര്. മരണം മുന്നില്‍കണ്ടാണ് ഇവരുടെ ജീവിതം. ദേലംപാടി പഞ്ചായത്തിലെ പാണ്ടി, കാറഡുക്കയിലെ കൊട്ടംകുഴി, മുളിയാര് പഞ്ചായത്തിലെ കാനത്തൂര്, നെയ്യംകയ തുടങ്ങിയ പ്രദേശത്തെ പ്രധാന കൃഷിയിടങ്ങളെല്ലാം ആന നശിപ്പിച്ചു. ലക്ഷങ്ങളുടെ നഷ്ടമുണ്ടായിട്ടും അര്‍ഹിക്കുന്ന നഷ്ടപരിഹാരം ലഭിക്കുന്നില്ലെന്നും കൃഷിക്കാര്‍ക്ക് പരാതിയുണ്ട്. വനാതിര്‍ത്തിയായതിനാല് കുരങ്ങ്, പന്നി എന്നിവയുടെ ശല്യവും രൂക്ഷമാണ്.\nകര്‍ണാടകയില്‍നിന്ന് പുഴ കടന്നെത്തിയതാണ് ആനകളെന്ന് വനംവകുപ്പ് അധികൃതര് പറഞ്ഞു. പയസ്വിനി പുഴയില് വെള്ളം കൂടിയതാകാം പുഴ കടന്ന് കാട്ടാന കാട്ടിലേക്ക് പോകാത്തതിന് കാരണമെന്നും ഇവര് പറയുന്നു. എന്നാല് വനംവകുപ്പിന്റെ പ്രവര്‍ത്തനം ഫലപ്രദമാകുന്നില്ലെന്ന ആക്ഷേപം ശക്തമായിട്ടുണ്ട്. ആവശ്യമായ സംവിധാനങ്ങളില്ലാത്തതാണ് ഇതിന് കാരണം. കണ്ണൂര്, കാസര്‍കോട് ജില്ലകള്‍ക്കായി തളിപ്പറമ്പ് ആസ്ഥാനമായി പ്രവര്‍ത്തിക്കുന്ന ഒരു പ്രത്യേക സേന മാത്രമാണുള്ളത്. കണ്ണൂര് മാട്ടറ, കാലഞ്ചി, ആറളം, കൊട്ടിയൂര് എന്നിവിടങ്ങളിലും കാട്ടാനശല്യം രൂക്ഷമാണ്. ഒരേ സമയം വിവിധ സ്ഥലങ്ങളില് ശല്യമുണ്ടായാല് നിയന്ത്രിക്കാന് കഴിയില്ല. ഒരോ ജില്ലയ്ക്കും പ്രത്യേകം ആര്‍ആര്‍ടിയെ നിയമിക്കണമെന്ന ആവശ്യവും അവഗണിക്കുകയാണ്. Keywords: Elephant, Mulleria, Forest department, Special team, Kasaragod


ഏറ്റവും പിന്നില് യുവരാജ്; മുന്നില് ഹര്‍ദിക്; ഇന്ത്യന് ടീമിലെ യോ- യോ രഹസ്യം വെളിപ്പെടുത്തി നെഹ്‌റാ ജി | DoolNews\nTuesday, 21st November 2017, 1:30 am\nകൊല്‍ക്കത്ത: ന്യൂസിലാന്‍ഡിനെതിരായ ട്വി- 20 പരമ്പരക്കിടെയായിരുന്നു ഇന്ത്യന് ക്രിക്കറ്റ് ടീമിലെ കാരണവരായ ആഷിഷ് നെഹ്‌റ അന്താരാഷ്ട്ര ക്രിക്കറ്റ് കരിയര് അവസാനിപ്പിച്ചത്. കളി ജീവിതം അവസാനിപ്പിച്ചെങ്കിലും ക്രിക്കറ്റ് ലോകത്ത് നിന്ന് മാറി നില്‍ക്കാന് നെഹ്‌റ ഒരുക്കമല്ല.\nതന്റെ സഹതാരമായിരുന്ന സെവാഗിനൊപ്പം ഇന്ത്യ- ശ്രീലങ്ക ക്രിക്കറ്റ് ടെസ്റ്റ് ഹിന്ദി കമന്ററേറ്ററായി അരങ്ങുവാഴുകയാണ് മുന് താരമിപ്പോള്. മത്സരത്തിന്റെ കമന്ററിക്കിടയില് ക്രിക്കറ്റ് ലോകം ഇന്ന് ഏറെ ചര്‍ച്ചചെയ്യുന്ന യോ- യോ ടെസ്റ്റിനെക്കുറിച്ചും താരം മനസ് തുറന്നു. വീരുവിന്റെ ചോദ്യങ്ങളോട് പ്രതികരിക്കവേയായിരുന്നു താരം യോ-യോ ടെസ്റ്റിനെക്കുറിച്ച് സംസാരിച്ചത്.\n2002- 2003 കാലഘട്ടത്തിലുണ്ടായിരുന്ന ബ്ലിപ് ടെസ്റ്റിന്റെ മറ്റൊരു രൂപമാണ് യോ-യോ ടെസ്റ്റ് എന്നാണ് താരം പറയുന്നത്. ഒരു നിശ്ചിത സമയത്തിനുള്ളില് 20 മീറ്റര് ഓടിയെത്തുന്നതിനനുസരിച്ചാണ് യോ-യോ ടെസ്റ്റില് മാര്‍ക്കിടുന്നതെന്നും താരം വ്യക്തമാക്കി.\nAlso Read: ജഡ്ജിയുടെ കാറില് വാഹനം ഉരസിയതിന്റെ പേരില് കുടുംബത്തിനു പൊലീസിന്റെ പീഡനം; അന്വേഷണത്തിനു മനുഷ്യാവകാശ കമ്മീഷന് ഉത്തരവ്\n“ഒരു തവണ ഓടിയെത്തിയാല് നിങ്ങള്‍ക്ക് 13,14 പോയിന്റാണ് ലഭിക്കുക. പക്ഷേ ഇന്ത്യന് ടീം അത് 16.1 എന്ന ലെവലിലാണ് സെറ്റ് ചെയ്തിരിക്കുന്നത്. 16.1 മുതല് 16.5 വരെ അതുകൊണ്ട് തന്നെ കാര്യമായി ഓടേണ്ടതുണ്ട്. ഞാന് ഒരു ഫാസ്റ്റ് ബൗളറായതുകൊണ്ട് എനിക്കത് എളുപ്പമാണ്. ഞാന് ഓടിയെത്താറുണ്ട്” നെഹ്‌റ പറഞ്ഞു.\nഏതൊക്കെ താരങ്ങളാണ് ഓടാന് ബുദ്ധിമുട്ടുന്നതെന്നും താരം വ്യക്തമാക്കി. “ചില താരങ്ങള്‍ക്ക് ഇതു പൂര്‍ത്തിയാക്കുക എന്നത് വളരെ ബുദ്ധിമുട്ടാണ്. യുവരാജിനെപ്പോലുള്ളവര് പലപ്പോഴും ഇതു പൂര്‍ത്തിയാക്കാന് ബുദ്ധിമുട്ടുന്നുണ്ട്. 16.1 ലഭിക്കുന്നവര് ഫിറ്റ്‌നസില് യോഗ്യത നേടും. ഹര്‍ദിക് പാണ്ഡ്യ 19 മാര്‍ക്ക് വരെ നേടാറുണ്ട്. ഞാന് 18.5 നേടിയിട്ടുണ്ട്. മനീഷ് പാണ്ഡെയും 19 ല് എത്താറുണ്ട്.” താരം പറഞ്ഞു.\nവിരാട് കോഹ്‌ലിയുടെ മാര്‍ക്ക് എത്രയാണെന്ന സെവാഗിന്റെ ചോദ്യത്തോട് പ്രതികരിച്ച താരം താന് നായകന്റെ പ്രകടനം ഇതുവരെ പരിശോധിച്ചിട്ടില്ലെന്നും അതുകൊണ്ട് തന്നെ ഇതുവരെ അത് അറിയില്ലെന്നും പറഞ്ഞു.


karnataka-colleges-to-reopen-on-november-17-online-classes-optional | കർണാടകയിൽ കോളജുകൾ തുറക്കുന്നു; നവംബർ 17 മുതൽ ക്ലാസുകൾ ആരംഭിക്കും - MarunadanMalayalee.com\nOctober 23, 202005:06 PM IST Permalink\nബെംഗളൂരു: അടുത്ത മാസം മുതൽ കർണാടകയിൽ കോളേജുകൾ തുറന്ന് പ്രവർത്തിക്കാൻ തീരുമാനം. നവംബർ 17 മുതൽ സംസ്ഥാനത്തെ കോളജുകൾ തുറന്നുപ്രവർത്തിക്കും. എഞ്ചിനീയറിങ്, ഡിപ്ലോമ, ഡിഗ്രി കോളേജുകളാണ് തുറക്കുക. മുഖ്യമന്ത്രി ബിഎസ് യെദ്യൂരപ്പയുടെ നേതൃത്വത്തിൽ ചേർന്ന മന്ത്രിസഭായോഗത്തിലാണ് തീരുമാനം. ഒക്ടോബർ മുതൽ ഓൺലൈൻ ക്ലാസ്സുകൾ ആരംഭിക്കാൻ യുജിസി നിർദ്ദേശം പുറപ്പെടുവിച്ചിരുന്നു. സാഹചര്യം വിലയിരുത്തിക്കൊണ്ട് നവംബറിൽ കോളേജുകൾ തുറക്കുന്നത് സംബന്ധിച്ച് അതത് സംസ്ഥാനങ്ങൾക്ക് തീരുമാനിക്കാമെന്നും യുജിസി വ്യക്തമാക്കിയിരുന്നു.\nകോളേജുകൾ തുറന്നാലും വിദ്യാർത്ഥികൾക്കുള്ള ഓൺലൈൻ ക്ലാസ്സുകൾ തുടരും. രക്ഷിതാക്കളുടെ സമ്മതത്തോടെ മാത്രമേ കോളേജുകളിൽ ഹാജരായി ക്ലാസ്സുകളിൽ പങ്കെടുക്കാനാവുകയുള്ളൂ. ഓരേ സമയം കോളേജിൽ അനുവദനീയമായ ബാച്ചുകളുടെ എണ്ണം വിദ്യാർത്ഥികളുടെ ആകെ എണ്ണത്തിന്റെ അനുപാതത്തിൽ തീരുമാനിക്കാം. കോവിഡിന്റെ പശ്ചാത്തലത്തിൽ എല്ലാ കോളേജുകൾക്കും പ്രവർത്തന മാർഗനിർദ്ദേശങ്ങൾ നൽകിയിട്ടുണ്ടെന്നും ഇത് കർശനമായി പാലിക്കണമെന്നും ഉപമുഖ്യമന്ത്രി ഡോ. അശ്വത് നാരായൺ പറഞ്ഞു.


കാട്ടിൽ അത്യാധുനിക സൗകര്യങ്ങളോടെ ഏറുമാടത്തിൽ താമസിച്ചുവന്ന മോഷ്ടാവ് പിടിയിൽ. ഭവനഭേദനക്കേസിലെ പ്രതിയാണ് പിടിയിലായത്. തീ കായുന്നതിനുള്ള സംവിധാനം, ബാർബിക്യു, വൈദ്യുതി തുടങ്ങി എല്ലാ വിധ സൗകര്യങ്ങളും ഉള്ള ഏറുമാടത്തിലായിരുന്നു വിദ്വാന്‍റെ താമസം.\nഅന്പത്തിയാറുകാരനായ മാർക്ക് ഡ്യൂഡോയെയാണ് പോലീസ് പിടികൂടിയത്. അമേരിക്കയിലെ പൊമോണയിലാണ് രസകരമായ സംഭവം നടന്നത്. അനധികൃതമായി വനമേഖലയിൽ ഏറുമാടമുണ്ടാക്കി ഒരാൾ താമസിക്കുന്നുണ്ടെന്ന വിവരമറിഞ്ഞെത്തിയതായിരുന്നു പൊമോണ പോലീസ്.\nഹെലികോപ്ടർ ഉൾപ്പെടെയുള്ള ട്രാക്കിംഗ് സംവിധാനങ്ങൾ ഉപയോഗപ്പെടുത്തിയാണ് ഏറുമാടത്തിന്‍റെ സ്ഥാനം കൃത്യമായി പോലീസ് കണ്ടെത്തിയത്. ഉയരമുള്ള മരത്തിന് മുകളിലാണ് ഏറുമാടം പണിതിരുന്നത്. ഏറുമാടത്തിനുള്ളിൽ നിന്ന് നോക്കിയാൽ പ്രദേശത്തിന്‍റെ നല്ലൊരു കാഴ്ച തന്നെ ലഭ്യമാണ്.\nപലപ്രാവശ്യം ആവശ്യപ്പെട്ടതിന് ശേഷമാണ് മാർക്ക് താഴേക്കിറങ്ങാൻ കൂട്ടാക്കിയതെന്ന് പോലീസ് പറഞ്ഞു. പൊമോണ പോലീസ് സംഭവം ഏറുമാടത്തിന്‍റെ ചിത്രങ്ങൾ സഹിതം ഫേസ്ബുക്ക് പേജിൽ പോസ്റ്റ് ചെയ്തു.\nഏപ്രിൽ 18ന് നടന്ന ഒരു മോഷണത്തിലെ പ്രതിയാണ് മാർക്കെന്ന് പിന്നീടാണ് തിരിച്ചറിഞ്ഞത്. മാർക്ക് താഴെയിറങ്ങിയയുടനെ തന്നെ പോലീസ് ഇയാളെ പോലീസ് അറസ്റ്റ് ചെയ്തു. വനമേഖലയിൽ പ്രവേശിക്കാൻ അനുവാദം ആവശ്യമായിരിക്കെയാണ് ഏറുമാടം നിർമിച്ചുള്ള മാർക്കിന്‍റെ താമസം. എന്തായാലും സംഭവം ഇതിനോടകം വൈറലായിക്കഴിഞ്ഞു.\nബാഗേജ് ഫീസ് ഒഴിവാക്കാൻ 2.5 കിലോ വസ്ത്രം ധരിച്ച് യുവതി\nവിമാനത്തിൽ അനുവദനീയമായതിലും കൂടുതൽ ഭാരം വസ്ത്തുക്കൾ കൊണ്ടുപോകുന്നതിന് ബാഗേജ് ഫീസ് നൽകേണ്ടതുണ്ട്. അത് ഒഴിവാക്കു


കൊറോണ വൈറസിന്റെ ലക്ഷണങ്ങള് എന്തൊക്കെയാണ്, എങ്ങനെ രക്ഷപെടുത്താം What is Coronavirus - Symptoms and Precautions in Malayalam Language - HindiVyakran\nകൊറോണ വൈറസിന്റെ ലക്ഷണങ്ങള് എന്തൊക്കെയാണ്, എങ്ങനെ രക്ഷപെടുത്താം What is Coronavirus - Symptoms and Precautions in Malayalam Language\nകൊറോണ വൈറസിന്റെ ലക്ഷണങ്ങള് എന്തൊക്കെയാണ്, എങ്ങനെ രക്ഷപെടുത്താം\nWhat is Coronavirus - Symptoms and Precautions in Malayalam Language\nകൊറോനോ വൈറസ് അണുബാധയുടെ ലക്ഷണങ്ങള് എന്തൊക്കെയാണ്?\nഎത്ര മാരകമായ കൊറോണ വൈറസ്?\nഎത്ര വേഗത്തിലാണ് കൊറോണ വൈറസ് വ്യാപിക്കുന്നത്?\nലോകാരോഗ്യ സംഘടനയുടെ കണക്കനുസരിച്ച് ഇന്ത്യയും ബ്രിട്ടനും അമേരിക്കയും അടക്കമുള്ള കൊറോണ വൈറസ് ഇപ്പോള് ലോകത്ത് 166 രാജ്യങ്ങളിലേക്ക് വ്യാപിക്കുകയും 8,657 മരണങ്ങള് ക്ക് കാരണമാവുകയും ചെയ്തിട്ടുണ്ട്.\nഎന്താണ് കൊറോണ വൈറസ് കോവിഡ് 19, എങ്ങനെ വ്യാപിച്ചു? ഇത് ഒഴിവാക്കാൻ കൈകൾ പതിവായി സോപ്പും വെള്ളവും ഉപയോഗിച്ച് നന്നായി കഴുകുക.\nകൊറോണ വൈറസ് ബാധയുള്ള ഒരാൾ, അല്ലെങ്കിൽ തുമ്മുമ്പോൾ, അയാളുടെ സ്തരത്തിൽ ഉള്ള നേർത്ത കണങ്ങൾ വായുവിൽ വ്യാപിച്ചു. ഈ കണികകളിൽ കൊറോണ വൈറസിന്റെ വൈറസുകൾ അടങ്ങിയിരിക്കുന്നു.\nരോഗം ബാധിച്ച വ്യക്തിയെ സമീപിക്കുമ്പോൾ ശ്വസത്തിലൂടെ ഈ വൈറൽ കണങ്ങൾക്ക് നിങ്ങളുടെ ശരീരത്തിൽ പ്രവേശിക്കാനാകും.\nഈ കണങ്ങൾ വീണുകിടക്കുന്ന ഒരു സ്ഥലത്തു സ്പർശിക്കുകയും പിന്നീട് അതേ കൈകൊണ്ട് കണ്ണിലോ മൂക്കോ വായയിലോ സ്പർശിച്ചാൽ ഈ കണങ്ങൾ നിങ്ങളുടെ ശരീരത്തിലെത്തുകയു ചെയ്യുന്നു.\nചുമയും തുമ്മുമ്പോഴും ടിഷ്യൂ ഉപയോഗിക്കുന്നത്, കൈകൾ കഴുകാതെ മുഖം തൊടുകയല്ല, രോഗബാധയുള്ള വ്യക്തിയുടെ ബഹിർഗമനം ഒഴിവാക്കുക എന്നിവ വൈറസിന്റെ വ്യാപനം തടയുന്നതിന് വളരെ പ്രധാനമാണ്.\nവൈദ്യ വിദഗ്ധരുടെ അഭിപ്രായപ്രകാരം ഫെയ്സ് മാസ്കുകൾ ഫലപ്രദമായ പരിരക്ഷ നൽകുന്നില്ല.\nമനുഷ്യശരീരത്തിലെത്തവെ കൊറോണ വൈറസ് തന്റെ ശ്വാസകോശത്തെ രോഗബാധിതയായി. ഇത് പനി ആദ്യം, തുടര് ന്ന് വരണ്ട ചുമ എന്നിവയ്ക്ക് കാരണമാകുന്നു. പിന്നീട് ശ്വസിക്കുന്ന പ്രശ് നങ്ങളുണ്ടാകാം.\nവൈറസ് അണുബാധയുടെ ലക്ഷണങ്ങൾ പ്രത്യക്ഷപ്പെട്ടു തുടങ്ങാൻ ശരാശരി അഞ്ച് ദിവസം എടുക്കും. എന്നാൽ ചിലരിൽ രോഗലക്ഷണങ്ങൾ പിന്നീട് അധികം കാണപ്പെടാം എന്നാണ് ശാസ്ത്രജ്ഞർ പറയുന്നത്.\nലോകാരോഗ്യ സംഘടനയുടെ കണക്കനുസരിച്ച് വൈറസ് ശരീരത്തിൽ എത്താനും രോഗലക്ഷണങ്ങൾ കാണിക്കുന്നതിന് ഇടയിൽ 14 ദിവസം വരെ ആകാം. എന്നാൽ, 24 ദിവസം വരെ സമയം കഴിയും എന്ന് ചില ഗവേഷകർ അഭിപ്രായപ്പെടുന്നു.\nഅണുബാധയുടെ ലക്ഷണങ്ങൾ കാണിക്കുന്ന ആളുകളുടെ ശരീരത്തേക്കാൾ കൂടുതലായി കൊറോണ വൈറസ് വ്യാപിക്കുന്നു. എന്നാല് ആ വ്യക്തിക്ക് അസുഖം വരുന്നതിന് മുമ്പുതന്നെ വൈറസ് ബാധ വ്യാപിക്കാം എന്നാണ് പല വിദഗ്ധരും അഭിപ്രായപ്പെടുന്നത്.\nജലദോഷം, ഫ്ലൂ എന്നിവയ്ക്ക് സമാനമാണ് രോഗത്തിന്റെ പ്രാരംഭ ലക്ഷണങ്ങൾ എളുപ്പത്തിൽ കുഴപ്പിക്കാൻ കഴിയും.\nകൊറോണ വൈറസ് അണുബാധ കണക്കുകളേക്കാള് വളരെ കുറവാണ് മരണസംഖ്യ. ഈ കണക്കുകൾ പൂർണ്ണമായി ആശ്രയിക്കാനാവില്ലെങ്കിലും അണുബാധ ഉണ്ടാകുമ്പോൾ മരണനിരക്ക് ഒന്നു മുതൽ രണ്ടടി വരെ മാത്രമേ ഉണ്ടാകു.\nനിലവിൽ രോഗം ബാധിച്ച ആയിരക്കണക്കിനു പേർ നിലവിൽ പല രാജ്യങ്ങളിലും ചികിത്സയ്ക്ക് വിധേയമായിക്കൊണ്ടിരിക്കുകയാണ്. മരണസംഖ്യ ഉയർന്നേക്കാം.\nഏകദേശം 56,000 രോഗബാധിതരായ ആളുകൾ ശേഖരിച്ച വിവരങ്ങളുടെ അടിസ്ഥാനത്തിൽ ലോകാരോഗ്യ സംഘടന നടത്തിയ പഠനം,\n6 ശതമാനം പേര് ഈ വൈറസ് മൂലം ഗുരുതരമായി രോഗം വീണു. ശ്വാസകോശ പരാജയം, സെപ്റ്റിക് ഷോക്ക്, അവയവ പരാജയം, മരണസാധ്യത എന്നിവയായിരുന്നു ഇവ.\n14 ശതമാനം ആളുകളും അണുബാധയുടെ തീവ്രമായ ലക്ഷണങ്ങൾ കണ്ടു. ശ്വസന പ്രശ് നങ്ങള്, നേരത്തെ ശ്വാസോച്ഛ്വാസം തുടങ്ങിയ പ്രശ് നങ്ങളുണ്ടായിരുന്നു.\n80 ശതമാനം ആളുകൾ പനി, ചുമ തുടങ്ങിയ അണുബാധയുടെ ചെറിയ ലക്ഷണങ്ങൾ കണ്ടു. പലരും അത് മൂലം ന്യുമോണിയയും നിരീക്ഷിച്ചു.\nകൊറോണ വൈറസ് അണുബാധ പഴയതിന് കടുത്ത അസുഖം ഉണ്ടാക്കുകയും ഇപ്പോൾത്തന്നെ ശ്വാസകോശ സംബന്ധമായ രോഗങ്ങൾ (ആസ്ത്മ) മൂലം പ്രമേഹം, ഹൃദ്രോഗം തുടങ്ങിയ പ്രശ്നങ്ങൾ അനുഭവിക്കുന്നവർക്ക് സാധ്യത കൂടുതലുമാണ്.\nരോഗിയുടെ ശരീരം ശ്വസിക്കാൻ സഹായിക്കുക, ശരീരത്തിൻറെ പ്രതിരോധ ശേഷി വർധിപ്പിക്കുക തുടങ്ങിയ ആവശ്യങ്ങളുടെ അടിസ്ഥാനത്തിലാണ് കോറോണ വൈറസിന്റെ ചികിത്സ, ആ വ്യക്തിയുടെ ശരീരത്തിന് വൈറസ് തന്നെ പ്രതിരോധിക്കാന് സാധിക്കുന്നു.\nകൊറോണ വൈറസ് വാക്സിൻ ഉണ്ടാക്കുന്ന ജോലികൾ ഇപ്പോഴും നടക്കുന്നുണ്ട്.\nരോഗബാധിതനായ ഒരു വ്യക്തിയുമായി നിങ്ങൾ സമ്പർക്കത്തിൽ വന്നാൽ കുറച്ചുദിവസത്തേക്ക് മറ്റുള്ളവരിൽ നിന്ന് അകന്നു നിൽക്കാൻ ഉപദേശിച്ചേക്കാം.\nരോഗബാധയെന്ന് തോന്നുന്നവർ ഒരു ഡോക്ടർക്കോ ഫാർമസിയിലോ ആശുപത്രിയിലോ പോകുന്നത് ഒഴിവാക്കണമെന്നും അവരുടെ മണ്ഡലത്തിലെ ആരോഗ്യ പ്രവർത്തകരിൽ നിന്ന് ഫോണിലോ ഓൺലൈനിലോ വിവരം ലഭിക്കണമെന്നും പബ്ലിക് ഹെൽത്ത് ഇംഗ്ലണ്ട് പറയുകയുണ്ടായി.\nമറ്റു രാജ്യങ്ങളിലേക്ക് യാത്ര ചെയ്ത് യുകെയിലേക്ക് മടങ്ങിയ ആളുകള് കുറച്ചുദിവസം മറ്റുള്ളവരില് നിന്ന് വേറിട്ട് നിര് ത്താന് ഉപദേശിച്ചു.\nമറ്റു രാജ്യങ്ങള് സ്വന്തം രാജ്യങ്ങളിലെ സ് കൂള് കോളജുകള് അടയ്ക്കുന്നത് പോലുള്ള ഈ വൈറസ് ബാധ ഒഴിവാക്കാനും എല്ലാ വിധ യോഗങ്ങളും റദ്ദാക്കാനും നടപടികള് സ്വീകരിച്ചു.\nജനങ്ങൾക്ക് വേണ്ട മുൻകരുതലുകൾ കൈക്കൊള്ളാം എന്ന വിവരവും ലോകാരോഗ്യ സംഘടന പുറത്തുവിട്ടിട്ടുണ്ട്.\nഅണുബാധയുടെ ലക്ഷണങ്ങൾ പ്രത്യക്ഷപ്പെടുമ്പോഴാണ് വ്യക്തി അവരുടെ പ്രാദേശിക ആരോഗ്യപരിപാലന ഓഫീസറോ ജീവനക്കാരനോ ബന്ധപ്പെടേണ്ടത്. കഴിഞ്ഞ ദിവസം രോഗം ബാധിച്ച കൊറോണ വൈറസ് ബാധ തുറന്നുവിട്ട ആളുകള് പ്രദര് ശനത്തിനെത്തും.\nആശുപത്രിയിൽ എത്തുന്ന എല്ലാ രോഗികളെയും പകർച്ചപ്പനി (തണുത്ത ജലദോഷം, ശ്വാസതടസ്സം എന്നിവ) ഉൾപ്പെടെ ഹെൽത്ത് സർവീസ് ഓഫീസർമാർ പരീക്ഷിക്കും.\nപരിശോധനാ ഫലങ്ങൾ എത്തുന്നത് വരെ കാത്തിരിക്കാനും മറ്റുള്ളവരിൽ നിന്ന് നിങ്ങളെ മാറ്റി നിര് ത്താനും നിങ്ങളോട് ആവശ്യപ്പെടും.\nകൊറോണ വൈറസിന്റെ നൂറുകണക്കിന് കേസുകളാണ് പ്രതിദിനം ലോകവ്യാപകമായി റിപ്പോർട്ട് ചെയ്യുന്നത്. എന്നാൽ പല കേസുകളും ഇപ്പോഴും ആരോഗ്യ ഏജൻസികളുടെ കണ്ണുവെട്ടിച്ച് രക്ഷപ്പെട്ടിരിക്കാം എന്നും വിശ്വസിക്കപ്പെടുന്നു.\nഏറ്റവും പുതിയ ലോകാരോഗ്യ സംഘടന ഡാറ്റയനുസരിച്ച് ലോകത്ത് 166 രാജ്യങ്ങളിൽ ഇതുവരെ കൊറോണ വൈറസ് അണുബാധ സംബന്ധിച്ച 207,860 കേസുകൾ സ്ഥിരീകരിച്ചിട്ടുണ്ട്.\nചൈന, ഇറ്റലി, ഇറാൻ, കൊറിയ എന്നിവിടങ്ങളിലാണ് ഏറ്റവും കൂടുതൽ കേസുകൾ വൈറസ് അണുബാധ റിപ്പോർട്ട് ചെയ്തിട്ടുള്ളത്.


നഴ്‌സിങ് ജോലിക്കായി കുവൈറ്റിലേക്ക് വരുന്നവർ ഇടനിലക്കാർക്ക് പണം കൊടുക്കരുതെന്ന് ഇന്ത്യൻ അംബാസഡർ - KL Scholarships\nHome Government news നഴ്‌സിങ് ജോലിക്കായി കുവൈറ്റിലേക്ക് വരുന്നവർ ഇടനിലക്കാർക്ക് പണം കൊടുക്കരുതെന്ന് ഇന്ത്യൻ അംബാസഡർ\nനഴ്‌സിങ് ജോലിക്കായി കുവൈറ്റിലേക്ക് വരുന്നവർ ഇടനിലക്കാർക്ക് പണം കൊടുക്കരുതെന്ന് ഇന്ത്യൻ അംബാസഡർ\nനഴ്‌സിങ് ജോലിക്കായി കുവൈറ്റിലേക്ക് വരുന്നവർ ഇടനിലക്കാർക്ക് പണം കൊടുക്കരുതെന്ന് ഇന്ത്യൻ അംബാസഡർ സിബി ജോർജ്ജ്. നഴ്സിംഗ് റിക്രൂട്ട്മെന്റുമായി ബന്ധപ്പെട്ട പരസ്യങ്ങൾ സമൂഹ മാധ്യമങ്ങളിൽ പ്രചരിക്കുന്നത് ശ്രദ്ധയിൽപെട്ടിട്ടുണ്ടെന്ന് അദ്ദേഹം പറഞ്ഞു. അനധികൃതവും തട്ടിപ്പ് ലക്ഷ്യമാക്കിയുള്ളതുമായ പരസ്യങ്ങളും ഇടപെടലുകളും എംബസിയുടെ ശ്രദ്ധയിൽപെടുത്തണമെന്നും അംബാസഡർ അഭ്യർഥിച്ചു.\nകോവിഡ് നിയന്ത്രണങ്ങൾ നിലനിൽക്കുന്നതിനാൽ വെർച്വലായാണ് ഇത്തവണ ഓപൺ ഹൗസ് സംഘടിപ്പിച്ചത്. സൂം ആപ്ലിക്കേഷൻ വഴി നിരവധി പേർ ഓപൺ ഹൗസിൽ പങ്കെടുത്തു. പുതിയ പാസ്പോർട്ട്, കോൺസുലർ ഔട്ട്സോഴ്സിങ് സെൻറർ, നഴ്സിങ് റിക്രൂട്ട്മെൻറ്, ഒമിക്രോൺ വെല്ലുവിളി എന്നിവയായിരുന്നു പ്രധാന അജണ്ട. ജനുവരി 26ന് നടക്കുന്ന റിപ്പബ്ലിക് ദിനാഘോഷത്തിൽ ഓൺലൈനായി പങ്കെടുക്കണമെന്ന് കുവൈത്തിലെ മുഴുവൻ ഇന്ത്യക്കാരോടും അംബാസഡർ ആഹ്വാനം ചെയ്തു.\nഈ മാസം തുറന്ന ഔട്ട്സോഴ്സിങ് കേന്ദ്രങ്ങളിൽ സൗകര്യങ്ങൾ മികച്ചതാണെന്ന് പ്രതീക്ഷിക്കുന്നുവെന്ന് സിബി ജോർജ്ജ് പറഞ്ഞു. പ്രവർത്തനം സൂക്ഷ്മമായി നിരീക്ഷിക്കുന്നു. എംബസി ഉദ്യോഗസ്ഥരെ മൂന്നിടത്തും വിന്യസിച്ചിട്ടുണ്ട്. രാത്രി ഒമ്പത് വരെ അവർ അവിടെയുണ്ടാകും. സേവനങ്ങൾ സംബന്ധിച്ച് നിങ്ങളുടെ അഭിപ്രായം അറിയാൻ ആഗ്രഹിക്കുന്നു. ഇന്ത്യൻ സമൂഹത്തിന് സുഗമമായ കോൺസുലാർ സേവനം നൽകുന്നത് പ്രഥമ മുൻഗണനകളിലൊന്നാണ്. ഭൂരിഭാഗം അറ്റസ്റ്റേഷൻ ജോലികളും ഇപ്പോൾ ഔട്ട്‌സോഴ്‌സിങ് കേന്ദ്രങ്ങളിലേക്ക് മാറ്റിയിരിക്കുകയാണ്. ഈ സേവനങ്ങൾ ആളുകൾക്ക് അവരുടെ താമസ സ്ഥലത്തിന് അടുത്ത് ലഭ്യമാക്കുക എന്നതാണ് ലക്ഷ്യം. വാരാന്ത്യങ്ങളിൽ ഉൾപ്പെടെ എല്ലാ ദിവസവും രാത്രി എട്ടുവരെ ഔട്ട്സോഴ്സിങ് കേന്ദ്രങ്ങൾ തുറന്നിടുന്നു. ഇത് ഓഫിസുകളിൽനിന്ന് അവധിയെടുക്കാതെയും എംബസിയിലേക്ക് ടാക്സി വിളിക്കാതെയും സേവനങ്ങൾ നേടാൻ സഹായിക്കുന്നു.\nഅതുപോലെ, പല സേവനങ്ങൾക്കും ഫീസും കുറക്കാൻ കഴിഞ്ഞു. ഉദാഹരണത്തിന് ഫോട്ടോ സേവനങ്ങൾക്കുള്ള ഫീസ് മുൻകാലങ്ങളിൽ 2.750 ദീനാർ ആയിരുന്നത് ഇപ്പോൾ 300 ഫിൽസ് ആയി കുറച്ചു. വിസകൾക്കുള്ള ഫോറം പൂരിപ്പിക്കൽ മൂന്ന് ദീനാറിൽനിന്ന് 100 ഫിൽസായും പാസ്‌പോർട്ടുകൾക്കുള്ള ഫോറം പൂരിപ്പിക്കൽ ഒരു ദീനാറിൽനിന്ന് 100 ഫിൽസായും ഫോറം പൂരിപ്പിക്കാനുള്ള ഇൻറർനെറ്റ് സൗകര്യത്തിന് ഒരു ദീനാറിൽനിന്ന് 100 ഫിൽസായും കുറക്കാൻ കഴിഞ്ഞു. ജനങ്ങൾക്ക് മികച്ച കോൺസുലാർ സേവനവും കുറഞ്ഞ ചെലവും ലഭിക്കുന്നുണ്ടെന്ന് ഉറപ്പാക്കും. സേവനങ്ങൾ നിരന്തരം മെച്ചപ്പെടുത്താൻ നിങ്ങളുടെ അഭിപ്രായ നിർദേശങ്ങൾ ലഭിക്കണം.\nഒന്നിലധികം ഭാഷകളിൽ സൂക്ഷിച്ചിരിക്കുന്ന ഫീഡ്‌ബാക്ക് ഫോറങ്ങൾ പൂരിപ്പിച്ച് ബോക്സുകളിൽ ഇടുക. അവയെല്ലാം ശ്രദ്ധിക്കുന്നുണ്ടെന്നും സിബി ജോർജ് കൂട്ടിച്ചേർത്തു. എംബസിയുടെ കഴിഞ്ഞ ഒരു മാസത്തെ പ്രവർത്തനങ്ങൾ സംബന്ധിച്ച പ്രസന്റേഷനും ഉണ്ടായിരുന്നു.


നരേന്ദ്രമോദി ജാപ്പനീസ് പ്രധാനമന്ത്രി ഷിന്‍സോ ആബേയുമായി കൂടിക്കാഴ്ച്ച നടത്തി\nജപ്പാനില് നടക്കുന്ന ജി20 ഉച്ചകോടിക്കെത്തിയ പ്രധാനമന്ത്രി നരേന്ദ്രമോദി ജാപ്പനീസ് പ്രധാനമന്ത്രി ഷിന്‍സോ ആബേയുമായി കൂടിക്കാഴ്ച്ച നടത്തി. തെരഞ്ഞെടുപ്പ് വിജയത്തില് ആബേ മോദിയെ അഭിനന്ദിച്ചു. വൈകാതെ ഇന്ത്യ സന്ദര്‍ശിക്കുമെന്ന് ആബേ പ്രധാനമന്ത്രിക്ക് ഉറപ്പ് നല്‍കി.\nഇന്ത്യ ജപ്പാന് നയതന്ത്ര ബന്ധം കൂടുതല് ഊഷ്മളമാക്കുന്നതിനായുള്ള ഉന്നതതല ചര്‍ച്ചക്കാണ് ഇരു പ്രധാനമന്ത്രിമാരും നേതൃത്വം നല്‍കിയത്. വിപുലവും ഗുണപരവുമായ ചര്‍ച്ചയാണ് നടന്നതെന്ന് വിദേശകാര്യ സെക്രട്ടറി വിജയ് ഗോഖലെ അറിയിച്ചു. കൂടിക്കാഴ്ച്ചയില് മുംബൈ അഹമ്മദാബാദ് ബുള്ളറ്റ് ട്രെയിന് പദ്ധതി, വാരാണസിയിലെ കണ്‍വെനഷന് സെന്റര് പദ്ധതി തുടങ്ങിയവയാണ് പ്രധാനമായും ചര്‍ച്ച ചെയ്തത്.\nഅമേരിക്ക കൂടി ഉള്‍പ്പെടുന്ന ത്രിരാഷ്ട്ര ചര്‍ച്ച വെളളിയാഴ്ച്ച നടക്കുമെന്നും വിജയ് ഗോഖലെ പറഞ്ഞു. ജപ്പാനിലെ ഇന്ത്യക്കാര് തനിക്കൊരുക്കിയ സ്വീകരണത്തിന് മോദി ട്വിറ്ററിലൂടെ നന്ദി രേഖപ്പെടുത്തി. ഉച്ചകോടിക്കെത്തുന്ന വിവിധ ലോകനേതാക്കളുമായി മോദി കൂടിക്കാഴ്ച്ച നടത്തുമെന്നാണ് റിപ്പോര്‍ട്ട്.


‘ഷോർട്സിൽ പൊളി ലുക്കിൽ വീണ്ടും ഞെട്ടിച്ച് മാളവിക മോഹനൻ, ഹോട്ടെന്ന് ആരാധകർ..’ – വീഡിയോ വൈറൽ – POCKET CREATIONS\n‘ഷോർട്സിൽ പൊളി ലുക്കിൽ വീണ്ടും ഞെട്ടിച്ച് മാളവിക മോഹനൻ, ഹോട്ടെന്ന് ആരാധകർ..’ – വീഡിയോ വൈറൽ\nSwathyMarch 3, 2022 5:30 am\nതെന്നിന്ത്യൻ സിനിമയിലെ ‘ഗ്ലാമറസ് ക്വീൻ’ എന്ന് ഇന്ന് അറിയപ്പെടുന്ന നായികയാണ് മാളവിക മോഹനൻ. ദുൽഖർ സൽമാന്റെ നായികയായി മലയാളത്തിൽ അഭിനയിച്ച് തുടക്കം കുറിച്ച മാളവിക തമിഴിൽ സിനിമകൾ ചെയ്യാൻ തുടങ്ങിയതോടെ ജീവിതം തന്നെ മാറിമറിഞ്ഞു. വിജയുടെ നായികയായി മാസ്റ്ററിൽ അഭിനയിച്ച ശേഷമാണ് മാളവികയെ കൂടുതൽ പ്രേക്ഷകർ തിരിച്ചറിഞ്ഞ് തുടങ്ങിയത്.\nരജനികാന്ത്, മമ്മൂട്ടി എന്നിവരുടെ സിനിമകളിൽ അതിന് മുമ്പ് മാളവിക അഭിനയിച്ചിട്ടുണ്ട്. അന്നത്തെക്കാൾ പിന്തുണയാണ് മാളവികയ്ക്ക് വിജയ് ചിത്രത്തിൽ അഭിനയിച്ചപ്പോൾ കിട്ടിയത്. മാസ്റ്റർ ഇറങ്ങിയ ശേഷം കൂടുതൽ സിനിമകളിൽ നിന്ന് അവസരങ്ങൾ മാളവികയെ തേടിയെത്തി. കണ്ണൂർ പയ്യന്നുർ സ്വദേശിനിയാണ് മാളവിക. മാളവികയുടെ അച്ഛൻ കെ.യു മോഹനൻ സിനിമയിൽ ക്യാമറാമാനായി ജോലി ചെയ്യുകയാണ്.\nധനുഷിന്റെ നായികയായിട്ടാണ് ഇനി മാളവികയെ സ്‌ക്രീനിൽ കാണാൻ പറ്റുക. മാരൻ എന്ന സിനിമയിലാണ് ധനുഷിനൊപ്പം മാളവിക അഭിനയിക്കുന്നത്. ഇത് കൂടാതെ താരത്തിന്റെ രണ്ടാമത്തെ ഹിന്ദി സിനിമയുടെ ഷൂട്ടിംഗ് ഇപ്പോൾ നടക്കുകയാണ്. അതുകൊണ്ട് തന്നെ ഇപ്പോൾ മാളവിക മുംബൈയിലാണ്. മുംബൈയിലെ ജുഹുവിൽ വച്ചുള്ള മാളവികയുടെ ചിത്രങ്ങളും വീഡിയോസും ഇപ്പോൾ വൈറലാണ്.\nനീല ഷോർട്സും വെള്ള ബനിയനും ധരിച്ച് ഹോട്ട് ലുക്കിലാണ് മാളവികയെ ചിത്രങ്ങളിൽ കാണാം. വീഡിയോ കണ്ട് ആരാധകർ ശരിക്കും ഞെട്ടിയിരിക്കുകയാണ്. ഇത്രയും ഗ്ലാമറസായിട്ടുള്ള ഒരു നടി ഇന്ന് തെന്നിന്ത്യയിൽ ഇല്ലെന്നാണ് പലരും പറയുന്നത്. ബോളിവുഡ് യുവനടനായ സിദ്ധാന്ത് ചതുർവേദിയുടെ നായികയായിട്ടാണ് ഇപ്പോൾ ഹിന്ദിയിൽ താരം അഭിനയിക്കുന്നത്.\nTAGS FeaturedFilmMalavika MohananMumbaiNewsViral Video\nNEWER POST‘അമ്പോ പൊളി!! കടൽ തീരത്ത് ഹോട്ട് ലുക്കിൽ വൈറൽ താരം അഷിക അശോകൻ..’ – വീഡിയോ കാണാം\nOLDER POST‘മമ്മൂക്കയുടെ പുതിയ നായികയല്ലേ ഇത്!! ചുവപ്പിൽ ഗ്ലാമറസ് ലുക്കിൽ രമ്യ പാണ്ഡ്യൻ..’ – വീഡിയോ വൈറലാകുന്നു


റെക്കോര്‍ഡ് രോഗമുക്തി കൈവരിച്ച് ഇന്ത്യ ; കഴിഞ്ഞ 24 മണിക്കൂറിനുള്ളില് സുഖംപ്രാപിച്ചത് 1 ലക്ഷത്തിലധികം പേര് – East Coast Daily Malayalam\nറെക്കോര്‍ഡ് രോഗമുക്തി കൈവരിച്ച് ഇന്ത്യ ; കഴിഞ്ഞ 24 മണിക്കൂറിനുള്ളില് സുഖംപ്രാപിച്ചത് 1 ലക്ഷത്തിലധികം പേര്\nSep 22, 2020, 11:03 am IST\nന്യൂഡല്‍ഹി: കഴിഞ്ഞ 24 മണിക്കൂറിനുള്ളില് റെക്കോര്‍ഡ് രോഗമുക്തിയാണ് ഇന്ത്യ കൈവരിച്ചത്. 1,01,468 പേരാണ് കോവിഡില് നിന്നും സുഖംപ്രാപിച്ചതെന്ന് ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നു. 44,97,868 പേരാണ് ഇതുവരെ കോവിഡില് നിന്നും കരകയറിയത്. ഇതോടെ രാജ്യത്തെ രോഗമുക്തി നിരക്ക് 80.86 ശതമാനമായി ഉയര്‍ന്നു. 24 മണിക്കൂര് കാലയളവില് സജീവമായ കേസുകള് 9,75,861 ആയി കുറഞ്ഞു\nഅതേസമയം 75,083 കേസുകളുടെ വര്‍ദ്ധനവോടെ കൊറോണ വൈറസ് 55 ലക്ഷം മറികടന്നു. രാജ്യത്ത് ഇതുവരെ 55, 62,664 കോവിഡ് -19 കേസുകള് രേഖപ്പെടുത്തിയിട്ടുണ്ട്. കഴിഞ്ഞ 24 മണിക്കൂറിനുള്ളില് 1,053 മരണങ്ങള് റിപ്പോര്‍ട്ട് ചെയ്തിട്ടുണ്ട്. ഇതോടെ മൊത്തം കോവിഡ് മരണങ്ങള് 88,935 ആയി ഉയര്‍ന്നു. രാജ്യത്തെ മരണനിരക്ക് 1.59 ശതമാനമാണ്.\nകഴിഞ്ഞ 24 മണിക്കൂറിനുള്ളില് 9,33,185 ടെസ്റ്റുകള് നടത്തിയതിനാല് രാജ്യത്ത് പോസിറ്റീവ് നിരക്ക് 8.02 ശതമാനമാണെന്ന് ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നു. ഏകദേശം 6.5 കോടി ടെസ്റ്റുകള് (6,53,25,779) ഇതുവരെ നടത്തിയിട്ടുണ്ട്.\nസെപ്റ്റംബറില് മാത്രം 19,41,238 ലക്ഷം പുതിയ കൊറോണ വൈറസ് കേസുകളും 17,23,066 രോഗമുക്തിയും 24,466 മരണങ്ങളും ആണ് റിപ്പോര്‍ട്ട് ചെയ്തത്. എന്നാല് ഓഗസ്റ്റ് മുതല് ലോകത്ത് ഏറ്റവും കൂടുതല് പുതിയ കേസുകള് ആണ് ഇന്ത്യ രേഖപ്പെടുത്തുന്നത്. സെപ്റ്റംബറില്, അടുത്തിടെ വരെ പ്രതിദിനം ശരാശരി 90,000 കേസുകള് റിപ്പോര്‍ട്ട് ചെയ്തിട്ടുണ്ട്.\nIndia Covid recovery rate\nഒക്ടോബര് മാസത്തെ ബുക്കിങ് തീർത്ത് എയര് ഇന്ത്യ എക്സ്പ്രസ്\nഎനിക്കുള്ളത് താര പദവി, എന്നെക്കാണാൻ വിമാനത്താവളത്തിൽ ആളുകൾ തിങ്ങികൂടിയത് സ്വാഭാവിക പ്രക്രിയ മാത്രം; ആ വിഷയത്തിൽ പാസ്പോർട്ട് റദ്ദാക്കപ്പെട്ടു; ആത്മഹത്യക്ക് പ്രേരിപ്പിക്കുന്ന രീതി; കണ്ണീരോടെ ബിഗ്ബോസ് താരം രജിത് കുമാർ\nഇന്ത്യയ്ക്കെതിരെയുള്ള യുദ്ധത്തില് പാകിസ്ഥാന് ഒറ്റപ്പെട്ടു… പാകിസ്ഥാനെ തുര്‍ക്കിയും ചൈനയും കൈവിട്ടു… ഇമ്രാന് ഖാനെതിരെ സ്വന്തം രാജ്യത്തെ ജനങ്ങളും\nOct 25, 2020, 08:09 pm IST\n‘സുഹൃത്തുക്കളെക്കുറിച്ച് പറയേണ്ടത് ഇങ്ങനെയല്ല’, ഇന്ത്യക്കെതിരെയുള്ള ട്രംപിന്റെ പ്രസ്താവനയ്‌ക്കെതിരെ ജോ ബൈഡന്\nചൈനീസ് അതിർത്തിയിൽ കൂടുതൽ ഐടിബിപി പോസ്റ്റുകൾ സ്ഥാപിക്കാൻ അനുമതി നൽകി കേന്ദ്രസർക്കാർ\nOct 25, 2020, 06:18 am IST


ഇനി പ്ലേ സ്റ്റോറില് തിരഞ്ഞാല് കിട്ടും, ബെവ് ക്യൂ; ഒന്നുകൂടി ഇന്‍സ്റ്റോള് ചെയ്താല് 'തടസം തീരു'മെന - Samakalika Malayalam\nഇനി പ്ലേ സ്റ്റോറില് തിരഞ്ഞാല് കിട്ടും, ബെവ് ക്യൂ; ഒന്നുകൂടി ഇന്‍സ്റ്റോള് ചെയ്താല് 'തടസം തീരു'മെന്ന് നിര്‍മാതാക്കള്\nകൊച്ചി: മദ്യവില്‍പ്പനയ്ക്ക് ബിവറേജസ് കോര്‍പ്പറേഷന് സജ്ജമാക്കിയ ബെവ് ക്യൂ ആപ്പ് ഇനി ഗൂഗിള് പ്ലേ സ്റ്റോറില് തിരഞ്ഞാല് കിട്ടും. ആപ്പ് സേര്‍ച്ച് പട്ടികയില് ഉള്‍പ്പെടുന്നതിനുള്ള ഇന്‍ഡക്‌സിങ് പൂര്‍ത്തിയായി.\nബെവ് ക്യൂ ആപ്പ് രണ്ടു ദിവസം മുമ്പു തന്നെ പ്ലേ സ്റ്റോറില് എത്തിയെങ്കിലുംസേര്‍ച്ച് പട്ടികയില് ഉള്‍പ്പെട്ടിരുന്നില്ല. ലിങ്ക് വഴിയായിരുന്നു ആളുകള് ആപ്പ് ഡൗണ് ലോഡ് ചെയ്തത്. ഇപ്പോള് പ്ലേ സ്‌റ്റോറില് തിരഞ്ഞാല് ആപ്പ് ലഭ്യമാകുന്നുണ്ട്.\nആപ്പിന്റെ സാങ്കേതിക പ്രശ്‌നങ്ങള് പരിഹരിച്ചതായി നിര്‍മാതാക്കള് അവകാശപ്പെട്ടു. ഇന്ന് നാലര ലക്ഷം പേര്‍ക്ക് ആപ്പ് വഴി ടോക്കണുകള് വിതരണം ചെയ്തു. നാളെയും മറ്റന്നാളും മദ്യശാലകള് അവധിയാണ്. അതിനു ശേഷം തുറക്കുമ്പോഴേക്കും ആ്പ്പ് പൂര്‍ണ സജ്ജമാക്കാമെന്ന വിശ്വാസത്തിലാണ് ഫെയര്‍കോഡ് ടെക്‌നോളജീസ്.\nസാങ്കേതിക പ്രശ്‌നങ്ങള് പരിഹരിച്ചിട്ടുണ്ടെന്നും ബുക്ക് ചെയ്യാന് പ്രശ്‌നം കാണിക്കുന്നുണ്ടെങ്കില് നിലവിലെ ആപ്പ് അണ് ഇന്‍സ്റ്റോള് ചെയ്ത് ഒന്നുകൂടി ഡൗണ് ലോഡ് ചെയ്താല് മതിയെന്നാണ് നിര്‍മാതാക്കള് പറയുന്നത്. നേരത്തെ പ്രഖ്യാപിച്ചിരുന്ന സമയമത്രയും ഇപ്പോള് ആപ്പ് വഴി മദ്യം ബുക്ക് ചെയ്യാനാവുന്നില്ല. കുറഞ്ഞ സമയം കൊണ്ട് കൂടുതല് പേര് ബുക്ക് ചെയ്യുന്നതുകൊണ്ടാണിത്. വരുംദിവസങ്ങളില് ഇതു പരിഹരിക്കും. അതതു ദിവസത്തെ ടോക്കണുകള് തീര്‍ന്നാല് പിറ്റേന്നത്തേക്ക് ടോക്കണ് നല്‍കാനാണ് ഉദ്ദേശിക്കുന്നത്.\nമദ്യവില്‍പ്പന ബെവ് ക്യൂ ഗൂഗിള് പ്ലേ പ്ലേ സ്റ്റോറില്


അശ്വിനും സാഹക്കും ജഡേജക്കും ഫിഫ്റ്റി; ഇന്ത്യ 622-ല് ഡിക്ലയര് ചെയ്തു – Chandrika Daily\nBy ചന്ദ്രിക വെബ് ഡെസ്‌ക് Friday August 4, 2017 09:45 am\nഅശ്വിനും സാഹക്കും ജഡേജക്കും ഫിഫ്റ്റി; ഇന്ത്യ 622-ല് ഡിക്ലയര് ചെയ്തു\nകൊളംബോ: ശ്രീലങ്കക്കെതിരായ രണ്ടാം ടെസ്റ്റില് ഇന്ത്യ ഒന്നാം ഇന്നിങ്‌സ് 622 റണ്‍സില് ഡിക്ലയര് ചെയ്തു. ചേതേശ്വര് പുജാരയുടെയും (133) അജിങ്ക്യ രഹാനെയുടെയും (132) സെഞ്ച്വറികള്‍ക്കു പിന്നാലെ രവിചന്ദ്രന്…\nകൊളംബോ: ശ്രീലങ്കക്കെതിരായ രണ്ടാം ടെസ്റ്റില് ഇന്ത്യ ഒന്നാം ഇന്നിങ്‌സ് 622 റണ്‍സില് ഡിക്ലയര് ചെയ്തു. ചേതേശ്വര് പുജാരയുടെയും (133) അജിങ്ക്യ രഹാനെയുടെയും (132) സെഞ്ച്വറികള്‍ക്കു പിന്നാലെ രവിചന്ദ്രന് അശ്വിനും (54) വൃദ്ധിമന് സാഹയും (67) രവീന്ദ്ര ജഡേജയും (70 നോട്ടൗട്ട്) അര്‍ധ സെഞ്ച്വറിയുമായി തിളങ്ങിയതാണ് ഇന്ത്യക്ക് കൂറ്റന് സ്‌കോര് സമ്മാനിച്ചത്. ശ്രീലങ്ക മറുപടി ബാറ്റിങ് ആരംഭിച്ചിട്ടുണ്ട്.\nമൂന്നിന് 344 എന്ന ശക്തമായ നിലയില് രണ്ടാം ദിനം ബാറ്റിങ് ആരംഭിച്ച ഇന്ത്യക്ക് ഇന്ന് ആദ്യം നഷ്ടമായത് പുജാരയുടെ വിക്കറ്റാണ്. തലേന്നത്തെ സ്‌കോറിനോട് അഞ്ച് റണ്‍സ് കൂടി കൂട്ടിച്ചേര്‍ത്ത പുജാര കരുണരത്‌നെയുടെ പന്തില് എല്.ബി.ഡബ്ല്യു ആയി മടങ്ങി. മോണിങ് സെഷനിലെ രണ്ടാമത്തെ ഓവറില് അംപയറുടെ തീരുമാനം ചോദ്യം ചെയ്താണ് ശ്രീലങ്ക വിക്കറ്റ് സമ്പാദിച്ചത്.\nതുടര്‍ന്നെത്തിയ അശ്വിന് (54) രഹാനെക്കൊപ്പം 63 റണ്‍സ് പാര്‍ടര്‍ഷിപ്പില് പങ്കാളിയായി. അതിനിടെ പുഷ്പകുമാരെയെ ക്രീസിനു വെളിയിലിറങ്ങി പ്രഹരിക്കാന് ശ്രമിച്ച രഹാനെ (132) യെ ഡിക്ക്‌വെല്ല സ്റ്റംപ് ചെയ്തു. ഹര്‍ദിക് പാണ്ഡ്യ (20) അധികനേരം ക്രീസില് നില്‍ക്കാതെ മാത്യൂസിന് ക്യാച്ച് നല്‍കിയ മടങ്ങിയപ്പോള് സാഹയും ജഡേജയും ചേര്‍ന്നാണ് ഇന്ത്യന് സ്‌കോര് 500 കടത്തി.\nഹെറാത്തിന്റെ പന്തില് സാഹ പുറത്തായതിനു ശേഷം ജഡേജ സ്‌കോറിങ് വേഗം കൂട്ടി. മുഹമ്മദ് ഷമി 19 റണ്‍സെടുത്തു പുറത്തായി. ഇന്നിങ്‌സ് ഡിക്ലയര് ചെയ്യുമ്പോള് ജഡേജക്കൊപ്പം ഉമേഷ് യാദവ് (8) ആയിരുന്നു ക്രീസില്.\nCategories: Culture, Views Tags: cricket, SLvIND


അതിര്‍ത്തിയില് വീരമൃത്യു വരിച്ച സൈനികര്‍ക്ക് ആദരമര്‍പ്പിച്ച് ബോളിവുഡ് | bollywood pays tribute to martyred soldiers\nഅതിര്‍ത്തിയില് വീരമൃത്യു വരിച്ച സൈനികര്‍ക്ക് ആദരമര്‍പ്പിച്ച് ബോളിവുഡ്\nഅക്ഷയ് കുമാര്, ഹൃത്വിക് റോഷന്, സല്‍മാന് ഖാന്, അനുഷ്‍ക ശര്‍മ്മ, അമിതാഭ് ബച്ചന്, തപ്‍സി പന്നു തുടങ്ങി പ്രമുഖ താരങ്ങളില് മിക്കവരും വിഷയത്തില് പ്രതികരണവുമായെത്തി.\nThiruvananthapuram, First Published Jun 17, 2020, 9:54 PM IST\nഇന്ത്യ-ചൈന അതിര്‍ത്തിയിലുണ്ടായ സംഘര്‍ഷത്തില് വീരമൃത്യു വരിച്ച സൈനികര്‍ക്ക് ആദരമര്‍പ്പിച്ച് ബോളിവുഡ് താരനിര. അക്ഷയ് കുമാര്, ഹൃത്വിക് റോഷന്, സല്‍മാന് ഖാന്, അനുഷ്‍ക ശര്‍മ്മ, അമിതാഭ് ബച്ചന്, തപ്‍സി പന്നു തുടങ്ങി പ്രമുഖ താരങ്ങളില് മിക്കവരും വിഷയത്തില് പ്രതികരണവുമായെത്തി.\nലഡാക്കില് ജീവന് പൊലിഞ്ഞതിനെക്കുറിച്ചുള്ള വാര്‍ത്ത തന്നില് ഹൃദയഭാരമുണ്ടാക്കിയെന്നും എന്നാല് രാജ്യത്തിന്‍റെ പ്രതിരോധ സംവിധാനത്തില് വിശ്വാസമുണ്ടെന്നും ഹൃത്വിക് ട്വിറ്ററില് കുറിച്ചു. "കര്‍ത്തവ്യ നിര്‍വ്വഹണത്തിനിടെ വീരമൃത്യു വരിച്ച സൈനികരോട് അങ്ങേയറ്റം ബഹുമാനം. അവരുടെ കുടുംബങ്ങള്‍ക്ക് അനുശോചനവും പ്രാര്‍ഥനകളും", ഹൃത്വിക് ട്വിറ്ററില് കുറിച്ചു.\nവീരമൃത്യു വരിച്ച സൈനികരുടെ ചിത്രങ്ങള് പങ്കുവച്ചുകൊണ്ടാണ് അക്ഷയ് കുമാറിന്‍റെ ട്വീറ്റ്. ഗല്‍വാന് താഴ്‍വരയില് വീരമൃത്യു വരിച്ച ധീരരെക്കുറിച്ചുള്ള വാര്‍ത്ത വ്യസനത്തിലാക്കിയെന്നും അവരോട് നാം എക്കാലത്തേക്കും കടപ്പെട്ടിരിക്കുമെന്നും അക്ഷയ് കുമാര് കുറിച്ചു. അവരുടെ കുടുംബങ്ങളോട് ഹൃദയത്തില് തൊട്ടുള്ള അനുശോചനം അറിയിക്കുന്നുവെന്നും.\nഈ ത്യാഗം വെറുതെയാവില്ലെന്നാണ് സല്‍മാന് ഖാന്‍റെ ട്വീറ്റ്. "ഗല്‍വാന് താഴ്‍വരയില് ജീവന് വെടിഞ്ഞ ഓരോ ധീരര്‍ക്കും വേണ്ടി എന്‍റെ ഹൃദയം തുടിക്കുന്നു. അവരുടെ കുടുംബങ്ങളുടെ ദു:ഖത്തില് പങ്കുചേരുന്നു", എന്നാല് സല്‍മാന്‍റെ കുറിപ്പ്.\nഇന്ത്യ-ചൈന അതിര്‍ത്തിയില് തിങ്കളാഴ്‍ച വൈകിട്ടുണ്ടായ സംഘര്‍ഷത്തില് 20 സൈനികരാണ് വീരമൃത്യു വരിച്ചത്. ഗല്‍വാന് താഴ്‍വരയിലെ പ്രധാന മേഖലകളിലൊന്നായ കീ പോയിന്‍റ് 14ല് ചൈന സ്ഥാപിച്ച ടെന്‍റ് മാറ്റാന് ചൈനീസ് സൈന്യം തയ്യാറാവാത്തതാണ് സംഘര്‍ഷത്തിനു വഴിവച്ചതെന്നാണ് റിപ്പോര്‍ട്ടുകള്.\nLast Updated Jun 17, 2020, 9:54 PM IST\nഇന്ത്യ ചൈന സംഘര്‍ഷം


പഠനത്തിനിടയിലും പാടത്തിറങ്ങിയ വിദ്യാര്‍ഥികര്‍ഷകന് - Nammude Kodakara\nin: Slider, കാര്‍ഷിക വാര്‍ത്തകള്, പ്രാദേശിക വാര്‍ത്തകള്, വെള്ളികുളങ്ങര\nവെള്ളിക്കുളങ്ങര : പരീക്ഷ കഴിയാന് കാത്തുനില്‍ക്കുകയായിരുന്നു പ്ലസ് ടു വിദ്യാര്‍ഥിയായ ഹാരൂസ് തന്റെ കൃഷിയിടത്തിലെ നാനൂറിലധികം വരുന്ന കപ്പ പറിക്കാന്. ഇക്കഴിഞ്ഞ 26 ന് മുഴുവന് പരീക്ഷയും കഴിഞ്ഞു. ഈ ദിവസത്തിനകം പകുതിയോളം കപ്പക്കടകളും പറിച്ചു. കോവിഡ് കാലത്തെ പ്രതിസന്ധികള്‍ക്കിടയിലെ ഓണ്‍ലൈന്‍പഠനത്തിനിടയിലും പച്ചക്കറികള് ഉള്‍പ്പടെ പലതരം കൃഷിയില് വ്യാപൃതനായ യുവ കര്‍ഷകനാണ് മറ്റത്തൂര് പഞ്ചായത്തിലെ വെള്ളിക്കുളങ്ങര മാവിന്‍ചോട് തെക്കുംപുറം ജയ്മോന്-മിന്‍സി ദമ്പതികളുടെ മകന് ഹാരൂസ്.\nമുപ്ലിയം വിമല്‍ജ്യോതി സ്‌കൂളില് എട്ടാം ക്ലാസ്സില് പഠിക്കുമ്പോള് തുടങ്ങിയതാണ് കൃഷിചെയ്യാനുള്ള അഭിനിവേശം. അപ്പാപ്പനായ പൈലി പാടത്തും പറമ്പിലും കൃഷിചെയ്യുന്നത് ഏറെ താല്‍പ്പര്യത്തോടെ നോക്കി നില്‍ക്കാറുണ്ട്.4വര്‍ഷം മുമ്പ് മരിച്ചു പോയ അപ്പാപ്പന് തന്നെയാണ് കൃഷിപാഠത്തില് ഹാരൂസിന്റെ ഗുരു. പുതുക്കാട് ഗവ.വൊക്കേഷണല് ഹയര്‍സെക്കണ്ടറി സ്‌കൂളിലെ പ്ലസ് ടു ബയോസയന്‍സ് വിദ്യാര്‍ഥിയായ ഹാരൂസിന് കോവിഡ് മഹാമാരിയുടെ പശ്ചാത്തലത്തില് ക്ലാസ്സുകള് ഓണ്‍ലൈനിലൂടെ ആക്കിയപ്പോള് കൃഷി ചെയ്യാന് കൂടുതല് സമയം കിട്ടി.\n50 സെന്റുള്ള പാടത്തിന്റെ പകുതിയിലും കപ്പയും കൂര്‍ക്കയും കൃഷി ചെയ്തു.കൂര്‍ക്കയൊക്കെ നേരത്തെ പറിച്ചു. അവശേഷിക്കുന്നത് കപ്പയായിരുന്നു. പരീക്ഷ കഴിയാനായി കാത്തുനില്‍ക്കുകയായിരുന്നു.ഇപ്പോള് അതും പറിച്ചു. പച്ചക്കറികളായ വഴുതന, ചേന, വെണ്ട,പയര്,പാവക്ക, പപ്പായ, പച്ചമുളക്, തക്കാളി, മഞ്ഞള്, ഇഞ്ചി എന്നിവ വീടിനു പുറകിലെ പറമ്പിലാണ് കൃഷി ചെയ്തിരുന്നത്. പച്ചക്കറികള് മാത്രമല്ല കോഴി, താറാവ്, മുയല് എന്നിവയും ഹാരൂസ് കൃഷി ചെയ്യുന്നുണ്ട്. പിതാവ് ജയ്മോന് വിദേശത്താണ്. അമ്മ മിന്‍സിയും സഹോദരങ്ങളായ ഹെലന്, ഹെയിന്‍മേരി എന്നിവരും കൃഷിയിടത്തില് ഹാരൂസിന് പ്രോത്സാഹനവും സഹായവുമായുണ്ടാകാറുണ്ട്. .\nസ്‌കൂള് ദിനങ്ങളില് ഓണ്‍ലൈന് ക്ലാസ്സുകള്‍ക്കുശേഷം വൈകീട്ട്4മണിയോടെയാണ് പണിയായുധങ്ങളുമായി പാടത്തേക്ക് ഹാരൂസ് ഇറങ്ങാറുള്ളത്. ചിലദിവസങ്ങളില് രാത്രി ഏറെ വൈകിയും ജോലി തുടരും. ഒട്ടുമിക്ക വിളകളും വിളവെടുപ്പ് കഴിഞ്ഞു. കിലോ കണക്കിന് മഞ്ഞള് പറിച്ച് ഉണക്കി വില്‍പ്പന നടത്തി. കൊള്ളി ഇപ്പോള് കൊടുത്തു തുടങ്ങി. മുപ്പതോളം നേന്ത്രവാഴകളും ഹാരൂസ് വച്ചിട്ടുണ്ട്. ഉപരിപഠനത്തിന് ചേര്‍ന്നാലും കൃഷിയും കൃഷിപാടങ്ങളും കൈവിടാന് ഒരുക്കമല്ല ഈ യുവകര്‍ഷകന്.


എവിടെ... പന്തെവിടെ, വേര് ഈസ് ദി ബോള്?; വില്യംസണിനെതിരെ കോമിക് ബോളുമായി ഉമേഷ് യാദവ്, പന്ത് തിരഞ്ഞ് വില്യംസണ്, വീഡിയോ | DoolNews\nഎവിടെ... പന്തെവിടെ, വേര് ഈസ് ദി ബോള്?; വില്യംസണിനെതിരെ കോമിക് ബോളുമായി ഉമേഷ് യാദവ്, പന്ത് തിരഞ്ഞ് വില്യംസണ്, വീഡിയോ\nTuesday, 8th May 2018, 11:29 am\nഹൈദരാബാദ്: മികച്ച ബൗളിംഗിലൂടെ ഹൈദരാബാദിനെ 146 എന്ന ടോട്ടലില് ബാംഗ്ലൂര് ബൗളര്‍മാര് ഒതുക്കിയെങ്കിലും ബാറ്റിംഗ് നിര അവസരത്തിനൊത്തുയരാത്തതായിരുന്നു കോഹ്‌ലിപ്പടയെ പരാജയത്തിലേക്ക് നയിച്ചത്.\nമൂന്ന് വിക്കറ്റ് വീഴ്ത്തിയ ടിം സൗത്തിയും മുഹമ്മദ് സിറാജുമായിരുന്നു ബാംഗ്ലൂരിനായി മികച്ച പ്രകടനം നടത്തിയത്.\nഅതിനിടെ 15ാം ഓവറില് ഉമേഷ് എറിഞ്ഞ നാലാം പന്ത് എല്ലാവരിലും ചിരി പടര്‍ത്തി. വില്യംസണിനുനേരെ എറിഞ്ഞ പന്ത് ലക്ഷ്യം തെറ്റി ഉയര്‍ന്നുപൊങ്ങുകയായിരുന്നു. എന്താണ് സംഭവിച്ചതെന്ന് കുറച്ചുനേരത്തേക്ക് വില്യംസണും മനസിലായില്ല. അതേസമയം ബൗണ്ടറി ലൈനിനരികില് നിന്ന കോഹ്‌ലി ഈ സമയം ചിരിക്കുകയായിരുന്നു. കൂടാതെ കോഹ്‌ലി ഉമേഷിനെ കൈയടിച്ച് പ്രോത്സാഹിപ്പിക്കുകയും ചെയ്തു.\nനിര്‍ണായക മത്സരത്തിനിറങ്ങിയ റോയല് ചലഞ്ചേഴ്‌സ് ബാംഗ്ലൂര് അഞ്ച് റണ്‍സിനാണ് സണ്‍റൈസേഴ്‌സ് ഹൈദരാബാദിനോട് തോറ്റത്.\nഹൈദരാബാദിന്റെ സ്‌കോറായ 146 റണ്‍സ് പിന്തുടര്‍ന്ന ബാംഗ്ലൂരിന് നിശ്ചിത 20 ഓവറില് ആറു വിക്കറ്റ് നഷ്ടത്തില് 141 റണ്‍സ് നേടാനേ സാധിച്ചുള്ളു. ജയിക്കാന് അവസാന ഓവറില് 12 റണ്‍സാണ് ബാംഗ്ലൂരിന് നേടേണ്ടിയിരുന്നത്.\nALSO READ: ഭുവീ… യു ബ്യൂട്ടി; അവസാന ഓവറില് അവിസ്മരണീയ പ്രകടനവുമായി ഭുവനേശ്വര് കുമാര്, വീഡിയോ\nടോസ് നഷ്ടപ്പെട്ട് ആദ്യം ബാറ്റിംഗിനിറങ്ങിയ ഹൈദരാബാദിനെ മികച്ച് ടോട്ടല് പടുത്തുയര്‍ത്താനായില്ല. വമ്പനടിക്കാരായ അലക്‌സ് ഹെയ്ല്‍സിനെയും(5), ശിഖര് ധവാനെയും (13) പവര്‍പ്ലേ ഓവറുകളില്‍ത്തന്നെ നഷ്ടമായതോടെ ഹൈദരാബാദ് തുടക്കത്തിലേ പരുങ്ങലിലായി. ഒന്‍പതാം ഓവറില് അഞ്ചു റണ്‍സോടെ മനീഷ് പാണ്ഡെയും മടങ്ങുമ്പോള് ഹൈദരാബാദ് സ്‌കോര് ബോര്‍ഡില് 48 റണ്‍സേ എത്തിയിരുന്നുള്ളു.\nനാലാം വിക്കറ്റില് 74 റണ്‍സ് കൂട്ടുകെട്ട് പടുത്തുയര്‍ത്തിയ വില്യംസണും (56) ഷാക്കിബുമാണ് (35) ഹൈദരാബാദിന്റെ പ്രധാന സ്‌കോറര്‍മാര്.\nALSO READ: പിറകിലേക്കോടി ഉയര്‍ന്നുപൊങ്ങി ഒറ്റക്കൈയില് യൂസഫ് പത്താന്റെ മാസ്മരിക ക്യാച്ച്; സ്തബ്ധരായി കമന്റേറ്റര്‍മാര്, വീഡിയോ കാണാം\nമറുപടി ബാറ്റിംഗിനിറങ്ങിയ ബാംഗ്ലൂരിന്റെ ശക്തമായ ബാറ്റിംഗ് നിരയെ ഹൈദരാബാദ് മികച്ച് ബൗളിംഗിലൂടെ പിടിച്ചുകെട്ടുകയായിരുന്നു. കോഹ്‌ലി 39 റണ്‍സെടുത്തു.\nജയത്തോടെ ഹൈദരാബാദ് പ്ലേ ഓഫ് സ്ഥാനം ഉറപ്പിച്ചു. തോല്‍വിയോടെ ബാംഗ്ലൂരിന്റെ പ്ലേ ഓഫ് സാധ്യതകള് മങ്ങി. 10 കളികളില് മൂന്ന് ജയം മാത്രമുള്ള ബാംഗ്ലൂര് ആറാം സ്ഥാനത്താണ്.


കെപിസിസി പട്ടിക പ്രഖ്യാപിച്ചു; ശക്തനും ബൽറാമും വൈസ് പ്രസിഡന്റുമാർ; നാല് വൈസ് പ്രസിഡൻ്റുമാരും 23 ജനറൽ സെക്രട്ടറിമാരും – Media Mangalam\nകെപിസിസി പട്ടിക കോൺഗ്രസ് ദേശീയ നേതൃത്വം പ്രഖ്യാപിച്ചു. നാല് വൈസ് പ്രസിഡൻ്റുമാരും 23 ജനറൽ സെക്രട്ടറിമാരും ഉൾപ്പെട്ട പട്ടികയാണ് പ്രഖ്യാപിച്ചത്. എൻ.ശക്തൻ, വി.ടി. ബൽറാം, വി.ജെ.പൗലോസ്, വി.പി. സജീന്ദ്രൻ എന്നിവർ വൈസ് പ്രസിഡന്റുമാരാകും. പട്ടികയിൽ വനിതകൾക്കും പിന്നാക്ക വിഭാഗക്കാർക്കും 10 ശതമാനം സംവരണമുണ്ട്.പത്മജ വേണുഗോപാലിനെ എക്സിക്യൂട്ടിവിൽ ഉൾപ്പെടുത്തി.\nജനറൽ സെക്രട്ടറിമാരിൽ3പേർ വനിതകളാണ്. ദീപ്തി മേരി വർഗീസ്, കെ.എ.തുളസി, അലിപ്പറ്റ ജമീല എന്നിങ്ങനെ മൂന്ന് വനിതകൾ ജനറൽ സെക്രട്ടറിമാരുടെ പട്ടികയിൽ ഉൾപ്പെടും. വൈസ് പ്രസിഡൻ്റുമാരിൽ വനിതകളില്ല. 23 ജനറൽ സെക്രട്ടറിമാർ, ട്രഷറർ, 28 നിർവാഹക സമിതിയംഗങ്ങൾ എന്നിവരെയും പ്രഖ്യാപിച്ചു.\nkpcc kpcc list കെപിസിസി


കൊച്ചി ഫ്‌ളാറ്റ് പീഡനം; പ്രതി മാർട്ടിൻ ജോസഫ് പിടിയിലായി;പി കുടുക്കിയത് ഡ്രോണും കൂട്ടുകാരുടെ ഫോണും | PravasiExpress\nHome India Crime കൊച്ചി ഫ്‌ളാറ്റ് പീഡനം; പ്രതി മാർട്ടിൻ ജോസഫ് പിടിയിലായി;പി കുടുക്കിയത് ഡ്രോണും കൂട്ടുകാരുടെ ഫോണും\nകൊച്ചിയിലെ ഫ്‌ളാറ്റ് പീഡനക്കേസിൽ പ്രതി മാർട്ടിൻ ജോസഫ് പൊലീസ് പിടിയിലായി. തൃശൂർ മുണ്ടൂരിനടുത്തുള്ള പ്രദേശത്ത് നിന്നാണ് ഇയാളെ പൊലീസ് പിടികൂടിയത്. അതീവ സാഹസിക നീക്കങ്ങള്‍ക്ക് ഒടുവിൽ നാട്ടുകാരുടെ വലിയ സഹായത്തോടെ ഏറെ ശ്രമകരമായാണ് മാർട്ടിനെ പിടികൂടിയത്.\nപരാതി കിട്ടിയിട്ടും പരിഗണിക്കാതെ മൂക്കിന് തുമ്പത്തുണ്ടായിരുന്നിട്ടും പിടികൂടാതെ മാര്‍ട്ടിനെ വിട്ടുകളഞ്ഞ പോലീസിന് ഒടുവില് നന്നായി കഷ്ടപ്പെട്ടാണ് മാർട്ടിനെ വലയിലാക്കിയത്. സൃഹൃത്തുക്കളുടെ മൊഴിയില് നിന്നും ലഭിച്ച വിവരങ്ങളാണ് മാർട്ടിനെ പിടികൂടാൻ പോലീസിന് തുണയായത്.\nകൂട്ടാളികളായ തൃശ്ശൂര് പാവറട്ടി സ്വദേശി പറക്കാട്ടുവീട്ടില് ധനീഷ്(29), പുത്തൂര് സ്വദേശി കണ്ടിരുത്തി വീട്ടി ശ്രീരാഗ്(27), മുണ്ടൂര് സ്വദേശി പരിയാടന് വീട്ടില് ജോണ് ജോയ്(28) എന്നിവര് വ്യാഴാഴ്ച രാവിലെ അറസ്റ്റിലായിരുന്നു. ഇവരെ ചോദ്യം ചെയ്തതില്‍നിന്ന് ലഭിച്ച വിവരങ്ങളുടെ അടിസ്ഥാനത്തിലാണ് തിരച്ചില് നടത്തിയത്.\nPrevious articleസംസ്ഥാനത്ത് ഇന്ന് 14,424 പേര്‍ക്ക് കൊവിഡ്; ടെസ്റ്റ് പോസിറ്റിവിറ്റി കുറഞ്ഞു\nNext articleവൈകാതെ വാക്‌സിന് സ്വീകരിക്കും: അടിയന്തരഘട്ടങ്ങളില് അലോപ്പതി തന്നെയാണ് നല്ലത്; ചുവടുമാറ്റി ബാബാ രാംദേവ്


രാജ്യത്തെ ജഡ്ജിമാരുടെ ശമ്പളം വര്‍ദ്ധിപ്പിച്ചു - themediasyndicate\nന്യൂഡല്‍ഹി: രാജ്യത്തെ ജഡ്ജിമാരുടെ ശമ്പളം വര്‍ദ്ധിപ്പിച്ചു. സുപ്രീം കോടതിയിലെയും 24 ഹൈക്കോടതികളിലെയും ജഡ്ജിമാരുടെ ശമ്പളമാണ് കുത്തനെ വര്‍ദ്ധിച്ചത്. ശമ്പളത്തില് 200 ശതമാനം വര്‍ധനവ് വ്യവസ്ഥ ചെയ്യുന്ന ഉത്തരവ് കേന്ദ്രസര്‍ക്കാര് പുറത്തിറക്കി. ജനുവരി 27 ഗസറ്റില് വിജ്ഞാപനം ചെയ്ത ഉത്തരവ് പ്രകാരം സുപ്രീം കോടതി ചീഫ് ജസ്റ്റിസിന് 2.80 ലക്ഷം രൂപ ശമ്പളം ലഭിക്കും. ചീഫ് ജസ്റ്റിസിന്റെ നിലവിലെ ശമ്പളം ഒരുലക്ഷമാണ്.\n2.80 ലക്ഷം മാസ ശമ്പളത്തിന് പുറമെ ഔദ്യോഗിക വസതി, കാര്, ഓഫീസ് ജീവനക്കാര്, മറ്റ് അലവന്‍സുകള് എന്നിവയും ചീഫ് ജസ്റ്റിസിന് ലഭിക്കും. സുപ്രീംകോടതിയിലെ മറ്റ് ജഡ്ജിമാര്‍ക്കും ഹൈക്കോടതികളിലെ ചീഫ് ജസ്റ്റിസുമാര്‍ക്കും ശമ്പളം നിലവിലുള്ള 90,000 രൂപയില് നിന്ന് 2.50 ലക്ഷമാക്കി ഉയര്‍ത്തി. ഇതിനു പുറമെ ഇവര്‍ക്ക് കാബിനറ്റ് സെക്രട്ടറിമാര്‍ക്ക് തുല്യമായ അലവന്‍സുകളും ആനുകൂല്യങ്ങളും ലഭിക്കും.\nഗസറ്റ് വിജ്ഞാപന പ്രകാരം ഹൈക്കോടതി ജഡ്ജിമാര്‍ക്ക് ശമ്പളം 2.25 ലക്ഷമാക്കി. നിലവില് ഇത് 80,000 രൂപയാണ്. പുതുക്കിയ ശമ്പളം 2016 ജനുവരി ഒന്നുമുതല് മുന്‍കാല പ്രാബല്യമുണ്ടായിരിക്കുമെന്നും ഗസറ്റില് വ്യക്തമാക്കിയിട്ടുണ്ട്.\nഹൈക്കോടതി, സുപ്രീംകോടതി ജഡ്ജിമാരുടെ ശമ്പള പരിഷ്‌കരണ നിയമം 2018 പ്രകാരം ജഡ്ജിമാരുടെ വീട്ടുവാടക അലവന്‍സിന് 2017 ജൂലൈ ഒന്നുമുതല് മുന്‍കാല പ്രാബല്യമുണ്ടാകും. മാത്രമല്ല മറ്റുചിലവുകള്‍ക്കുള്ള അലവന്‍സിന് 2017 സെപ്റ്റംബര് 22 മുതല് മുന്‍കാലപ്രാബല്യമുണ്ടാകും. ശമ്പള വര്‍ധനവിന്റെ ആനുകൂല്യം ഇക്കാലയളവില് വിരമിച്ച ജഡ്ജിമാര്‍ക്കും ലഭിക്കും.\nകേന്ദ്രസര്‍ക്കാര് ജീവനക്കാരുടെ ശമ്പള പരിഷ്‌കരണം സംബന്ധിച്ച ഏഴാം ശമ്പള കമ്മീഷന്റെ ശുപാര്‍ശകളുടെ ചുവടുപിടിച്ചാണ് നടപടി. 2016ല് അന്നത്തെ സുപ്രീം കോടതി ചീഫ് ജസ്റ്റിസായിരുന്ന ടി.എസ് താക്കൂര് ജഡ്ജിമാരുടെ ശമ്പള വര്‍ധവ് നടപ്പിലാക്കണമെന്നാവശ്യപ്പെട്ട് കേന്ദ്രസര്‍ക്കാരിന് കത്തയച്ചിരുന്നു. ഇതിനു പിന്നാലെ കഴിഞ്ഞ വര്‍ഷം മുന്ന് ജഡ്ജിമാരടങ്ങുന്ന പാനല് ശമ്പളവര്‍ധനവ് സംബന്ധിച്ച് നിര്‍ദ്ദേശങ്ങള് കേന്ദ്രസര്‍ക്കാരിന് സമര്‍പ്പിച്ചിരുന്നു.\nഇതിലെ ഭൂരിഭാഗം നിര്‍ദ്ദേശങ്ങളും സര്‍ക്കാര് അംഗീകരിച്ചിരുന്നു. സുപ്രീംകോടതി ചീഫ് ജസ്റ്റിസിന് മാസം മുന്നുലക്ഷം രൂപയായിരുന്നു ഇവര് ശമ്പളമായി നിര്‍ദ്ദേശിച്ചിരുന്നത്. ഇത് സര്‍ക്കാര് 2.8 ലക്ഷമാക്കി നിജപ്പെടുത്തി. എങ്കിലും കാബിനറ്റ് സെക്രട്ടറിമാരെക്കാള് കൂടുതല് ശമ്പളം ചീഫ് ജസ്റ്റിസിന് ലഭിക്കും. മാത്രമല്ല വിരമിച്ച ജഡ്ജിമാര്‍ക്ക് ഉയര്‍ന്ന പെന്‍ഷന് ആനുകൂല്യങ്ങള് നല്‍കണമെന്ന് നിര്‍ദ്ദേശമുണ്ടായിരുന്നു. ഇത് ഏഴാം ശമ്പള കമ്മീഷന് ശുപാര്‍ശകള്‍ക്ക് ആനുപാതികമാക്കുകയാണ് സര്‍ക്കാര് ചെയ്തിട്ടുള്ളത്.\nTags: രാജ്യത്തെ ജഡ്ജിമാരുടെ ശമ്പളം വര്‍ദ്ധിപ്പിച്ചുസുപ്രീം കോടതിയിലെയും\nസവര്‍ണന്റെയോ അവര്‍ണന്റെയോ ആളല്ലാ താനെന്ന് ബാലകൃഷ്ണപിള്ള


നഗരത്തിലെ പാലത്തിനുകീഴില് വിദ്യാര്‍ഥിനിയെ കൂട്ടബലാല്‍സംഗത്തിനിരയാക്കി - Janayugom Online\nനഗരത്തിലെ പാലത്തിനുകീഴില് വിദ്യാര്‍ഥിനിയെ കൂട്ടബലാല്‍സംഗത്തിനിരയാക്കി\nBy: Web Desk | Friday3November 2017 12:56 PM IST\nതിരക്കേറിയ ഭോപാല് നഗരത്തിലെ പാലത്തിനുകീഴില് വിദ്യാര്‍ഥിനിയെ കെട്ടിയിട്ടു കൂട്ടബലാല്‍സംഗത്തിനിരയാക്കി.\nയുപിഎസ്സി പരീക്ഷക്കു പരിശീലിക്കുന്ന 19 കാരിയാണ് ക്രൂരതക്കിരയായത്. പൊലീസ് ഉദ്യോഗസ്ഥന്റെ മകളാണ് കുട്ടി. പെണ്‍കുട്ടിക്കുനേരെയുണ്ടായ പീഡനം സംബന്ധിച്ച് പരാതി അവഗണിച്ച എസ്‌ഐയെ സസ്‌പെന്‍ഡു ചെയ്തു. സംഭവത്തെത്തുടര്‍ന്ന് ബലാല്‍സംഗത്തിന് വധശിക്ഷ നടപ്പാക്കാന് നിയമം കൊണ്ടുവരുമെന്ന് മധ്യപ്രദേശ് മുഖ്യമന്ത്രിയും ബിജെപി നേതാവുമായ ശിവരാജ് സിംങ് ചൗഹാന് പറഞ്ഞു.\nനഗരഹൃദയത്തില് ആര്‍പിഎഫ് ഔട്ട് പോസ്റ്റിനു വിളിപ്പാടകലെയാണ് പീഡനം നടന്നത്. മൂന്നുമണിക്കൂറോളം പീഡിപ്പിച്ചതായാണ് പൊലീസ് റിപ്പോർട്ട്.\nചൊവ്വാഴ്ച വൈകിട്ട് പെണ്‍കുട്ടി കോച്ചിങ് ക്‌ളാസിനുപോയി മടങ്ങി ഹബീബ് ഗഞ്ച് സ്റ്റേഷനിലേക്ക് ട്രയിന് കയറാനായി പോകുമ്പോഴാണ് അക്രമം.\nസ്വന്തം മകളെ പിഞ്ചുകുട്ടിയെ കൊലപ്പെടുത്തിയ കേസില് ജാമ്യത്തിലുള്ള ഗോലു ബിഹാരി ചദാര് പെണ്‍കുട്ടിയെ കൈയില് കടന്നു പിടിച്ചു. എന്നാല് ഇയാളെ തള്ളിവീഴ്ത്തിയ കുട്ടി രക്ഷപ്പെടാന് ശ്രമിക്കുന്നതിനിടെ ഗോലു സഹായത്തിനുവിളിച്ച അമര്‍ഖുണ്ഡു എന്നയാള് സഹായത്തിനെത്തി. ഗോലുവിന്റെ ഭാര്യയുടെ സഹോദരിയെ വിവാഹം കഴിച്ചയാളാണ് അമര്. ഇവര് പെണ്‍കുട്ടിയെ വലിച്ചിഴച്ച് പ്രധാനവഴിയില്‍നിന്നും മാറ്റി. ഇതിനിടെ കുട്ടി ഒരു കല്ലുവച്ച് ഇവരെ ഇടിച്ചുവെങ്കിലും കല്ല് തിരിച്ചെടുത്ത് പെണ്‍കുട്ടിയെ അടിച്ചു വീഴ്ത്തുകയും കൈകള് കെട്ടി ബലാല്‍സംഗത്തിനിരയാക്കുകയും ചെയ്തു. അമറിനെ നോക്കാന് ഏല്‍പ്പിച്ച് ചായകുടിക്കുവാനും ഗുഡ്ക വാങ്ങുവാനുമായി പോയ ഗോലു തിരികെവന്ന ശേഷം വീണ്ടും ഇരുവരും കുട്ടിയെ പീഡിപ്പിച്ചു. സ്വന്തം വസ്ത്രങ്ങള് കീറി നശിപ്പിച്ചതിനാല് വസ്ത്രത്തിനുവേണ്ടി അപേക്ഷിച്ച കുട്ടിക്ക് വീട്ടില് നിന്നും ഇവര് വസ്ത്രം എത്തിച്ചു നല്‍കി. ഇതിനിടെ രാജേഷ്, രമേഷ് എന്നീ രണ്ടുപേരുകൂടി ഇവര്‍ക്കൊപ്പം എത്തി കുട്ടിയെ പീഡിപ്പിച്ചു. പത്തുമണിയോടെ വസ്ത്രം ധരിച്ചു മടങ്ങാന് അനുവദിച്ച സംഘം അതിനുമുമ്പ് മൊബൈല് ഫോണും കമ്മലും വാച്ചും മറ്റും വാങ്ങിയെടുത്തു. പെണ്‍കുട്ടിയെ കൊലപ്പെടുത്താന് ശ്രമം നടത്തിയ സംഘം അവള് മരിച്ചെന്നു കരുതി ഉപേക്ഷിക്കുകയായിരുന്നു\nവല്ലവിധേനയും റെയില്‍വേ സ്‌റ്റേഷനിലെ പൊലീസ് ഔട്ട് പോസ്റ്റിലെത്തിയ കുട്ടി മാതാപിതാക്കളെ ബന്ധപ്പെട്ടു. അന്ന് പിതാവിനൊപ്പം വീട്ടിലേക്കുമടങ്ങിയ കുട്ടിയുമായി പിറ്റേന്ന് പൊലീസിന് പരാതി നല്‍കി. സ്ഥലം പരിശോധിച്ച എസ്‌ഐ ഇതിനിടെ കുട്ടി സിനിമാക്കഥയുണ്ടാക്കിയെന്ന് അധിക്ഷേപിച്ചതായും പരാതിയുണ്ട്. പൊലീസ് സ്റ്റേഷനില് നിന്നും മടങ്ങുന്ന വഴി കുട്ടിതന്നെയാണ് സംഭവ സ്ഥലത്തിന് അഞ്ഞൂറ് മീറ്റര് അകലെ പ്രതികളായ ഗോലുവും അമറും നില്‍ക്കുന്നത് കണ്ട് പൊലീസ് ഉദ്യോഗസ്ഥയായ അമ്മയോട് പറയുന്നത്. മാതാപിതാക്കള് തന്നെ സാഹസികമായി പ്രതികളെ കീഴ്‌പ്പെടുത്തി ലോക്കല് പൊലീസിന് കൈമാറി. പൊലീസ് ഉദ്യോഗസ്ഥരായിട്ടുപോലും ലോക്കല് പൊലീസ് ഉദ്യോഗസ്ഥര് തങ്ങളോട് മോശമായി പെരുമാറി എന്ന് മാതാവ് പറയുന്നു.\nഈ സംഭവം പുറത്തുവന്ന ദിവസം സംസഥാനത്തെ ബേട്ടൂളില് മൂന്നുവയസുകാരിയെ ബലാല്‍സംഗംചെയ്ത സംഭവമുണ്ടായി. ബിജെപി ഭരണത്തില് മധ്യപ്രദേശില് നടമാടുന്ന അരാജകത്വത്തിന്റെ ഏറ്റവും പുതിയ ഉദാഹരണമാണ് സംഭവമെന്ന് നിരീക്ഷകര് വിലയിരുത്തുന്നു. ബിജെപി ഭരണത്തില് പൊലീസിന്റെ കാര്യക്ഷമതക്കുറവും ക്രിമിനല്‍വല്‍ക്കരണവും നിരന്തരം പ്രശ്‌നമാകുന്നുണ്ട്. കളിഞ്ഞ ഒക്ടോബരില് ജഡയില് ഭേദനം നടത്തിയവരെന്നാരോപിച്ച് എട്ട് സിമിപ്രവര്‍ത്തകരെ വെടിവച്ചുകൊന്നിരുന്നു. സംഭവം ഏറ്റുമുട്ടല് മൂലമാണെന്നു വരുത്തിത്തീര്‍ക്കാനാണ് പൊലീസും മുഖ്യമന്ത്രിയും ശ്രമിച്ചത്. എന്നാല് ഭരണകൂട നിര്‍ദ്ദേശമനുസരിച്ച് പൊലീസ് നടത്തിയ കൊലപാതകമാണിതെന്ന് വ്യക്തമാക്കുന്ന വിഡിയോ പിന്നീട് പുറത്തുവന്നു. ബിജെപി ഭരണത്തില് സംസ്ഥാനത്തുണ്ടായ അരാജകത്വത്തിന്റെ ഉദാഹരണമാണ് ഇതെന്ന് വിലയിരുത്തപ്പെടുന്നു.\nവിവാഹപിറ്റേന്ന് കൂട്ടമാനഭംഗം: ഭര്‍ത്താവിനും പിതാവിനുമെതിരെ കേസ്


ഗാന്ധി സന്ദേശയാത്രയും ,ശുചികരണവും\nHomePOONOORഗാന്ധി സന്ദേശയാത്രയും ,ശുചികരണവും\nElettil Online October 03, 2019\nപൂനൂർ: ജി എച്ച് എസ് പൂനൂർ സ്റ്റുഡന്റ് പോലിസ് കേഡറ്റുകൾ ഗാന്ധി സന്ദേശയാത്ര നടത്തി. സ്കൂളിൽ ആരംഭിച്ച യാത്ര മങ്ങാട് പ്രാഥമിക ആരോഗ്യ കേന്ദ്രത്തിൽ എത്തുകയും കേഡറ്റുകൾ ആരോഗ്യ കേന്ദ്രം ശുചിയാക്കുകയും ചെയ്തു.\nശുചികരണ പരിപാടി മെഡിക്കൽ ഓഫിസർ ഡോ. സുനിൽ ലാൽ ഉദ്ഘാടനം ചെയ്തു. സ്കൂൾ എ.സി.പി.ഒ ഷൈനി, ബാലുശ്ശേരി പോലിസ് സ്റ്റേഷൻ സിവിൽ പോലിസ് ഓഫിസർ മുനിർ, ജൂനിയർ ഹെൽത്ത് ഇൻസ്പെക്ടർ സജീവൻ, പബ്ലിക്ക് ഹൽൽത്ത് നേഴ്സ് അനിത, മൈമൂന എന്നിവർ സംസാരിച്ചു.\nപൂനൂർ ഗവ ഹയർ സെക്കൻററി സ്ക്കൂൾ സ്കൗട്ട് ആൻറ് ഗൈഡ്സ് അങ്ങാടി ശുചീകരിച്ചു\nപൂനൂർ: ഗാന്ധിജയന്തി ദിനാഘോഷത്തിന്റെ ഭാഗമായി പൂനൂർ ഗവ. ഹയർ സെക്കൻററി സ്ക്കൂൾ സ്കൗട്ട് ആൻറ് ഗൈഡ്സ് ടീം ചളിക്കോട് അങ്ങാടി ശുചീകരിച്ചു. സ്കൗട്ട് മാസ്റ്റർ വി.എച്ച് അബ്ദുൽ സലാം, ഗൈഡ് ക്യാപ്റ്റൻ കെ.എം. സരിമ എന്നിവർ നേതൃത്വം നൽകി.\nപി.രാമചന്ദ്രൻ ഉദ്ഘാടനം ചെയ്തു. എൻ.കെ. അബ്ദുൽ\nസലാം അദ്ധ്യക്ഷത വഹിച്ചു. രവീന്ദ്രൻ, ബിജു വി.പി, ബാബു, ട്രൂപ്പ് ലീഡർ മുഹമ്മദ് സിനാൻ കെ.വി എന്നിവർ ആശംസ നേർന്നു. കെ.പി അബ്ദുസ്സലീം സ്വാഗതവും,കമ്പനി ലീഡർ ഗോപിക എം.എസ് നന്ദിയും പറഞ്ഞു.\nപൂനൂർ ഹൈസ്ക്കൂൾ ജെ ആർ സി യൂണിറ്റ് അംഗങ്ങൾ സ്കൂൾ പരിസരം ശുചീകരിച്ചു.\nപൂനൂർ: ഗാന്ധി ജയന്തിയോടനുബന്ധിച്ച് പൂനൂർ ഗവ. ഹയർ സെക്കന്ററി സ്ക്കൂൾ ജെ ആർ സി യൂണിറ്റ് അംഗങ്ങൾ സ്കൂൾ പരിസരം ശുചീകരിച്ചു.\nഎം.കെ.കരിം, നസിയ, ജെ ആർ സി കൗൺസിലർ പി. സജിന എന്നിവർ നേതൃത്വം നൽകി.\nഗാന്ധി ജയന്തി ദിനത്തിൽ പൂനൂർ ഗവ.ഹയർസെക്കൻഡറി സ്കൂൾ\nഎൻ.എസ്.എസ് വളണ്ടിയർമാർ ക്യാമ്പസിന് പുറത്തും സ്കൂൾ പരിസരവും ശുചീകരിച്ചു.\nപ്രദേശവാസികളുടെ പ്രശംസ പിടിച്ചു പറ്റിയ പ്രവർത്തനങ്ങൾക്ക് പ്രിൻസിപ്പാൾ\nറെന്നി ജോർജ് ,സീനിയർ അസിസ്റ്റന്റ് പി. രാമചന്ദ്രൻ,സ്റ്റാഫ് സെക്രട്ടറി ഷൈജു കെ.കെ, ഷിബി പി.കെ , മുനീർ വി, ഒ.മുഹസിൻ,\nരമ കൊന്നക്കൽ പ്രോഗ്രാം ഓഫീസർ പി.വി നൌഷാദ്, ലീഡർമാരായ അനന്തു എം. എസ്,\nസിയാന ജുബിൻ, മുഹമ്മദ് ഷാമിൽ,ആര്യ .കെ\nനൂറോളം വളണ്ടിയർമാർ പങ്കെടുത്ത\nപരിപാടി നടത്താൻ നാട്ടുകാരുടേയും രക്ഷിതാക്കളുടേയും സഹകരണമുണ്ടായിരുന്നു.\nഅമ്മ വായന പദ്ധതി ഉൽഘാടനം ചെയ്തു.\nപൂനൂർ ഗവ:ഹയർസെക്കണ്ടറി സ്കൂളിലെ പത്ത് ബി ക്ലാസിൽമികവിന്റെ പൂമരം അക്ഷരക്കൂ ടാരം ക്ലാസ് ലൈബ്രറിയുടെ മറ്റൊരു സംരംഭമായ അമ്മ വായനാ പദ്ധതി എo പി. ടി എ അദ്ധ്യക്ഷ ഹസീന ഉദ്ഘാടനം ചെയ്തു . ചാലിൽ ഷരീഫ ആദ്യ പുസ്തകം ഏറ്റുവാങ്ങി.\nസംസ്ഥാന ആദ്ധ്യാ പക അവാർഡ് ജേതാവ് പി രാമചന്ദ്രൻ മാസ്റ്റർ മുഖ്യ അഥിതിയായി. സ്കൂൾ ലീഡർ സ്നേഹ എസ് കുമാർ ആദ്ധ്യക്ഷത വഹിച്ചു .ക്ലാസ് ലൈ ബ്രേറിയൻ മുഹമ്മദ് അജ്നാസ് പദ്ധതി വിശദീകരിച്ചു.പി.ടി.സിറാജുദ്ധീൻ,കെ.അബ്ദുസലീം ഷനീഫ എന്നിവര് സംബന്ധിച്ചു.\nക്ലാസ് ലീഡർ ധനശ്യാം സ്വാഗതവും അനീന നിനു നന്ദിയും പറഞ്ഞു.